
ú B 


Finnország és a finnek 


Tisztelgéssel a hős finn nép előtt, amelyhez ugyan fajilag semmi közünk, de 
szabadságszeretete révén mégis rokonok vagyunk. 
A Szerző 


Amikor 1924-ben a finn Aero elkezdte első repüléseit, a pilóták, akik Junkers F- 
13-as egyfedelű nyitott gépekkel repültek a fehér hótakaró alatt pihenő vidék 
felett, gyakran eltévedtek, és nem tudták, hogy vajon hol is vannak. Prém 
szegélyű sapkában, védőszemüveggel, és a nyakuk körül lengő színes sállal a 


szélben, alacsonyra leereszkedtek egy-egy farm fölé, és szócsővel kiáltották az 
őket bámuló parasztoknak: - Merre van Finnország? 

Merre van Finnország? 1939 decemberében szerte a világon nagyon sok ember tette 
fel ezt a kérdést, mert váratlanul Finnország nagyon fontos gyalog lett a 
világpolitika sakktábláján. És nem csak az volt a kérdés, hogy hol van 
Finnország, hanem az is, hogy vele kapcsolatban tulajdonképpen miről is van szó? 
Finnország rideg, hideg szeglete a világnak, csupán négy és fél millió ember 
lakja szétszórtan 130 000 négyzetmérföldön. Erdőknek és tavaknak az országa. 
Keletről Szovjet-Oroszország, nyugatról Svédország határolja. 

Télen az időjárás nagyon hideg, ami nem is csoda, hiszen az ország egyharmada a 
Sarkkör felett fekszik. Az egyetlen dolog amely megakadályozza, hogy az észak 
teljesen birtokába kerítse, a Golf-áramlat melegítő hatása, amely délről a 
Baltikumba, és északról az Atlanti-óceánba áramlik. Néhány kikötője, mint 
például Petsamo, mindig jégmentes. 

olyan ország ez, ahol csak a legszívósabb emberek tudnak fennmaradni; csak 
rendkívül hatalmas és magabiztos agresszor az, aki ez ellen az ország ellen 
télidőben támadást mer indítani. 

A finn nép pionír nép. A korai vaskorban hatoltak be ebbe a térbe, átkelve a 
Keleti-tenger keskeny ágán Észtország és Lettország között Ezek az emberek 
nordikusok, és tendenciózusan téves az a nézet, hogy fajilag bármi közük is 
lenne a szkítákhoz, akik pompázatos ruhákban, íjat feszítve vágtattak nagyszerű 
lovaikon a meleg Turáni fennsíkon. 

Nem! A finnek, erdei gyalog népek, ló helyett rénszarvas a nemzeti állatuk, és 
színes, tarka ruhák helyett meleg prémekbe burkolták magukat. Életmódjuk sem 
vadász, hanem sokkal inkább halászó és gyűjtögető életmód volt. 

Nemzeti eposzuk, a csodálatos Kalevala semmi rokonságot nem mutat a hun-magyar 
mondavilággal, függetlenül attól, hogy néhány nyelvbeli azonosság kimutatható. 
Amikor 1939 novemberében megjelentek az első híradások a nemzetközi sajtóban a 
szovjet-finn határtárgyalásokról, az emberek csak ködösen tudták, hogy milyen 
ország is Finnország, és milyen emberek élnek ott. 

A finnek gyakran utaztak külföldre, de kevés idegen turista vette magának a 
fáradságot, hogy meglátogassa ezt a félreeső, kietlen országot. Az amerikaik - 
rájuk jellemző módon - csak úgy ismerték őket, mint az egyetlen adósukat, akik 
megfizették az első világháborúból fennálló kötelezettségeiket az Egyesült 
Államoknak. 

A zenekedvelők világszerte ismerték Jan Sibeliusnak muzsikáját, akinek 
Finnlandiája annyira megindítóan ábrázolja hazáját, a politikai feszültségeket, 
háborúkat és a finn nép szellemiségét. 

A finn atléták 1936-ban a Berlini Olimpián 7 arany, 6 ezüst és 6 bronz érmet 
szereztek, így a negyedik helyen végeztek a nemzetek ranglistáján Németország, 
az Egyesült Államok és Olaszországot követően. (Magyarország 10 aranyérmet 
szerzett F. P.) A külföld előtt ettől kezdve a ,csodafutó" Nurmi, na és az 
ismertté vált szauna-fürdő jelképezte Finnországot. 

Századokon át a finnek sokat szenvedtek a szomszédos hatalmaktól; először a 
svédektől, aztán az oroszoktól. A finn terület a 14. század végére gyakorlatilag 
a svéd királyságnak lett a tartománya, svéd politikai és kulturális 
intézményeket tukmáltak rá az újonnan megszerzett alattvalókra, még a svéd nyelv 
is hivatalos nyelv lett a közigazgatásban és az irodalomban is. Csak a finnek 
makacssága volt, amely visszautasította, hogy feladja anyanyelvét, és a svéd 
hatalom tetőpontján is legfeljebb a finnek 20 százaléka beszélte a svéd nyelvet. 
Utána három századdal, mielőtt Finnországot átengedték volna az oroszoknak, több 
mint 80 éves háborús periódusba keveredett, amelyet tovább súlyosbított az éhség 
és a pestisjárvány. Tizenkét nagyobb háborút vívtak a svédek és az oroszok finn 
területen, a 30 éves háborúban a finnek alkották a legendás svéd király, Gusztáv 
Adolf hadseregének egyharmadát. 

1710 és 1721 között a finn területeket részben, majd teljesen elfoglalták az 
oroszok. Ennek a népnek a vandalizmusa és pusztító dühe megállította a normális 
életet, az amúgy is csekély városokat romba döntötték, és a finn lakosság 
negyedrészét egyszerűen legyilkolták. 

Finnországnak a cári birodalomhoz való csatolása 1809-ben része volt annak a 
térképátrajzolásnak, amely a napóleoni háborúk során Európában oly divatos volt. 
Az 1800-as években Finnország mint önkormányzatú nagyhercegség 400 tábornokot és 
admirálist adott Oroszországnak, nem beszélve egyéb tisztségviselőkről. 

Az orosz szolgálatba kényszerített katonák között találkozunk a cári gárda egyik 


tábornokával, bizonyos Carl Gustaf von Mannerheimmel, aki majd rövidesen a finn 
nép hőse és szabadságvágyának jelképe lesz. 

A cári uralom mindent elkövetett, hogy a finneket eloroszosítsa, ennek ellenében 
bontakozott ki az a hazafias mozgalom, amelynek a jelszava: ,Mi nem vagyunk 
svédek, és nem leszünk oroszok. Mi finnek vagyunk!" 

1881-ben, II. Sándor cár meggyilkolását követően új elnyomás kezdődött. Az új 
uralkodó, III. Sándor politikája következtében az orosz gyarmatosító törekvések 
agresszívabb formát öltöttek. Átvették az ellenőrzést a Helsinki egyetemen, a 
törvényszékeken, a sajtóban - de még a legrosszabb hátra volt, ami II. Miklós 
alatt következett be. 

Az új cári főkormányzó, Nicolas Bobrikov oroszokat nevezett ki minden 
adminisztrációs pozícióba, és bevezették az orosz használatát egyetlen hivatalos 
nyelvként. Az egész finn törvényhozást átalakították orosz kormányzattá, és a 
finn hadsereget beolvasztották a cári regimentbe. Minden finn, aki ezek ellen az 
intézkedések ellen felemelte szavát kivégző osztag elé, jobb esetben Szibériába 
került. A Bobrikovi periódusban az oroszok kedvenc ,sportja" volt lóhátról 
kancsukával verni a járókelőket Helsinki utcáin. 

1914-ben aztán kitört a világháború. Ez a szolgaságba soha bele nem nyugvó 
finneknek alkalmat adott arra, hogy lerázzák az orosz rabigát. A finn fiatalok 
egy része Németországba szökött, hogy ott katonai kiképzést kapva, a modern 
hadtudománnyal felvértezve törje szét a szeretett Suomit fojtogató orosz gyűrűt. 
1915-16-ban 2000 fiatal finn a Hamburg melletti Lokstedtben, a , Feldmeister" 
iskolában kiképezve adta a háborúban kiválóan bevált 27. királyi 
vadászzászlóaljat. Parancsnokuk, a porosz Bayer Maximilian őrnagy kemény 
kiképzése, és eredményes harcvezetése következtében ezekből a finn harcosokból 
lettek aztán a finn-szovjet háború sikeres finn tisztjei. 

Egy ideig úgy látszott, hogy a finneknek nem is kell harcolniuk a 
függetlenségükért. Oroszországban ugyanis 1917 februárjában kitört a forradalom, 
és az ideiglenes kormánynak nem volt ereje ahhoz, hogy fellépjen a mind 
erősebben megnyilvánuló finn önállósulási törekvésekkel szemben. A fenti év 
november 7-én aztán a Lenin nevével jelzett bolsevisták ragadták magukhoz egy 
puccsal a hatalmat, és taktikai okokból nagy hangon hirdették a népek 
önrendelkezési jogait. Az általános zűrzavarban a kis népek igyekeztek is az 
elméletet valósággá tenni. 

Ilyen körülmények között adta ki a frissen megalakult finn kormány 1917. 
december 6-án a függetlenségi nyilatkozatát, amelyet két nappal később a 
hirtelenjében összeállított országgyűlés is megerősített. A Finn Köztársaság 
első elnöke Stálberg professzor lett. Az új köztársaságot kényszerből és 
ideiglenesen az oroszországi szovjet is elismerte. 1 

Természetesen egy percig sem gondolták komolyan, hogy az addig rabigában tartott 
népeknek - köztük a finneknek is - megadják az önrendelkezési jogot. Amint a 
bolsevikok helyzete csak egy kicsit is megszilárdult, szinte azonnal elkezdték 
az aknamunkát. Így Finnország egyes részeiben, főleg a Petrográdhoz (amely 
hamarosan Leningrád lesz) közel eső területen, ahonnan még nem vonultak ki 
teljesen az oroszok, és a bolsevik agitátoroknak a finn lumpenproletáriátus egy 
részét sikerült megrészegíteni a világforradalom és az internacionalizmus 
ópiumával . 

Már 1918-ban (!) egy tiszti iskola létesült Petrovgrádban, hogy kádereket 
képezzen ki a , finn vörös hadsereg" részére. Az új és függetlenségbe még alig 
belekóstolt Finnországot rövidesen elöntötte a vörös terror, robbantások és 
politikai gyilkosságok rázták meg az országot. Mindez szorosan összekapcsolódott 
a Finn Kommunista Párt vezérének, a hírhedt Ottó Kuusinennek a nevével. A 
kommunista történetírás az ,árulók atyja" címmel ruházott fel, egy szerencsétlen 
kis norvég politikust, bizonyos Vidkun Ouislinget, aki 1940-ben együttműködött a 
németekkel. De látnunk kell, hogy Ouisling egy elsőáldozó kisdiák volt Kuusinen 
elvtárshoz képest. 

Kuusinen a finn , forradalom" hazafiak által történt leverése után Moszkvában 
kapott menedéket, és később visszatért Finnországba illegális munkára. 1921-ben 
azonban ismét lebukott, és menekülnie kellett. Ettől kezdve baljós karrierje 
szorosan egybefolyt a szovjet katonai hírszerzéssel. Fáradhatatlan és jó munkát 
végzett, így nem csoda, hogy a 3090-as évek közepén már helyettes vezetője volt a 
GRU-nak, amely Kuusinen vezetése alatt hatásos kémszervezeteket hozott létre a 
Skandináv-országokban. Természetesen továbbra is ő irányította azokat a 
terrorcsoportokat, amelyek politikai gyilkosságok, és egyéb merényletek 


sorozatát hajtották végre ezekben az országokban. Tevékenységét hatékonyan 
egészítette ki felesége, Aino Kuusinen. Az elvtársnő titkos feladatokkal az 
Egyesült Államokba ment, meg Japánba, ahol többek között találkozott a hírhedt 
szovjet kémmel, Sorgéval. 1937-ben azonban Moszkvába rendelték, és 
letartóztatták; a háború végéig Vorkutában volt, egy sarkvidéki táborban. 

Mindez nem rendítette meg Kuusinen elvtárs hűségét a pártban. Nevével és 
ráldásos tevékenységével" találkozunk még a finn-orosz háború kapcsán, de addig 
is érdemes egy pillantást vetni további sorsára. Miután hiába próbálkozott, hogy 
hazáját szovjet igába hajtsa, politikai pályafutásának újabb állomása volt, hogy 
a CPSU, a Central Komittee Adminisztratív Osztályát vezette, amely felügyeletet 
gyakorolt a titkosszolgálatok, a bíróságok és a koncentrációs táborok felett. 
1940-1957 között a Karéliai SZSZR Legfelsőbb Szovjet elnökségének elnöke, 1957- 
1964 között az SZKP KB elnökségének tagja, majd titkára, és haláláig fontos 
szerepet játszott a szovjet külpolitikában. (1963-ban titokban találkozott 
Maóval, és megpróbálta elsimítani az ellentéteket Kína és a Szovjetunió között. ) 
Moszkvában az az utca, ahol a GRU főhadiszállása székel, ma is Ottó Kuusinen 
nevét viseli. Jól mutatja a még ma is ható kommunista propaganda erejét, hogy az 
a szerencsétlen Ouisling, akit még abba sem avattak be a németek, hogy meg 
fogják szállni Norvégiát, mégis , elhódította" a legfőbb hazaáruló címkéjét, 
olyan valóban hazátlan bitangok elől, mint Kuusinen és számtalan társa szerte a 
világban. 

De vissza Finnországba, ahol Kuusinen tevékenysége folytán lángol a föld, és a 
hó piros lett a vértől. 

A finneknek szerencséjére ebben az időben érkezett haza a frontról báró 
Mannerheim tábornok, egy elkötelezett hazafi, aki orosz katonai szolgálata alatt 
is fenntartotta a kapcsolatot szülőföldjével. A finn kormány őt bízta 

meg a hadsereg megszervezésével és a felborult rend helyreállításával. Ez komoly 
és nehéz feladatot jelentett, mert a függetlenség kikiáltása óta alakultak ugyan 
védőosztagok, de hiányzott a megfelelő felszerelés. A főváros és egész Dél- 
Suomit a vörös fegyveres hadsereg tartotta hatalmában. Mannerheim ezért úgy 
határozott, hogy az Österbotten tartományban lévő Vaasába megy, és vidéken kezdi 
meg a finn nemzeti hadsereg megszervezését. Nagy segítséget jelentett, hogy 
rövidesen megérkezett Németországból az a 2000 finn fiatal, akik az eljövendő 
finn hadsereg tisztikarának gerincét alkották. A finnek tömegesen özönlöttek 
Mannerheim táborába, fegyverzetük azonban meglehetősen szegényes volt, a 
legtöbbjük csupán egy tőrrel rendelkezett. 

Ezért aztán egy merész akcióval megrohanták Österbotten orosz helyőrségét. Ezzel 
1918. január 27-ről 28-ára virradó éjszakán kitört a polgárháború. A háború 
lángja gyorsan elharapódzott, és egész Észak-Finnország egy emberként 
csatlakozott a fehérekhez. 

A vörös finnek jóval kevesebben voltak, de őket reguláris és forradalmi orosz 
egységek támogatták, akiket a 42. hadtestbe fogtak össze, amelyet Svesnyikov 
tábornok vezetett, és komisszárja ki más, mint Kuusinen elvtárs volt. 
Mannerheim, miután csapatait rendezte a Vilppula és Tampere közt húzódó 
frontszakaszon, támadásba lendült. A vörösök elkeseredett ellenállást fejtettek 
ki, mégsem tudták feltartóztatni a szabadságért és életért küzdő finn seregeket. 
Március 24-én Mannerheim csapatai elérték Tamperát, amelyet 25 ezer vörös 
védelmezett. Az elszánt támadások láttán a finn elvtársak titokban megszöktek, a 
magukra maradt és csalódott finn ,munkások" másnap letették a fegyvert. 

Mivel Szovjet-Oroszország reguláris csapatokkal is beavatkozott a finn 
polgárháborúba, Mannerheim a németekhez fordult segítségért. Rövidesen egy jól 
felfegyverzett német hadosztály szállt partra Hankóban. 

Tampere meghódítása fordulópontot jelentett a háború történetében. Április 5-én 
a fehér csapatok további nagy győzelmet arattak Rautunál a Karéliai- 
földszorosban, és a megjelent német csapatok gyors előnyomulása azzal fenyegette 
a vörösöket, hogy elvágják visszavonulási útjukat Oroszország felé. Svesnyikov 
ekkor kiürítette Helsinkit, és Viipuriba (oroszul Viborg) tette át 
főhadiszállását. Ám a rendületlenül előnyomuló fehér csapatok április 25-én 
elérték Viipurit, és három nap múlva véres és elkeseredett harcokban 
elfoglalták- A kulcsváros elestével a hazafiak kezébe jutottak az ország 
legfontosabb kereskedelmi és vasúti gócpontjai. Május első napjaiban 
befejeződött az ország teljes felszabadítása. A vörösök gyilkolva és rabolva 
özönlöttek vissza Oroszországba. 

Így született meg az önálló Finnország, nem ezüstkanállal, de tőrrel a szájában. 


A finnek úgy gondolták, hogy nehéz, de boldog és szabad jövő elé néznek. A Kreml 
új urai azonban másként gondolkodtak erről. 

1939. november 30-án, ezen a borongós téli napon Finnországban a családok 
szokásos karavánja indult el a városokból a fenyő- vagy a nyírfaligetekbe. Ló és 
rénszarvas vontatta szánokon igyekeztek, hogy kihasználva a néhány óráig tartó 
világosságot, piknikezzenek, énekeljenek és játsszanak. 

Ezt a jámbor és hagyományos szórakozást azonban ezen a napon váratlanul 
repülőgépek nehéz zúgása zavarta meg, amelyek lomhán vonultak az ólomszürke 
égen. A félelemmel elegyes meglepetést azonban hamarosan döbbenet váltotta fel, 
amikor a közeli városok felől robbanások sorozta rázta le a fákról a havat 
Sietve igyekeztek vissza, és amikor meglátták lerombolt és lángoló házaikat, 
rádöbbentek, hogy a rövid béke véget ért, és újra nyakukon a vörös rém, ami 
egyet jelent a háborúval. 


2. 


A Kreml boszorkánykonyhája 


Moszkva szívében, a város felett uralkodó dombon áll a hatalmas orosz metropolis 
fellegvára, a Kreml. Magas, sok toronnyal ékesített, szeszélyes rajzú fal övezi. 
Körötte zajlik, hullámzik a tízmilliós emberi hangyaboly mindennapi élete, de a 
falakon belül méltóságteljes csend honol. Az ősi vár gőgösen szemléli a 
nagyváros nyüzsgő életét. Évszázadok múltak el fölötte. 

A Kreml minden orosz tiszteletének tárgya, ,Szent Oroszország" jelképe s a 
nemzeti büszkeség szimbóluma. Ódon, sok vihart látott falait szinte misztikus 
rajongás öleli körül, s valóban ,Moszkva anyácska" és az ,Aranyfejű Kreml" 
Oroszország megtestesülése. Nem véletlen, hogy a régi orosz közmondás így szól: 
Moszkva felett van a Kreml, de a Kreml felett már csak az ég." 

Itt sorakoznak egymás mellett a nagy orosz nemzet történelmi pillérei, 
évszázadok támaszai: csodálatos templomok, ősrégi paloták, a cárok lakóhelyei, a 
földi igazságszolgáltatás székházai, a felbecsülhetetlen értékű birodalmi 
kincseket őrző múzeumok és a katonai hatalom központjai. 

Az orosz krónika Moszkva nevét először 1147-ben említi meg. Megalapítója Jurij 
Dolgorukij herceg volt, aki kis fakastélyt építtetett ezen a helyen. Nevét attól 
a folyótól kapta, melynek partján elterült. Ezt a kis folyót 

még hajdanában az itt tanyázó finn törzsek nevezték el Moszkvának, ami nyelvükön 
zavaros vizet" jelent. 

A moszkvai fejedelemség a XIII. század végén kezd történelmi szerephez jutni 
Daniil herceg idejében, de döntő jelentőségűvé csak a XIV. század közepén Iván 
Kalita, ,az orosz föld első gyűjtője" alatt válik. Uralkodásakor épülnek fel 
Moszkvában az első középületek, és a Kreml vöröstéglás falainak egy része. 
Moszkva igazi építője azonban a XV. század végén uralkodott III. Iván cár volt. 
Meghívására jelentek meg a híres olasz műépítészek, Fioraventi de Bologna, 
Solario de Milan, Alevisio és mások. Munkájuk nyomán Moszkva, illetve jelképévé 
vált Kremlje már mint egy örökbecsű meseváros pompázott sok száz 
aranykupolájával, és szeszélyes rajzú tornyával. 

Lépjünk be a , Megváltó kapuján" a Kremlbe. A kapu felett egy régi ikon: a 
Megváltó képe. Ezt az ikont 1647-ben Szmolenszkből hozta ide Alexej Mihajlovics 
cár. Azóta évszázadokon keresztül egyetlen orosz sem lépte át a kapu küszöbét 
anélkül, hogy a kalapját meg ne emelte volna a sötétbarnára változott szentkép 
előtt, teljesítve az egykori cár parancsát. 

A falakon belül különös kép fogadja a látogatót. Teljesen rendezetlenül állnak a 
legkülönbözőbb épületek és templomok. A Kremlnek nincsenek utcái, csak négy nagy 
és több kisebb tere van. Ezek közé csoportosulnak a különböző épületek és 
templomok, furcsa zsúfoltságban. A látogató körül mindenütt arany és ezüst 
hagymakupolák sokasága emelkedik a magasba, de mind közül kiemelkedik a Kreml 
csúcsos óratornya, amelynek tetején az új urak jelképe, az ötágú vörös csillag 
uralkodik. 

A Megváltó kapuja mellett, közvetlenül jobboldalt egy apácazárda áll, a 
Mennybemenetel kolostora. Ez a zárda arról nevezetes, hogy kriptájában 38 cárnő 


és nagyhercegnő alussza örök álmát. A legutolsó, akit ide temettek, Natália 
Alexejevna nagyhercegnő volt, Nagy Péter cár húga. A kolostorhoz tartozó templom 
egyik falát hatalmas dombormű díszíti, amely Moszkva védőszentjét, Szent György 
lovagot ábrázolja. Szent György az orosz nép körében igen nagy tiszteletnek 
örvendett. Róla nevezték el a legnagyobb cári kitüntetést, sőt, közvetve az 
orosz aprópénzt, a kopekot is. Kopja ugyanis lándzsát jelent oroszul, a régi 
orosz pénzeken pedig Szent György lovag képe volt, amint lándzsával megöli a 
sárkányt. Innen eredt a kopek, vagy oroszul a becézett kopejka, azaz lándzsácska 
elnevezés. 

A kolostor ikonosztázában van a Kazáni Szent Szűz nagy képe. Ezt a szentképet az 
oroszok a legjobban tisztelték minden kegyes ereklyéik között. 1579-ben találták 
Kazánban. 

A kolostortól nem messze áll Ivan Velikij tornya, a 62 ezer kilós haranggal, 
amelynek méltóságos zengése hirdette elsőnek húsvét éjszakájában az Üdvözítő 
feltámadását. Ünnepélyes kongásába beleolvadt Moszkva ötszáz templomának érces 
hangja. 1917 novembere óta némák ezek a harangok. 

Az Ivan Velikij előtti a Székesegyházak tere. Három templom néz erre a térre: a 
Mennybemenetel temploma, az Angyali üdvözlet katedrálisa, és a Megdicsőülés 
székesegyháza. Ez a tér maga a történelem. Mind a három templom már a XIV. 
század elején épült s azokban keresztelték, koronázták és temették a cárokat. A 
templomok pazar pompával díszített belseje a régi Bizánc fénykorára emlékeztet. 
Nagy Péter városa - Szentpétervár - felépítése után Moszkva ugyan sok mindenben 
elveszítette elsőbbségi jogát, de a cárok mégis mindig visszajöttek a Kremlbe 
keresztelőre, koronázásra és temetésre. 

A három templom falai közt negyvenkét uralkodó, és nagyherceg alussza örök 
álmát. Itt van az utolsó Rjurikovicsnak, az Uglicsban meggyilkolt kis Dmitrij 
cárevicsnek a sírja, s ide temették el a második dinasztia első uralkodóját, 
Mihail Romanovot is. 

A cári sírok egyszerűek - nem úgy, mint a Lenin mauzóleum -, egy márványtábla, s 
rajta aranybetűkkel a név. Egyik márványtáblát fekete gyászlepel borítja: ez 
rnrRettenetes" Iván cár sírja, aki szerzetes lett. 

A székesegyházak ikonjai, és a szentképek kereteinek pazar díszítése mind 
színaranyból készült. Itt van Moszkva legrégibb ikonja, az úgynevezett 
VIagyimiri Szűz." Ez a szentkép Jeruzsálemből került Konstantinápolyba, innen 
hozták el Kijevbe, majd 1158-ban Vlagyimirbe, és 1395-ben a Kremlbe. 

A templomokban különösen megragadják a figyelmet a freskók, melyek a falakat, a 
hatalmas pilléreket, a mennyezetet teljesen beborítják. Nincs ezekben a 
falfestményekben semmiféle rendszer, zsúfoltan egymás mellett láthatók a falakon 
a pátriárkák, a próféták, az apostolok, a görög filozófusok, a vértanúk, a 
Szentírás legendás állatai, fantasztikus sárkányok és Jónás bálnája. A 
görögkeleti kereszténység korai évszázadainak babonákkal és miszticizmussal 
telített levegője árad ezekből a falakból. 

A Székesegyházak terére nyílik a régi cári palota, a Granovitaja-palota, és 
ugyancsak ide néz a cárok új lakosztálya, a Tyerem-palota. A Granovitaja-palota 
egyszerű épület, homlokzatán alig van dísz, mert olasz mestere egy középkori 
palazzo mintájára készítette. A Tyerem annál díszesebb és változatosabb, hisz 
több korszak hagyta rajta keze munkájának nyomait. 

A Granovitaja belseje, az egész berendezés tökéletesen visszatükrözi a középkori 
Oroszország életét. A kicsiny ablakokon kevés fény szűrődik be a pazar bizánci 
pompával díszített termekbe. E félhomályos helységek sok szentet és bibliai 
tárgyú eseményt ábrázoló freskóikkal szinte kolostor benyomását keltik. A régi 
cári palotában különösen érdekes a trónterem, amelynek közepén hatalmas 
szögletes pillér áll. Ebben a teremben folytak a kihallgatások, itt fogadták a 
cárok a követeket. Itt ünnepelte 1552-ben ,Rettenetes" Iván a tatár kánság 
fővárosának, Kazánnak bevételét. Nagy Péter itt rendezte a poltavai diadalnak, a 
svédek legyőzésének ünnepi lakomáját, amelyen a svédekre ürítette poharát, mint 
akik a hadművészetre megtanították. A teremből egy lépcső vezet az úgynevezett 
Vörös kapuhoz. Itt fogadta a cár a nép hódolatát. 

Az egymással összeépített palotákat a közbezsúfolt díszes kupolájú templomok, 
erkélyek, lépcsők, függőkertek, hidak rendkívül különössé és bizarrul díszessé 
teszik Az egész itteni környezet a középkorba vezet, s oly híven adja vissza az 
elmúlt évszázadok hangulatát, hogy szinte magunk előtt látjuk a hosszú kaftános, 
nagyszakállú gőgös bojárokat, és aranyhímzésű nehéz selyemből készült, prémmel 
díszített palástban, a narjadban, magát a cárt. 


Nem véletlen, hogy a Kreml új urai nem érezték jól magukat itt ennyi szent és 
cár árnyékában. 

Lenin, Moszkvától távolabb, a Gorki faluban lévő elegáns luxusvillában tengette 
napjait, amíg a nyugati bordélyházakban összeszedett szifilisz végzett vele. 2 
Sztálin sem szerette a Kremlt, második felesége öngyilkossága után kiköltözött a 
kuncevói dácsájába, ott dorbézolt, és hozta meg szörnyű döntéseit népek és 
emberei millióinak kiirtásáról. 

Csupán akkor jött be a Kremlbe, amikor valami fontos politikai vagy párt 
protokoll erre késztette. Nos, 1939-ben több ilyen eseményre is sor került. 
Márciusban a XVIII. pártkongresszus küldöttei előtt Sztálin maga tartott 
beszámolót a nemzetközi helyzetről, ekkor használta azt a szinte szlogenné vált 
kifejezést először, amit aztán fél évszázadon át kellett hallgatnia nap mint nap 
a ,szocialista világ" szerencsétlen embereinek, vagyis, hogy a ,nemzetközi 
helyzet nagyon feszült elvtársak!" 

Ennek ellenére Sztálin nem ítélte el egyértelműen a , fasiszta Németországot", és 
Hitlerre sem tett egyetlen becsmérlő kifejezést sem. Az elvtársakat 
megdöbbentette, hogy Sztálin milyen lagymatagon beszélt a nácikról. 
Természetesen néhány beavatott elvtárson kívül a pártküldötteknek fogalmuk sem 
volt, hogy ez a beszéd már előkészítette a következő hónapok nagyjelentőségű és 
még meglepőbb eseményeit. 

Alighogy befejeződött a pártkongresszus, Sztálin már 1939. április közepén 
felvette Berlinnel az első titkos kapcsolatot. 3 

Ma már tudjuk, hogy ez nyitó lépése volt a nagy sakkjátszmának, amelyben az 
oroszok hagyományaiknak megfelelően szinte verhetetlenek voltak, de a bábokat 
ezúttal az Egyesült Államokból és Nagy-Britanniából mozgatták. Abba közösen 
megegyeztek, hogy Németországot - függetlenül ideológiájától - bele kell vinni 
egy világháborúba, de ennek feltétele, hogy Hitler azt gondolja, háta biztosítva 
van. Tehát a Szovjetuniónak fel kell hagynia eddigi németellenes politikájával, 
és biztosítani kell Hitlert, hogy hadbavonulása esetén nem kell kétfrontos 
háborút viselnie. 

A részleteket is pontosan kidolgozták, hiszen Moszkvában tárgyalt ez időben egy 
brit és egy francia katonai delegáció, 

A Pravda aztán nagy hangon adta tudtul, hogy a tárgyalások ,eredménytelenül 
végződtek" és különben is, a Szovjetuniót megsértették, mert elvárták volna, 
hogy élvonalbeli képviselőket fognak elküldeni, míg a Szovjetunió részéről maga 
Vorosilov marsall hadügyi népbiztos vezette a tárgyalásokat. A nyugati katonai 
delegációval a tárgyalások augusztus 11 -én kezdődtek, és érdekes módon a 
szovjetek csak augusztus 17-én sértődtek meg, az ,alacsony nyugati képviselet 
miatt." Egyébként a brit-francia delegáció csupa elsővonalbeli szakemberből 
állott, nyilvánvaló, hogy a részleteket egyeztették. 

Ezen év augusztus 23-án Sztálinnak ismét a Kremlbe kellett mennie, mert egy 
egészen másfajta vendég érkezett. 

Délben két négymotoros FW Condor típusú, horogkeresztes felségjelű utasszállító 
gép ereszkedett le Moszkva repülőterére. Az első gépből a Német Birodalom 
külügyminisztere, Joachim von Ribbentrop szállt ki. A magasrangú vendéget, ahogy 
illik és szokás, maga a szovjet külügyi népbiztos, Molotov fogadta, aki ezt 
megelőzően odanyilatkozott a Pravda és az Izvesztyija főszerkesztőinek, hogy 
Ribbentrop személyében ,kimagasló diplomata és államférfi" látogatott el a 
Szovjetunióba. 

A Kreml legdíszesebb terme, a ragyogással és fénnyel telített hatalmas, 62 méter 
hosszú és 19 méter széles Szent György-terem a régi cári hadsereg panteonja. A 
falak márványán ezer és ezer aranybetűkkel vésett név csillog a nehéz 
kristálycsillárok fényében, a Szent György Renddel kitüntetettek nevei. 

Ebben a teremben késő este maga Sztálin fogadta Ribbentropot és kíséretét. Az 
úgynevezett ,Megnemtámadási Szerződést" és a titkos kiegészítő jegyzőkönyvet - 
Lengyelország felosztásáról, a Balti-államok és Finnország a szovjetnek való 
átadásáról már aláírta a két külügyminiszter. " A paktumban a Szovjetunió 
ugyanis nem ingyen vállalkozott arra, hogy ideig-óráig hátvédje legyen a 
nemzetiszocialista Németországnak. Megfelelő ellenszolgáltatásokat követelt 
Kelet- és Észak-Európában, s tekintettel arra, hogy nem a sajátjából kellett 
adnia, a náci Németország elég nagylelkűnek mutatkozott. 

: szerkesztő: A szerződés annyit mond, hogy Németországot nem érdekelik a Balti 
államok és Finnország. Németország nem "adhat át" olyan országokat senkinek, 
melyek nem az ő tulajdonai. 


Sztálinnak jó kedve volt, sikerült rászednie a német külügyminisztert, akinek 
gőgjénél, csak ostobasága volt nagyobb. Még egy tréfát is megengedett magának: 
"És mi lesz ezután az antikomintern paktummal (Ezt Németország, Japán és 
Olaszország kötötte, éppen a Szovjetunió ellen). Ribbentrop ezúttal kivételesen 
szellemesen válaszolt: ,Azt hallottam, hogy rövidesen a Szovjetunió is belép az 
antikomintern paktumba." 

Ezt követően komolyra fordítva a szót, Sztálin pohárköszöntőt mondott , Emelem 
poharam, Németország nagy és dicső vezérére, Adolf Hitlerre!" 

A tárgyalások végeztével mindkét fél elégedetten dörzsölte kezeit. 

Hruscsov emlékiratai szerint: ,Sztálin azt mondta nekem, Vorosilovnak és 
Berijának: Persze, hogy trükk az egész. Remélem sikerült bolonddá tennünk a 
németeket... 

E megállapodás birtokában Hitler nyugodtan megtámadta és lerohanta 
Lengyelországot, amelynek keleti részébe a szovjet csapatok is bevonultak. 
Sajátos esemény történt ekkor. Anglia és Franciaország azonnal hadat üzentek 
Németországnak, a szovjet agressziót viszont szó nélkül lenyelték. 

Nincs annak nyoma a politikai irodalomban, hogy ez az igencsak sokat mondó 
esemény különösebben nyugtalanította volna akár a Molotov által , kimagasló 
diplomatának és államférfinak" titulált Ribbentropot, vagy mindentudó Führerét. 
A Szovjetunió Kommunista Pártjának története így tálalja ezt az eseményt: 

1939 augusztusában a Szovjetunió kormánya megnemtámadási szerződést kötött 
Németországgal. Ez a szerződés, miként erre Sztálin elvtárs rámutatott, sem 
közvetlenül, sem közvetve nem érintette államunk területi épségét és 
függetlenségét. De biztosította a Szovjetuniónak a békét a legközelebbi időre, 
és módot adott rá, hogy előkészítsük a Vörös Hadsereget arra az esetre, ha a 
Szovjetuniót meg fogják támadni!" 5 

Ez biztos. A Szovjetunió nem veszített területet, csak nyert, és a Vörös 
Hadsereg is felkészülhetett, ha a védelemre nem is, az agressziókra annál 
inkább. 

Lengyelország közös lerohanása után Ribbentropnak ismét Moszkvába kellett 
mennie, hogy szovjet kollégájával, Molotovval pontosan meghatározza az új német- 
szovjet határt, amit egy hónappal korábban a szerződés megkötésekor csak 
körvonalaiban rajzoltak fel. 

Amikor szeptember 27-én megérkezett a Kremlbe, szembetalálkozott Selter észt 
külügyminiszterrel, aki sápadtan és rémülten távozott onnan. Varsó még nem esett 
el, amikor Selternek már tárgyalnia kellett Moszkvával az Észtország és a 
Szovjetunió közötti ,kölcsönös segítségnyújtási" szerződésről. 

1939. szeptember 28-án Észtország szerződés aláírásával katonai támaszpontokat 
engedett át területén a Szovjetuniónak. Október 5-én ugyanilyen szerződést írt 
alá Lettország, október 10-én pedig Litvánia. Ezekkel a szerződésekkel a 
Szovjetunió kikényszeríthette azt a jogot, hogy a Vörös Hadsereg már békeidőben 
megszállhassa ezeknek az országoknak fontos stratégiai pontjait. 

A szovjet katonai vezetés még ezt az iramot is lassúnak találta, nem tudta vagy 
akarta megvárni a szovjet külügyi népbiztosság intézkedéseit, és bevonulás után 
máris megkezdte különböző erődítmények kiépítését a stratégiailag fontos 
pontokon. 

Az A Nagy Honvédő Háború története című munka, a Balti-államok megszállását, a 
,Szocialista forradalom győzelme a Baltikumban" cím alatt tárgyalja. No 
comment . . . 

A Baltikumban évszázadok óta lakó német telepeseket, mintegy 86 000 embert órák 
alatt rendelte haza a német külügyminisztérium. Berlini jelentések szerint a 
lakosság csak a legszükségesebb holmiját, ruháit, ékszereit mentve szállt 
hajóra. Még készpénzét is a bankokban hagyta, mert a német kormány 
figyelmeztetése világosan megmondta: aki idejében nem tesz eleget a hívó szónak, 
azért semmi felelősséget nem vállalnak. 

A régi cári birodalom határai kezdtek lassan újra kialakulni és megvalósulni. 
Már csak Finnország volt hátra; hiányzott a Finn-öböl tökéletes birtoklásához a 
finn partok ellenőrzése. 

Itt azonban óvatosabban - bár a régi jól bevált taktikával - kívánt Sztálin 
eljárni, mert a finnekkel érvényes megnemtámadási szerződése volt. 

Először is befolyásolni akarta a finneket, hogy önként dugják fejüket a hurokba. 
Már 1938 áprilisában a Finnországba diplomata fedéssel akkreditált szovjet NKVD 
rezidenst, Borisz Ritkin ezredest (fedőneve, ,Jakcsev") a Kremlbe rendelték, 


ahol Sztálin, Molotov és Berija eligazította. Jelentős mennyiségű (500 ezer) 
dollárt kapott, abból a célból, hogy környékezze meg azokat a finn 
politikusokat, akik hajlandóak lennének azért lobbizni, hogy Finnország írjon 
alá a Szovjetunióval egy katonai együttműködési szerződést, arra az esetre, 
amennyiben harmadik ország részéről agresszió érné őket. 

Ritkin magas, jóvágású férfi volt, megfelelő humorérzékkel, és sohasem volt 
híján egy-egy jó storynak, bizonyos vezető szovjet bürokratákról, így aztán azt 
a benyomást keltette, hogy ,ez az az orosz ember, akivel lehet normálisan 
beszélni" Népszerűségét még növelte felesége, Zója Voszkreszenszkája, az orosz 
gyermekmesekönyvek népszerű írója. Zója klasszikus orosz szépség volt, aki a 
diplomáciai és egyéb magasabb körökben rendszeresen megfordult. Kitűnően beszélt 
finnül és németül, és diszkréten kacérkodott vén politikusokkal, csakúgy, mint 
tábornokokkal. Mindezek mögött azonban az NKVD tisztek jéghideg számítása 
húzódott meg. 

Ritkin - ,Jakcsev" - visszatérve Finnországba, egy négyszemközti bizalmas 
beszélgetést kért a finn külügyminisztertől, Rudolf Holstitól, és ennek kapcsán 
előadta, hogy nemrégen járt Moszkvában, és ,ő, mint a finn nép nagy barátja" 
(sic), az alábbiakról kívánja nemhivatalosan tájékoztatni a külügyminiszter 
urat. Moszkva meg van arról győződve, hogy Hitler a Szovjetunió megtámadását 
fontolgatja. Megbízható titkos értesülések szerint ehhez elsősorban Finnország 
területét kívánják a németek felhasználni. Sztálin és népbiztosai - köztük 
rJakcsev" is - ezért azt tervezik, a Szovjetunió, saját védelmében, mélyen 
behatol Finnországba, és a mindent eldöntő csatát finn területen fogja megvívni. 
Természetesen, ha Finnország kész egy katonai szövetséget kötni a 
Szovjetunióval, akkor ő, ,Jakcsev" úgy véli, hogy Németország nem meri 
felhasználni a finn területeket, és Sztálin is biztosan eláll a Finnországba 
való benyomulástól. 

Holsti udvariasan megköszönte az információt azzal, hogy tájékoztatni fogja 
kormányát. Nemsokára Zója asszony is folytatott ilyen ,bizalmas" megbeszéléseket 
más finn politikusokkal, sőt, egyes tábornokokkal is. Később a ,Jakcsev" 
házaspár megkörnyékezte Cajander miniszterelnököt is, hasonló témákat 
megpendítve. (A ,Jakcsev" házaspár sorsa igen érdekesen alakult, sikertelen 
próbálkozásaik ellenére nem lettek kegyvesztettek, és a háború alatt 
Svédországban folytatták aknamunkájukat. 1942-ben , Jakcsev" titokban kapcsolatba 
lépett a svéd Wallenberg-céggel, és közvetítőként elintézte, hogy Wallenberg, 
megsértve Svédország semlegességét, a szovjet harckocsik részére szükséges 
acélmennyiséget szállítson titokban a Szovjetunióba. A Szovjetuniónak 
kétségbeejtően szüksége volt az acélra, mert a németek már 1941-ben számos 
acéltermelő üzemet elfoglaltak, és az uráli gyárak kapacitása még messze 
elmaradt a szükséglettől. Az oroszok az acélért platinával fizettek, így 
Wallenbergék hatalmas nyereséget söpörtek be. ,Jakcsevék" 1947-ben 
Csehszlovákiába tették át székhelyüket, és onnan irányították a hírszerző munkát 
a Németországban állomásozó nyugati hatalmak ellen. F. P.) 

Végül a finn kormány átlátva ezeken a provokatív puhatolózásokon, egy jegyzéket 
küldött a szovjet kormánynak, amelyben leszögezte, hogy Finnország semleges 
állam, ami azt jelenti, hogy nem enged semmiféle idegen csapatokat a területére, 
és bízik abban, hogy a Szovjetunió is tiszteletben tartja Finnország 
szuverenitását. 

A finnek jegyzékére Moszkva azonnal válaszolt, ebben kezdeményezett egy katonai 
jellegű megbeszélést, amelyben egyeztetnék a Szovjetunió védelme szempontjából 
elengedhetetlen kérdéseket. 

A rejtett szándék ebben az volt, hogy kicsikarjanak bizonyos kulcsterületeket 
Finnországtól, vagyis, hogy betegyék otromba, mocskos csizmájukat az ajtón, a 
többi aztán majd magától jön, mint ahogy ez a Balti-államok esetében történt. 
Mik voltak ezek az elsődleges kérdések? 

Moszkva elvárta a finnektől, hogy a Turku előtt fekvő Áland-szigetet erősítsék 
meg egy esetleges német támadás ellen a Finn-öböl irányába. Ezeket a 
munkálatokat szovjet katonai tanácsadók irányítanák, és ellenőriznék. Továbbá 
légi és tengeri bázisok létesítését ,kérte" Suursaariba, alig 100 kilométerre 
Helsinkitől keletre. 

Ezeket az alig álcázott behatolási kísérleteket, egy valamit is magára adó 
semleges állam nem fogadhatta el, ezért a finnek válasza határozott NEM! volt. 
Mindez szemben állna azzal a semlegességi politikával, amely mellett Finnország 
elkötelezte magát" - hangsúlyozta a finn válaszjegyzék. 


Természetesen a Szovjetuniót ez a finn ,Nem!" egy percig sem térítette el 
szándékaitól. Molotov október 5-re meghívta a finn kormányt Moszkvába, hogy 
tárgyalásokat folytassanak a ,kölcsönös segítségnyújtási szerződései." 
Helsinkiben hatalmas tömeg gyűlt össze a finn delegáció búcsúztatására, és 
megérezve az eljövendő nehéz napokat egy emberként énekelték: , Erős várunk 
nekünk az Isten." 

Juho Kusti Paasikivi, az akkori stockholmi finn követ, meghatalmazott miniszter 
lett a Moszkvába induló delegáció vezetője. Ez bölcs döntés volt, hiszen a 70-ik 
évéhez közeledő Paasikivinek volt a leggazdagabb politikai tapasztalata, és 
kevés finn ismerte annyira Oroszországot és az oroszokat, mint ő, aki 
Szentpéterváron tanult, és 1920-ban ő tárgyalta le a dorpati békét. 

Magatartása Szovjet-Oroszországgal szemben nem volt motiválva sem szimpátiával, 
sem pedig a kommunizmus gyűlöletével, ő szilárdan hitt abban, hogy az oroszok 
érdekei pusztán stratégiaiak, s nem politikaiak vagy ideológiaiak. Jó kedélyű, 
alapos ember lévén Paasikivi számíthatott arra, hogy a finnek és az oroszok 
egyformán kedvelik. Erre a nem sok jóval biztató útra elkísérte őt Juhan Nikop 
külügyi államtitkár, és Aladár Poazonen ezredes mint katonai szakértő. 
Paasikivinek adott kormányutasítások kevés lehetőséget adtak számára, hogy 
manőverezni tudjon. Nem adhatta bérbe a Finn-öbölben fekvő Suursaarit 
(Hoogland), amely az oroszoknak szívügye volt, de javasolta, hogy kicseréljenek 
három kis szigetet egy Karéliai földsávért. Nem írhatott alá kölcsönös 
segítségnyújtási egyezményt, és ragaszkodott az Áland-szigetek 
demilitarizálásához. A finnek először Molotov helyettesével, Potemkinnal - 
akinek neve jellemző módon a csalás és a hazugság szinonimája volt - és 
Derevianszkivel, a helsinki szovjet nagykövettel tárgyaltak, de az 
eredménytelenség hatására aztán maga Molotov vette át a tárgyalások irányítását. 
Vjacseszlav M. Molotov (eredeti neve Szkrjabin) politikai karrierjét az 1921-ben 
alapított ,Pravda" (Igazság???) szerkesztésével kezdte. Már 1917-ben részt vett 
a bolsevik puccs eseményeiben. 1921-ben a Központi Bizottság, 1926-ban pedig a 
Politikai Bizottság tagja lett. Ebben az időben vált Sztálin szenvedélyes 
hívévé. A Népi Komisszárok Tanácsa elnöki tisztét Molotov 1930-tól látta el. Az 
ő nevéhez fűződik a milliók éhhalálát okozó kolhozosítás bevezetése. Ezt 
követően Molotov megkapta a külügyi népbiztosi posztot. Hidegvérű politikai 
bűnözőként részese, sőt, irányítója volt az országon végigsöprő terrorhullámnak, 
aláírása ott szerepelt számos kivégzést elrendelő utasításon. Sztálin után őt 
terhelte a legtöbb felelősség a kommunista bűncselekményekért. 

Bekapcsolódása a tárgyalásokba egyből megváltoztatta a légkört. A finn delegáció 
nem juthatott szóhoz, Molotov csak a szovjet követeléseket hangoztatta. A 
tárgyalásokról Max Jakobson újságíró, később diplomata azt írta, hogy azok nem 
két fél megbeszélései voltak, hanem Molotov követelései. A , diplomácia 
mesterének" tartott mongoloid képű orosz azonban ezúttal túllőtt a célon. Modora 
annyira sértő volt, hogy még a bölcs és derűs életszemléletű Paasikivi is 
felkapta a vizet", és Molotov füle hallatára így szólt munkatársaihoz: ,,- 
Csomagolunk, és még ma elutazunk." 

Ezt megakadályozandó, október 12-én maga Sztálin lépett a színre. A Kreml 
György-termében, ünnepélyes keretek között fogadta a finneket, és eljátszotta a 
"Népek jóságos atyját", akinek többek között Finnország sorsa is a szívén 
fekszik. 

Sztálin azt javasolta a finneknek, hogy engedjen át Finnország katonai 
támaszpontokat a Szovjetuniónak a Hanko-félszigeten, és a Finn-öböl szigetein, 
valamint területeket Leningrádtól északra, mivel a város ekkor 30 kilométerre 
volt a finn határtól, vagyis belül a messzehordó ágyúk lőtávolán. De Sztálin 
ezen túlmenően felvetette Petsamo átadásának kérdését is, ahonnan az ellenség 
veszélyeztethette az Északi-tenger egyetlen jégmentes kikötőjét, Murmanszkot. 
Paasikivi ekkor feltette az egyetlen logikusnak tűnő kérdést: , - De az Isten 
szerelmére, miféle támadástól tartanak önök? Csak nem gondolja Sztálin úr, hogy 
a 4 és fél milliós Finnország megfogja támadni a 200 milliós Szovjetuniót? 
Anglia és Franciaország hadban áll Németországgal, nem lenne logikus, ha még egy 
frontot nyitnának önök ellen. Németország pedig az önök szövetségese, hiszen még 
meg sem száradt az aláírás, a megnemtámadási szerződésükön!" 

Sztálin válasza: ,- Természetesen nem Finnország támadásától tartunk, de 
Finnország áldozata lehet a kapitalisták cselszövéseinek, ami pedig 
Németországgal kötött szerződésünket illeti, egy papírdarab nem védi meg 
Oroszországot, csak a katonai biztosítékok. Ezért ragaszkodunk, hogy Finnország 


átadja nekünk ezeket a területeket. De hogy lássák, mennyire szívünkön viseljük 
Finnország sorsát, mi 2700 négyzetkilométert követelünk, és cserébe átadunk 
önöknek 5500 négyzetkilométernyi területet. Melyik nagyhatalom volna kész erre? 
Csak mi vagyunk ilyen ostobák." 

Az oroszok Finnország stratégiailag kulcsfontosságú területeit követelték, amit 
cserébe akartak adni, az a Ladoga-tótól északra fekvő, kietlen, mocsaras és 
mindenre használhatatlan hómezők voltak. 

Az öreg és bölcs Paasikivi azonban könnyen átlátott ezen a megtévesztő 
manőveren, nem volt kétsége afelől, hogy ez a , gesztus" csak a finnek 
éberségének elaltatására szolgál, és jól tudta, hogy minden engedmény tovább 
növeli az orosz vérmedve étvágyát, amelynek végső célja Finnország bekebelezése. 
Ezért aztán udvariasan, de határozottan kijelentette. , - Finnország legnagyobb 
biztonsága semlegességében rejlik." 

Sztálin utolsó szavai minden agresszor nevében szóltak: ,,- Biztosíthatom, hogy 
egy olyan kis ország semlegessége, mint az önöké, mit sem számít!" 

A tárgyalások így eredménytelenül zárultak, de a finneknek október 23-án ismét 
Moszkvába kellett menniük. Ekkor már Paasikivit elkísérte Vajnö Tanner, aki 
rövidesen Finnország külügyminisztere lesz. A tárgyalások ugyanúgy zajlottak le, 
mint előzőleg. A finnek kijelentették, hogy Hanko szóba sem jöhet mint szovjet 
támaszpont, mert ez megsértené Finnország semlegességét Aztán felpanaszolták, 
hogy a szovjet repülőgépek rendszeresen berepülnek finn területre. Sztálin és 
Molotov ezt a felvetést válaszra sem méltatta. 

Két óra eredménytelen tárgyalás után a konferencia véget ért. Tanner 
emlékirataiban visszautal erre az eseményre. Molotov nyúzott és csalódott volt. 
n-7 Mindenáron konfliktust akarnak létrehozni?" - kérdezte. 

Paasikivi válaszolt: ,- Mi nem akarunk de úgy látszik önök erre törekszenek" 
Tanner visszaemlékszik, hogy Sztálin szája mosolyra húzódott, de a szeme hideg 
maradt. 7 

A finn delegáció aznap éjszaka vissza akart térni Helsinkibe, de este 21 órakor 
telefonhívás érkezett Molotov titkárságáról, azzal a felszólítással, hogy 23 
órakor újabb megbeszélés lesz a Kremlben. 

Ismét látták az oroszok hamuszürke arcát, akik éjjel-nappal szolgálatban voltak 
Most jön az ultimátum" - gondolta Tanner . 

Sztálin és Molotov úgy kezdték a vitát, mintha nem is szakadt volna félbe. ,,- 
Ami a Hankóba irányított szovjet csapatok létszámát illeti, redukálhatjuk őket 4 
ezerre" -mondta Molotov. Paasikivi elképedt ekkora arcátlanságon. ,,- Mi az, hogy 
önök itt létszámról alkudoznak, mikor világosan megmondtuk, Hanko nem eladó, és 
oda egyetlen orosz katona sem teheti be a lábát!" 

A vita ebben a stílusban folyt éjjel 2 óráig, és úgy fejeződött be, hogy az 
álláspontok nem közeledtek egy jottányit sem egymáshoz. 

Hazatérve Tanner levelet írt Albin Hanssonnak, Svédország miniszterelnökének, 
aki régi barátja és szociáldemokrata társa volt, felkérve őt, hogy nyilatkozzon: 
Finnország számíthat-e szükség esetén Svédország konkrét katonai segítségére? 
Hansson hamar válaszolt: ,Svédország nincs abban a helyzetben, hogy segítséget 
nyújtson Finnországnak." Utóiratában barátilag megjegyezte: ,én személy szerint 
segítenék, de számolnom kell egy olyan nemzettel, amely önzően vigyáz a maga 
békéjére." 

Időközben az oroszok elvesztették türelmüket. Úgy érezték, hogy kellő 
tekintettel voltak már Finnország nemzeti büszkeségére. Ez volt az az időszak, 
amikor a szovjet sajtó és rádió megkezdte támadásait Finnország ellen, és egyre 
fenyegetőbb hangot ütött meg. 

A rendszeres ,finn műsort" sugárzó moszkvai rádió, amelyet ,Moszkva Tiltu", egy 
kommunista finn hazaáruló vezetett, híreket olvasott be a Pravdából, amelyeket 
aztán Tiltu kommentált, míg a háttérben a Vörös Hadsereg dalárdájának acélos 
indulói harsogtak. 

Alig 200 kilométerre Helsinkitől Zsdanov, a leningrádi komisszár nyíltan 
kimondta: ,a függetlenséget játszani akaró kis országok ideje lejárt!" 

Még súlyosabb mondanivalója volt a Pravda vezércikkének, amikor azt írta, hogy 
rtévednek azok a nevetséges törpék, akik úgy vélik, hogy a hatalmas Szovjetuniót 
eltéríthetik célkitűzéseitől, azt a Szovjetuniót, amely a világ legerősebb 
hadseregével, a dicső Vörös Hadsereggel rendelkezik. 

Október végén a moszkvai rádió közvetítette Molotovnak a Legfelsőbb Szovjetben 
elmondott beszédét, amelyben feltette a kérdést: ,Mit gondol Finnország kitől 
kaphat segítséget? Talán azoktól, akik garantálták Lengyelország biztonságát?" 


Odaát a határon a finnek éppen most készülődtek a télre. A november már szürkére 
festette az eget, hosszú heteken keresztül alacsony, nehéz felhők borították be 
az egész országot, kiadós hóesést ígérve. 

A jávorszarvasok és a vörös mókusok, éppen úgy, mint a lakosság, már 
előkészültek a hosszú télre. Északon és keleten a hiúzok és a medvék, a farkasok 
már visszahúzódtak a maguk rejtekhelyére. Ez a téli időszak egészen áprilisig 
szokott elhúzódni, amikor a hőmérséklet jóval nulla fok alá süllyed, és csak 
néhány óra lesz a napvilágból, de a finnek ehhez már hozzászoktak 

A fenyőerdők és nyírfaerdők tele lesznek nehéz hótakaróval, az ország ezer tava 
vastagon befagy, a déli partvidéken, ahol számtalan keskeny szikla és erdő 
borította félszigetet mosnak a Finn-öböl vizei, a jég olyan kemény lesz, mint a 
gránit. 

1939 novemberében a finnek azonban nem a közelgő télre gondoltak, hanem az 
oroszokra, és azon aggódtak, hogy mi lesz velük? 

Huszonegy évig tartó értékes függetlenség után, most újra veszélyt szimatoltak 
mamut nagyságú szomszédjuk felől. 

Észtországnak, Lettországnak és Litvániának az oroszok által történt 
nrlenyelése", már , írás volt a falon." 

Igaz, hogy Finnországnak tíz évre szóló megnemtámadási szerződése volt az 
oroszokkal, amelyből még öt év hátra volt, de a finnek ismerték már a 
kommunisták természetét, gátlástalan mohóságukat és kegyetlenségüket, amit 
páratlan hazugságokkal szoktak álcázni. 

November 3-ra újabb meghívás érkezett a Kremlből. A finnek már feleslegesnek 
tartották, hogy elmenjenek, de a bölcs Paasikivi úgy gondolta, hogy mindaddig 
folytatni kell a tárgyalásokat, amíg a legcsekélyebb jele is van annak, hogy 
valamiféle megegyezés jöhet létre. 

Mint azonban várható volt, ez a találkozó is eredménytelenül végződött, és 
amikor a résztvevők felálltak, Molotov csak ennyit mondott: ,, - Most már a 
katonáké a szó". 

A következő napon a már indulásra kész finneket újra a Kremlbe rendelték- Maga 
Sztálin fogadta őket, de nem kínálta hellyel. Ő maga is fel alá járkált, kezében 
kialudt pipájával. 

rA Szovjetunió az egyetlen állam - mondta - amely eltűr egy semleges 
Finnországot. Ennek azonban az ára a Finn-öböl és Hanko" 

Paasikivi kapásból válaszolt: , - Ezek a finn területek nem képezhetik vita 
tárgyát." 

Sztálin szó nélkül távozott, Molotov pedig sokat sejtetően csak annyit mondott: 
a viszontlátásra. 

A finn külügyminisztérium kiadott egy közleményt, amelyben összehasonlították, 
mit jelentene hasonló követelés a Brit-szigetek esetében. Így például az angolok 
számára Wight-szigetét, és a Csatorna szigeteit kellene feladni, Southamptont, 
az Orkney és Shetland szigeteket az ellenség erősítené meg, és a fő határvonal 
Norfolktól 50 mérföldnyire húzódna, amely minden brit erődítményt 
hatástalanítana. 

A finneken a tárgyalások eredménytelensége ellenére valami kincstári optimizmus 
lett úrrá, Eljas Erkko külügyminiszter annak a reményének adott hangot, hogy a 
finnek hajlíthatatlansága és a világ közvéleményének szimpátiája végül is 
meghátrálásra készteti az oroszokat. Pedig neki is ismernie kellett a régi finn 
közmondást, ,az orosz, az orosz marad akkor is, ha vajban sütik meg." 

Ezek az oroszok pedig arra készültek, hogy a német ,blitzkrieg" szovjet 
verzióját Finnországban mutatják be. 


3. 


Ugrásra készen 


Ha 1939-ben végighaladunk az északi-tengertől Szentpétervárig (Leningrád) az 
orosz-finn határ mentén, akkor tökéletes utunk van. 

A határ, amely elválasztotta a két országot, tulajdonképpen nem volt más, mint 
egy széles irtás az erdőben vágva, vagy egy, a tavak és folyók között kanyargó 


jelképes határvonal. Emellett elszórva vannak egyes határőrállomások különböző 
keresztutaknál vagy más térségekben, melyek fontosak a felügyelet szempontjából. 
Ezek a határőrállomások nem szeretik egymást, hiszen olyan közel vannak 
egymáshoz, hogy minden tevékenységet, ami a túloldalon történik, látni lehet. 

Az orosz oldalon már 1939 szeptember végén nagy csapatösszevonások történtek, 
utakat építettek, és vasútvonalakat fektettek le Finnország határainak irányába. 
Hideg szél fújt az erdős, hóborította tájakon a Karéliai-földszoroson. Szúrta az 
emberek arcát apró jégtűkkel, amelyet a fák tetejéről fújt le. De az orosz 
katonák énekelve ültek a tábortüzek mellett, szóltak a balalajkák és a 
harmonikák, és a fagyoskodó testeket bőséges vodkaadagok melegítették, mindenki 
vidám volt és jókedvű. 

Néhány nap alatt felszabadítják a finn dolgozókat a kizsákmányoló, embertelen 
kapitalizmus rabigájából, elcicáznak a szép finn lányokkal, és hősök lesznek 
mire ez a rövid, könnyű hadjárat befejeződik 

A 42 éves Kirill Afanaszjevics Mereckov I. osztályú hadseregparancsnok befejezve 
csapatai körében tett ellenőrző körútját, elégedett volt a látottakkal Amint 
kilépett parancsnoki gépkocsijából, mégis örült, hogy rajta van usankája, a 
füles és prémmel bélelt kucsma, na meg a nehéz, majdnem földig érő köpeny. Nem 
tudjuk, eszébe jutott-e, hogy emberei egyszerű, vékony gimnasztyorkában és 
ócska, lyukas posztóból varrott ,Budjonijka" sapkában vacognak. És ha igen, 
elhessegette magától a gondolatot. Azt a néhány napot, amíg a hadjárat eltart, 
ki fogják bírni 

Inkább az olajzöldre festett harckocsikra gondolt elégedetten, amelyek százai 
sorakoztak fel az utak mentén. A hideg miatt motorjaik szakadatlanul jártak, 
hogy le ne fagyjanak. Sajnos a rövid nappalok, amelyek ebben az időszakban 
jellemezték ezt a tájat, megakadályozzák a kiterjedt légicsapásokat a csapatok 
előtt, de arra elégségesek, hogy a finn városok elpusztításával ráébresszék ezt 
a makacs népséget, mi vár rájuk, ha ellent mernek állni. 

Mereckov már eddig is elégedetten gondolt a kitűnő vörös légierőre, amely nem 
hiába Sztálin elvtárs kedvence. Az elmúlt hetekben a pilóták nagyszerű munkát 
végeztek, felderítésben utakat, kikötőket, ipari telepeket és erődítményeket 
fényképeztek le, annak ellenére, hogy a finnek tiltakoztak a berepülések miatt. 
A hírszerzés közölte, hogy a finneknek csak néhány könnyű harckocsija van, és 
alig több mint 200 ócska repülőgépe. 

1939. november 25-én éjszaka a háborút ugyan még nem jelentették be hivatalosan 
- és ezt nem is fogják megtenni a szovjetek, csak idő kérdése volt, hogy mikor 
kezdődik a Moszkvában kidolgozott tervek megvalósítási 

A várt incidensnek rövidesen be kell következnie, aztán Kuusinen elvtárs által 
megalakított munkás-paraszt kormány internacionalista segítséget fog kérni a 
szovjet elvtársaktól, hogy Finnországban is győzhessen a szocialista forradalom. 
Egyedül a Karéliai-földszoroson több mint 250 ezer katona zsúfolta tele az 
ottani épületeket, ameddig csak el lehetett látni, mindenütt csapatok nyüzsögtek 
a front teljes hosszában. Ez több volt, mint amit egész Finnország talpra tud 
állítani, még akkor is, ha az aggastyánokat és a csecsemőket is besorozzák 
Annak ellenére, hogy a csapatok menetben voltak a határra, északon már 
tapasztaltak megfagyásokat és fagysérüléseket, de a parancsnokok nem 
tulajdonítottak ennek különösebb jelentőséget. 

K. A. Mereckov parancsnok hosszú utat tett meg míg eljutott a finn-szovjet 
határig. Szegény parasztcsalád elsőszülött fia volt, és már hétéves korától a 
földeken robotolt. Semmilyen iskolát nem végzett, írni-olvasni egy az orosz- 
török háborúban szolgált, leszerelt őrmestertől tanult meg. Tizenöt éves korában 
Moszkvába ment, és egy hadiüzemben dolgozott segédmunkásként, így el tudta 
kerülni a katonai szolgálatot. Az 1917-es bolsevik puccs idején belépett a Vörös 
Gárdába, és annak soraiban vett aztán részt a polgárháborúban. A 
kegyetlenkedéseiről hírhedtté vált Vörös Gárda minden tagját a győzelem után 
tiszti iskolára vezényelték. Az 1920-as lengyelek elleni agresszióban már lovas 
parancsnokként vesz részt, és Korestenynél megsebesül. Lábadozása alatt 
elvégzett egy politikai tanfolyamot, és 1928-ban már az Uborevics vezette 
Moszkvai Katonai Körzet komisszárja. 1929-ben áthelyezték a Távol-Keleti önálló 
Hadsereghez, ahol Bljuher alatt szolgált Figyelmet érdemel, hogy mindkét 
parancsnoka áldozatul esett a sztálini ,tisztogatásnak" míg ő megúszta. Sőt, 
1936 őszén Spanyolországba vezényelték , önkéntesként", itt ismét egy olyan 
parancsnok -J. K. Berzin - alatt szolgált, akit Sztálin majd kivégeztet. 
Mereckov olyan jól feküdt a pártban, hogy 1937-ben hazatérése után kinevezték 


Saposnyikov marsall vezérkari főnök helyettesévé. 1939 februárjában át kellett 
vegye a Leningrádi Katonai Körzet parancsnokságát, és egyben utasítást kapott; 
készüljön fel, hogy Finnországot egy gyors hadjáratban el kell foglalni. 

Ezen a fontos estén a hatalmas falitérképet tanulmányozta, amely a 
kolhozirodában berendezett főhadiszállása falán függött. Az egyetlen komolynak 
tűnő akadály, amellyel meg kell majd küzdeniük a 160 kilométer hosszú Karéliai- 
földszoroson, az úgynevezett ,Mannerheim -vonal" volt. Ennek az erődítménynek 
felépítése és ereje kicsit bizonytalannak tűnt Mereckov számára, de rendkívül 
ingerlő volt a kihívás, hogy ezen áttörjön. A nemzetközi sajtó szerette ezt a 
védelmi erődítményt a bevehetetlen Maginot-vonalhoz hasonlítani, és bizonyára 
nagy feltűnést fog kelteni, ha majd sikerül ezen áttörnie. Hogy sikerülni fog, 
abban egy pillanatig sem kételkedett 

Az 1600 kilométeres frontvonal a Ladoga-tótól egészen a Fehér-tengerig 
gyakorlatilag védtelen azzal a három hatalmas hadsereggel szemben, amelyeket a 
térség kulcspozícióiban helyezett el. 

A Karéliai-földszorost keményen védelmezhetik, de Viipuri, Finnország második 
legnagyobb városának elestével a szovjet hódítás órarendje szinte teljesen 
komplett lesz, onnan már könnyű eljutni a fővárosig, Helsinkiig, és akkor már 
mindennek vége van. 

utasításokat kapott, hogy az előnyomulást a svéd határt elérve azonnal le kell 
állítani, nem volt szabad megsértenie ennek az országnak semlegességét. Sztálin 
tisztában volt azzal, hogy mit jelent Németországnak a svéd vasérc, és még nem 
állt készen arra, hogy ezt az erőforrást elvágva, magára haragítsa 
Németországot. Ez is a mesteri szovjet ,maszkirovka" része volt, csakúgy, mint a 
Molotov-Ribbentrop-paktum. 

Ugyanakkor a földszorost a lehető leggyorsabban el kellett foglalnia. Ennek 
előmozdítására sok nyerőpontja volt Mereckovnak, így például a zord időjárás 
keményre fagyasztotta a talajt, és kevés volt rajta a hó. A tavak és a folyók 
kezdtek befagyni és a jégpáncél rövidesen olyan vastag lesz, hogy elbírja a 
legnehezebb szovjet harckocsikat is. 

A Karéliai-földszorost tekintették Finnország Thermopüléjének, mivel 
legkeskenyebb része csak 65 kilométer széles. Tavak és mocsarak felosztották a 
terepet, de a szikla alapanyagnak a hiánya nem tette lehetővé erődítmények 
kiépítését. Ezért aztán a megfagyott mezők jó lehetőséget nyújtanak majd a 
harckocsik előrehaladásának 

Mereckov nem tudta, hogy az időjárás rövidesen meg fog változni, és az 1939-40- 
es tél a leghidegebb lesz, amelyet 1828 óta mértek Finnországban. Nem tudta, 
hogy csapatai egy jégpokolba készültek ugrani. 

A kolhozirodában, a dobkályha kellemes melege, és a szamovár duruzsolása közben 
visszagondolt néhány nappal ezelőtti moszkvai látogatásra, ahol még egyszer 
átbeszélték a terveket, és az azt követő felemelő fogadásra, amikor pezsgővel 
koccintottak a győzelemre. A fényesen kivilágított konferenciateremben egyetlen 
komor arc volt, Voronové, a tüzérség felügyelőjévé. Ez feltűnt a leghangosabb 
résztvevőnek, Kulik marsallnak, aki nem is hagyta szó nélkül: , - Talán csak nem 
azt számolgatja, hogy mennyi gránátra lesz szükség a finn hadjáratban?" 

Voronov megfontoltan válaszolt: ,- Az attól függ, hogy mennyi időt szánunk a 
hadműveletre?" A párbeszédre most már mindenki odafigyelt, így mindenki hallotta 
Kulik magabiztos válaszát: ,, - 10-12 napot" 

Voronov azt mondta: ,- Én örülnék, ha mindent két-három hónap alatt el tudnánk 
intézni" Mindenki hangosan felnevetett. Kulik most Mereckovhoz fordult. 

n7-7 Kirill Afanaszjevics - mondta Kulik, parancsot adok önnek, hogy a háborút 12 
napon belül fejezze be!" 10 

1939. november 26-án a finn határőrség rutinfeladatát végezte. A járőrök 
sítalpakon siklottak, néha megálltak, és látcsöveiken átpillantottak a határon. 
Az orosz részen minden rejtelmes és ködös csendbe burkolózott. 

A Karéliai-földszoroson lévő mainilai határőrállomáson Motti Jokela finn 
határvadász járőrben volt. Megállt a Joppinen hídnál, és megnézte karóráját. 
Bosszankodva állapította meg, hogy a váltás késik. A társa valószínűleg még 
kávét iszik a többi katonával a gerendaházban, vagy éppen nyerésre áll a 
kártyán. Megfordult és fel alá sétált a keskeny töredezett, öreg hídon a 
Rarajoki-folyócska felett, amely elválasztotta az orosz oldalon lévő Mainila 
falut, Joppinentől, amely a finn oldalon lévő kis helység volt. A hídon túl a 
földút fölfelé vezetett az orosz őrházhoz. 

A délután csendjét váratlan ágyúlövés zaja törte szét. Jokela az orosz oldal 


felé fordult és figyelt. Újabb ágyú dördült el és a finn határőr társaival 
kirohant a meleg fakunyhóból; úgy gondolták, hogy az oroszok talán 
gyakorlatoznak. Újból megszólaltak az ágyúk, újból és újból. Ami azonban furcsa 
volt, hogy bár a robbanások nem voltak túl messze, a lövedékek süvítését nem 
lehetett hallani. 

Az őrparancsnok mindenesetre bevezette az eseményt a naplóba, de mivel nem 
történt semmi, rövidesen napirendre tértek a történtek fölött. 

Még aznap este csengett a Kremlben a telefon, ahol Sztálin irodájában - milyen 
véletlen - éppen együtt voltak a Politikai Iroda tagjai. A készüléket Molotov 
vette fel. Rövid hallgatás után Sztálinhoz fordult: 

n7 Mereckov van a vonalban, és jelentette, hogy a finnek átlőttek a határon" 
Sztálin elégedetten bólintott, és csak annyit mondott: , - Rendben. Akkor kezdjük 
el!" 


4. 
Dávid és Góliát 


Minden diktatúra legfőbb támasza a hadsereg. Természetes, hogy így volt ez a 
Szovjetunióban is, ahol ezt az , oszlopot" megtoldották még egy másikkal, a 
Kommunista Párttal. E kettő képezte aztán a hatalom pilléreit. 

Sztálin a 3090-as években azonban ellentmondóan viszonyult a hadsereghez. Egyrészt 
minden más hátrányára nyaktörő tempóban megteremtette a fegyveres erők 
modernizálásának ipari hátterét azzal, hogy egyik feszített ötéves tervet a 
másik után hajtatta végre. Másrészt viszont az 1937-38-as ,tisztogatásokkal" (a 
szovjet hivatalos terminológia így nevezi álszemérmesen a tarkónlövést) mintha 
éppen azt az intézményt igyekezett volna lefejezni, amelynek az új, modern 
fegyvereket szánta. 

Mindkét törekvés mögött Sztálin paranoid félelme húzódott meg. Egyrészt a 
hadsereggel kívánta biztosítani külső- és belső hatalmát, másrészt ezt a 
hatalmat féltette az olyan tehetséges katonai vezetőktől, mint Frunze, Jegorov, 
Tuhacsevszkij, Bljuher és a többiek. 

A VIII. Összoroszországi Szovjet Kongresszus határozata alapján nem csupán a 
hadsereg minőségi fejlesztése lett a cél, hanem mennyiségi növelése is. 

A hadügyi népbiztos tisztét Sztálinnak egy régi cimborája, Kliment J. Vorosilov 
marsall töltötte be, akinek képességei alig ütötték meg egy lovas altisztét. De 
bármennyire is korlátozottak voltak Vorosilov elméleti katonai 

szakismeretei, pozíciója miatt ő lett a döntőbíró abban az ezer és ezer 
részletkérdésben, amiből a fegyveres erők napi irányítása összeáll. Kritikus 
ügyekben - mint amilyen például a hadrend meghatározása, a haderőnemeken belüli 
fegyvernemi arányok, a katonai doktrína kialakítása, és a felső vezetés 
kinevezése és elmozdítása - hozott döntéseket, természetesen minden esetben 
Sztálin jóváhagyásával. 

A másik ilyen tragikus figura Sz. M. Buggyonij marsall volt, szintén egy egykori 
lovas altiszt, ennek megfelelő képességekkel. Ez a jóember még a 30-as évek 
végén, a 40-es évek elején is lándzsát tört a lovasság, ,mint a Vörös Hadsereg 
fő csapásmérő ereje", mellett. Buggyonij, és az őt támogató kiszolgált lovasok - 
részben Vorosilov is - megrekedtek a polgárháború tapasztalatainál, ahol sajátos 
módon különös hatással volt rájuk az olyan fehér lovas csapatok sikerei, mint 
amilyen például Mamontov cári atamáné volt. Csakhogy Mamontov híres serege nem a 
lóhoz mit sem értő munkás-paraszt fiatalokból, hanem lóratermett kozákokból, és 
cserkeszekből állt. Azokat, akik úgy vélték, hogy a lovasság felett eljárt az 
idő - például a ragyogóan tehetséges Tuhacsevszkij -, Vorosilov és Buggyonij 
ellenforradalmi elemeknek" nevezte, és hamarosan kivégzőosztag előtt végezték. 
Ezek az emberek képtelenek voltak belátni a modern hadsereg kialakításának égető 
sürgősségét. Sztálin másik kedvence G. I. Kulik marsall, akinek mérhetetlen 
ostobasága még elemzésre vár, például így vélekedett a harckocsikról: ,Minek 
azokat gyártani, amikor a tüzérség úgyis szétlövi őket." Ezt a triumvirátust még 
megkoronázta a vörös komisszárok-komisszárja, Lev Zaharovics Mehlisz, ez a sötét 
démon, akitől a marsallok ugyanúgy rettegtek, mint az utolsó közkatona. 


Ezek az emberek voltak a harag és a gyanú forrásai a diktátor paranoiás agyában. 
1939-ben a finn háború előestéjén a Vörös Hadsereg tisztikara még magán viselte 
a Tuhacsevszkij likvidálását követő nagy ,tisztogatás" minden jelét. A képzett 
tisztikar nagy része osztozott a marsall sorsában. Még két további marsallt, a 
hadügyi népbiztos mind a tizenegy helyettesét, a katonai szovjet 80 tagjából 75- 
öt, az ország katonai körzeteinek valamennyi parancsnokát, a 15 
hadseregparancsnokból 13-at, a hadtest és hadosztály parancsnokoknak több mint a 
felét kivégezték 35 000 tisztet likvidáltak, köztük a tábornoki kar 90 és az 
ezredesek 80 százalékát. 

Az 1988-ban közzétett adatok szerint a sztálini terror áldozata lett 5 
marsallból 3, 5 I. osztályú hadsereg-parancsnokból 3, a 10 II. osztályú 
hadseregparancsnokból pedig valamennyi. 57 hadtestparancsnokból 50, 186 
hadosztályparancsnokból 154, 16 I. és II. osztályú komisszárból mind a 16, 28 
hadtest komisszárból 25, 64 hadosztály komisszárból 58 és 456 ezredparancsnokból 
401. 

A magasabb katonai parancsnokságokon szinte havonta cserélődtek a vezetők, így 
komoly szervező és kiképző munkáról aligha beszélhetünk. Még 1940 őszén is, 
egyetlen ezredparancsnok sem rendelkezett akadémiai (vezérkari) végzettséggel. 
rA parancsnokok többsége igen fiatal volt, ezek léptek azok helyére, akik a 30- 
as években kidőltek a sorból" - fogalmaz finoman Mereckov 11, aki majd a finn 
háború után maga is megismerkedik a sztálini koncentrációs tábor borzalmaival. 
1941 nyarán, amikor majd a Vörös Hadseregnek egy minden korábbinál nehezebb 
helyzettel kell szembenéznie, a parancsnokok 75 százaléka még nem szolgált egy 
évnél hosszabb ideig beosztásában. 

A katonai doktrína csak a támadást ismerte, hiszen a Vörös Hadsereg elsődleges 
feladata a ,népek felszabadítása" (értsd: más nemzetek leigázása és 
rabszolgasorsba való hajtása) volt 

A csapatok szervezete túlságosan nehézkes volt, a harchelyzet változásától 
függetlenül mereven ragaszkodtak az eredeti célkitűzésekhez. Mindent erővel - 
tömegtámadásokkal - kívántak elérni, a manőver ismeretlen fogalom volt a Vörös 
Hadseregben. A fegyvernemek együttműködése fölöttébb hiányosnak bizonyult, és 
ekkor még árnyaltan fogalmaztunk. 

Az orosz gyalogos szívós és igénytelen, de képtelen bármiféle önálló 
kezdeményezésre. Elviselte a nehézségeket, passzív bátorságot és fatalizmust 
tanúsított. Tömegharcos volt, pontatlan a tüzelésben, és a finn háború idejében 
még nem tudott síelni. 

Fegyverzete elsősorban puska volt, a 7,62 mm-es géppisztoly még csak ekkor volt 
bevezetés alatt A gyalogság fő tűzerejét az 1910-ben rendszeresített Maxim- 
géppuska képezte. 

A hatalmas tüzérség kifogyhatatlan lőszerkészlettel rendelkezett, technikai 
képzettsége is megfelelt a kor követelményeinek, de a tisztek alapvető 
képzetlensége szinte lehetetlenné tette a pontos tűzvezetést. 

A lovasság a finn háborúba is nagy számban vonult fel, egyetlen fegyvere a kard 
volt, csupán tisztjei rendelkeztek még pisztollyal. 

A finn háborúban hatalmas számú harckocsi is részt vett, a háború első etapjában 
jórészt elavult BT és T-26 mintájú páncélosok, amelyek fő feladata a gyalogság 
támogatása volt. 

A vörös légierőt elsősorban a TU-SB-2 (bis) közepes bombázók, és a PO1-16 ,Rata" 
vadászgépek képviselték. Jóllehet hatalmas mennyiségi fölényben voltak, mégis 
alulmaradtak a finn légierővel vívott harcban. 

Ez a hadsereg 1939. november 30-án hadüzenet nélkül 25 hadosztállyal, 2268 
harcjárművel, 3500 löveggel, valamint 1590 repülőgép támogatásával átlépte a 
finn határt. 12 

Huszonnégy órával a hadműveletek megkezdése után, december 1-jén egy elfoglalt 
finn városkából jelentkezett Kuusinen , finn népi kormánya", amely azonnal 
barátsági és segítségnyújtási szerződést kötött a szovjet kormánnyal, és a 
Demokratikus Finn Köztársaság" nevében felkelésre szólította Finnország 
lakosságát a ,tőkés elnyomók" ellen. Ezen hazug politikai mesterkedés eredménye 
lesújtó volt a szovjetekre nézve; nemhogy megosztotta volna, de még jobban 
összekovácsolta a finneket. Még az egykori finn vörösgárdisták is fegyveres 
szolgálatra jelentkeztek a finn nemzeti hadseregben, hiszen a hazát kellett 
védeni: 

Mit tudott e haza szembeállítani a vörös agresszorral? 

A finn békehaderő 9 gyengén felfegyverzett hadosztályból (30 ezer ember) állt, 


60 elavult Vickers-Armstrong E harckocsival, 485 löveggel és aknavetővel, 
valamint 235 repülőgéppel. Páncéltörő ágyúi nem voltak, és a hadseregnek egy 
hónapra elegendő lőszerkészlete volt. A finn haderő mozgósítás után sem haladta 
meg a 300 ezer főt. Ők az újonnan alakított hadosztályokba szerveződtek, 
valamint nyolc független dandárt alkottak, ahol csak az elszántságukhoz méltó 
fegyver hiányzott. 

Két tényező volt azonban, amely bizonyos fokig ellensúlyozta a finnek emberben 
és hadianyagban mutatkozó elégtelenségét. 

Az első volt a Karéliai-földszoroson elkészített úgynevezett ,Mannerheim-vonal." 
Ez az első világháború szisztémája szerinti tábori erődítményekből állott, 
melyeket okosan helyeztek el a nehéz terepen erdők közepette, de minden olyan 
későbbi magyarázat, amely a francia ,Maginot-vonalhoz" hasonlította, teljesen 
félrevezető. 

Fő védelmi vonala a földszoroson mintegy 70 km hosszú volt, két szárnya egyrészt 
a koivistói nehéz parti ütegekre támaszkodott, és nyugaton Karnajokinál és 
Illapanál a Ladoga-tóig húzódott. Ott volt egyedül erődtüzérség az egész 
arcvonalon. 

A Vuoksi-folyó félelmetes természeti akadályként fedte ezen állás keleti 
harmadát; Vuoksi és a Finn-öböl között széles sávban mocsarak voltak, amelyek 
nyáron áthatolhatatlanok voltak, most azonban befagytak. 

A másik ,ász", amivel a finnek rendelkeztek, csapataiknak nem a mennyisége, 
hanem a minősége. 

A finn hadsereg már régen szakított a kontinentális katonai tradíciókkal, a finn 
katonákat egyéni harcosoknak képezték ki, és harcmodoruk, taktikájuk a helyi 
adottságokhoz alkalmazkodott. A határ legnagyobb része erdőknek és tavaknak 
kavalkádja volt, amelyet csak ritkán szakítottak meg rossz minőségű utak. Ha az 
ellenség előnyomuló páncélosait meg lehetett állítani, akkor a finn gyorsan 
mozgó csapatok a vadonból oldalába és hátába támadtak egy-egy ilyen utakhoz 
kötött alakulatnak. Ahol csak lehetősége volt rá, ott sikerrel alkalmazta a 
házilag előkészített benzines gyújtópalackot, amelyet éppen a finn háborúban 
neveztek először ,Molotov-koktélnak", vagy a Puukkónak nevezett tőrt. 

A finn hadsereget arra képezték ki, hogy gyorsan tudjon mozogni mindenfajta 
területen, hogy elkerülje az arcban való nekirohanást, hogy mindig az ellenség 
oldalába vagy hátába csapjon le, mozgékony legyen, és ezáltal kompenzálja 
számbeli gyengeségét. 

A legtöbb finn katona hozzá volt szokva a mínusz 30-40 fokos hideghez, nem 
okozott nekik különösebb gondot, hogy a rénszarvasok által vontatott szánkóval, 
vagy síléceken hangtalanul mozogjanak a terepen. Minden finn már gyermekkorától 
kezdve kitűnő síző volt. Ez téli időben azt jelentette, hogy a finn katonák 
meleg, könnyű fehér álcaruhában sítalpakon mozogtak Az a lehetőség, hogy a 
harctéren sítalpakon jelenjen meg valaki, az egész világon meglepetést keltett, 
pedig ennek a , járműnek" a használata a magas északon nem jelentett újdonságot. 
A nagy hóesés az egész terepet járhatatlanná teszi a gépesített szállítmányok 
részére, és a lovasság is nagyon nehezen tud tevékenykedni a mély hóban vagy a 
jégpályává vált utakon. A gyalogság pedig csak vánszorogni tudott benne, hamar 
elfáradva. 

Mindezt sílécekkel gyorsan és könnyen le lehetett küzdeni. Gyakorlott sízők, még 
hullámos terepen is 13 km/óra sebességgel haladhatnak, így a finn sícsapatok 
naponta 50 km-t is megtettek, teljes felszereléssel. A lovakat, amelyek a 
szánkókat vontatták, különleges ,hócipővel" látták el. A szánkók lőszer, élelem 
és sebesültek szállítására szolgáltak, könnyű alacsony szánok voltak, amelyeket 
két sílécre rögzítettek. A lovak mellett nagy számban használtak fel vontatásra 
rénszarvasokat és kutyákat is. Voltak motoros szánok is, ezek aknavetőket, 
géppuskákat, sőt, még könnyű lövegeket is szállítottak. Sok esetben még a 
repülőgépeknél is a futók helyére sílécet szereltek fel, amelyek így könnyen föl 
és leszálltak a havas vagy jeges mezőkre. 

Elvileg a sícsapatok mindenhová eljutottak a hóborította területeken. A 
befagyott tavakhoz érve a finn gyalogság a síléceket a vállára vette, és 
korcsolyákon siklott tovább. 13 

Míg a finnek elemükben voltak, az oroszok csak vergődtek a nagy hidegben a hó- 
és jégmezőkön. Egy katonai kommentátor már a finn hadjárat első hetében 
kifejtette, hogy ,elfelejtettük a korábbi tradíciókat, a síléc használatát, 
amikor hősiesen harcoltunk még a fehér-finnek ellen. A szovjet 70. 
gyaloghadosztály zömében leningrádi városlakókból lett összeállítva, ez támadta 


a Karéliai-front balszárnyát, és egyik tagja így emlékezik vissza, miután már 
egy hónapja a fronton volt: ,Sítalpakat osztottak ki nekünk, de fogalmunk sem 
volt, hogyan kell használni. Még ma is látom társaimat, amint csetlettek- 
botlottak. Sokunknak először volt síléc a lábán 

Egy másik alkalommal arról beszéltek, hogy az orosz katonák a harcok alatt 
próbálták sítudásukat javítani, ,de az ezred-komisszár elvtárs azt mondta, hogy 
hagyjuk a fenébe, mert a síelés az egy sport, ez pedig háború!" 

Nem meglepő, hogy a Vörös Hadsereg egységei, amelyeket a finn fronton 
bevetettek, nem értettek a síeléshez, hiszen a 25 hadosztályból 15 kimondottan 
városi proletárokból állt. 

Az oroszok elismerték, hogy a gyorsan mozgó finn csapatoknak sikerült elvágni 
utánpótlási vonalaikat, rajtaütni vezetési pontjaikon és hátbatámadni 
hadtápcsapataikat. Azonban annak is vannak bizonyítékai, hogy a Karéliai- 
földszoroson vívott csatákban az oroszok felderítő és járőröző technikája a 
sítalpak használatával fokozatosan javulni kezdett. Azonban ha ezen orosz 
sícsapatok még át is jutottak a frontvonalon, gyakran a végzetükbe siklottak, 
mert a finnek csapdákat állítottak nekik az erdőkben és a mocsarakban. 

A finn hadvezetés, amelynek élén a nagytekintélyű Carl Gustaf von Mannerheim 
tábornagy állott, bravúrosan használta ki a terep adta lehetőségeket, és a belső 
harcászati vonal előnyeit a nehézkes, metodikus orosz harcvezetéssel szemben. 

A finn védelmet jól vezetett, fegyelmezett katonák képviselték. Ismerték a 
terepet, az időjárási viszonyokat és ennek megfelelő taktikát alkalmaztak. 

Az oroszok offenzíváit amatőr módon készítették elő, tekintet nélkül a 
terepadottságokra, az időjárásra vagy a logisztikai problémákra, de végül mégis 
eredményre vezetett, mert az oroszok képesek voltak még oly sok ember életét is 
feláldozni. 

Ebből a téli háborúból, amely szinte elfelejtett epizódja a következő nagy 
világégésnek, Hitler és tábornokai azt a téves tapasztalatot szűrték le, hogy a 
Vörös Hadsereg, amely vezetésben és harckészségben alárendelt szerepet játszott, 
könnyű zsákmánya lesz a Harmadik Birodalom csapatainak. 


ca jő 


Agresszió 


Moszkvában 1939. november 27-én Yrjö Koskinen finn nagykövetet behívatták a 
Kremlbe, és közölték vele, hogy a finnek oldaláról ágyúk tüzet nyitottak a 
szovjet határőr állomásra, Mainilára, megöltek négy embert és kilencet 
megsebesítettek. 

A megdöbbent finn nagykövet ígéretet tett, hogy kivizsgálják az esetet. Potemkin 
azonban hidegen kijelentette, hogy ez teljesen felesleges, ők már kivizsgálták a 
történteket. Majd hozzátette: , - Remélem tudja nagykövet úr, hogy ez casus 
belli?" 

Másnap Molotov fogadta a finn nagykövetet, és meg sem hallgatva annak a , finnek 
részéről leadott lövések" tagadását, közölte, hogy a szovjet kormány többé nem 
tartja kötelezőnek a két ország közötti megnemtámadási szerződést. 

Az "A Nagy Honvédő Háború. 1941-1945" című épületes mű első kötetének 260. 
oldalán az incidenssel kapcsolatban az alábbiakat írja: 

rA finnek nemzeti érzelmeire spekuláló reakciós propaganda 1939. november végén 
a végletekig fokozta a szovjetellenes hisztériát, s felelőtlen cselekményekre 
ragadtatta a finn katonai vezetőket. 1939. november 26-án a finn tüzérség 
kihívóan tüzet nyitott a Leningrád alatt tartózkodó szovjet csapatokra." 15 

A szovjet történetírás ehhez a képtelen fikcióhoz azóta is ragaszkodik. Így 
egyes forrásokból arról értesülhetünk, hogy Finnország robbantotta ki a háborút 
a Szovjetunió ellen, és a Népszövetség helyeselte azt. Gyeborin szerint a finnek 
üzentek hadat és arra törekedtek, hogy Leningrádtól az Uralig terjedő területet 
Finnországhoz csatolják. 16 

Mereckov szerényebb tervekről tud, a ,Nagy Finnország" területe csak a Fehér- 
tengerig és az Ilmeny-tóig terjedt volna ki. A Leningrádi Katonai Körzet 
parancsnokának emlékirataiból azt is megtudjuk, hogy a szovjet határon a finnek 


5 mozgósított seregtestet állomásoztattak, kezdettől fogva támadási célzattal, 
hogy csapást mérjenek Murmanszkra és Leningrádra, ezekkel szemben a sokkal 
kisebb létszámú szovjet egységek álltak, de még ezek is elég hamar visszaverték 
az agresszort (közbevetve, a 191 milliós Szovjetunió ellen támadó 4,5 milliós 
Finnország?). 17 

Az incidenssel kapcsolatban figyelmet érdemel, hogy Mereckov azonnal átvette a 
határőrizet feletti parancsnokságot, anélkül, hogy gépkocsival megtette volna 
azt a 30 kilométert, ami az incidens helyszínétől elválasztotta, hogy 
kivizsgálja az esetet, de még egy törzskari tisztet sem utasított a 
kivizsgálásra. 

A szovjet határőrség normális körülmények között a mindenkori államvédelmi 
szervezet alárendeltségébe tartozott, és csak nagyon különleges helyzetekben 
vehette át felette a parancsnokságot a katonai körzet parancsnoka. A Mereckov 
által felvázolt eseménysor arra enged következtetni, hogy az incidenst éppen úgy 
megtervezték, mint magát az , ellentámadást." A finn hatóságok azonnal 
kivizsgálták az esetet, és megállapították, hogy határőreik naplózták azt a 
tényt, hogy hét, valószínűleg tüzérségi gránáttól származó robbanás hallatszott 
a határ szovjet oldaláról a kérdéses időpontban. Az esemény helyszíne kívül 
esett a legközelebbi finn tüzérségi egységek lőtávolán. 

A Mereckov által sokkal kisebb létszámúnak nevezett szovjet csapatok 
rellentámadási terve" azon alapult, hogy Finnország teljes területén vetik be 
őket. 

A szovjet felvonulás - amely már a , finn provokáció" előtt három héttel 
megkezdődött - két erőcsoportosításból állt. A Karéliai-földszorosban 
tevékenykedett a 7. hadsereg N. D. Jakovlev II. osztályú hadseregparancsnok 
vezetése alatt. Feladata a ,Mannerheim-vonal" leküzdése volt. A 7. hadsereg itt 
két lövészhadtestet, három harckocsidandárt, egy harckocsizászlóaljat, és húsz 
tüzérezredet vetett be. A hadműveletet a Finn-öböl felől a Vörös Zászló Renddel 
kitüntetett Balti-flotta támogatta. 

A Ladoga-tó és a Fehér-tenger között Mereckov egy 1500 kilométeres arcvonalon 
három hadsereget (8., 9. és 14.) vezetett tíz lövészhadosztállyal és megerősítő 
csapatokkal. Itt a szovjet Északi-flotta támogatta a hadműveleteket. A szovjet 
főparancsnokság azt is elrendelte, hogy a finn városok - közte a főváros, 
Helsinki - kíméletlen bombázásával meg kell törni a lakosság morálját. 

Mereckov 1939. november 30-án támadásra indította csapatait. A szovjet 
sajtójelentésekből megtudhatta a világ, hogy ma finnek rontottak neki a békés 
építőmunkát végző szovjet dolgozóknak, akik eleinte csupán határozott 
ellenállást tanúsítottak, és csak később mentek át támadásba." 18 

Clausewitz szerint, ,az agresszor mindig békeszerető." 

Jan Sibelius szimfonikus költeményében megzenélt karéliai erdők és mezők 
1939.november 30-án reggel 7 óra 57-kor még a téli hajnalnak sötét homályában 
szunyókáltak. Fölöttük repülőgépek húztak el, és a finnek tudták, hogy ezek nem 
sajátjaik. A finnek egész éjszaka a rádiókészülékek mellett kuporogtak, hol 
reménykedve, hol félve hallgatva a híreket. Reggel aztán megtudták, hogy a 
Szovjetunió orvul megtámadta őket, kitört a háború. 

Reggel 8 órakor a levegő hirtelen tele lett a tüzérségi gránátok robajával, a 
tarackok mély dörgésével, és a nehézágyúk bömbölésével. Kronstadból, az orosz 
erődítményből - ahol valamikor bátor matrózok keltek fel a gyilkos bolsevik 
uralom ellen -, amely közel volt a tengerhez, visszhangja volt a nagy 
erődágyúknak. Harminc másodperc múlva az egész határ lángtengerbe borult, égett 
az egész finn határszakasz. Hóval megrakott fák, sziklák és épületek romjai 
repültek a kék és vörös hajnali égbe. A kanyargó utak eltűntek, amikor a föld 
visszahullott rájuk. Aztán hallani lehetett a géppuskák ropogását, és a 
finneknek erre adott válaszát. A kórus csakhamar kivehető lett, a finnek 
gyorstüzelésű fegyverei, a Suomi M/31 automata géppisztolyok, és az oroszok 
lassabban tüzelő puskái. 

A tüzérségi tűz 30 percig tartott a front teljes hosszában, és 15 kilométer 
mélységben. Zöld rakéták repültek a levegőbe, jelezve a vörös gyalogság 
támadását. Az oroszok kiugráltak primitív árkaikból, és százezrek torkából 
harsant fel a vodkától mámoros harci kiáltás: ,Hurrá!" Belemerültek a Vilajaki 
folyó jeges vizébe, aztán nyomban megkezdték a pontonhidak verését, és 9 óra 15- 
kor az első zászlóaljak már át is keltek a folyón, és behatoltak Finn-Karéliába. 
Tovább északra, az egy órával ezelőtt még oly csendes erdők hirtelen megteltek a 
harckocsik dübörgő zajával, a hernyótalpak csikorgásával, amint a hóborította 


úton haladtak előre. 

Az erdők, mezők megrendültek a bombák és a gránátok robbanásaitól és a finneket 
az északon fekvő Fehér-tengertől a déli Finn-öbölig terjedő határon minden úton 
és ösvényen megtámadták. 

Még a kis Miliervi községnél is, ahová csak egy keskeny út vezet, erős orosz 
egység, tüzérségi fedezet mellett lépte át a határt. A fák recsegtek és ropogtak 
a hóban, fehér felhőket eregetve magukból, sziklák és földtörmelékek 
gombafelhőként szálltak az égbe. Szinte a fák koronáit súrolva vörös csillagos 
repülőgépek száguldottak előre, vadul géppuskázva és bombákat dobva. Ez több 
mint lidércnyomás volt, amire a finnek legvadabb álmukban sem mertek gondolni 

A szovjet 7. hadsereg a ,Mannerheim-vonalon" igyekszik átjutni és bevenni 
Viipurit (Viborg), majd Helsinkit. A Ladoga-tótól északkeletre a szovjet 8. 
hadsereg mérte a kisegítő csapást a finn erők oldalába, északon pedig a 9. 
hadseregnek át kell vágni Finnország legkeskenyebb részén, Oulu és Kemi felé 
menetelve. Végül pedig a legtávolabbi északra kihelyezett 14. hadseregnek be 
kell vennie Petsamót, miközben eljutnak a norvég határig. 

Mindenhol hatalmas tömegben harckocsik haladtak a keskeny jeges utakon tüzet 
okádva lövegeikből, és mögöttük orosz határőrök és reguláris csapatok özönlöttek 
zárt formációkban. Egy finn katona tágra nyílt szemekkel megszólalt: ,,- Te 
Úristen! Ennyi orosz! Hová fogjuk őket eltemetni?" Társai dühödten felnevettek, 
miközben golyóik ártalmatlanul pattogtak le a közelgő harckocsik páncéljáról. 

A Ladoga-tótól északra a finnek úgynevezett visszavonulási fázisba kezdtek, 
visszahúzódni a vadonba, időt nyerni, amíg a szervezés alatt álló hadosztályok 
megjelenhetnek a fronton. Itt északon semmi nem volt a Mannerheim-vonal 
r1luxusából" az emberek síléceken jártak, jól tudtak navigálni, és az 50 fokos 
hidegben is jól érezték magukat Valamennyien a polgárőrségnek voltak a tagjai, 
akik együtt nőttek fel, együtt jártak iskolába, együtt katonáskodtak, és 
nagyszerű fizikai állóképességük volt. Tudták, hogy mit kell megvédelmezzenek; a 
hazájukat, a családjukat, az otthonukat, ezért aztán elszántan, dühösen és 
fanatikusan küzdöttek. Ravasz vadászok voltak és mesterlövészek, senkinek sem 
kellett elmondani, hogy mikor húzza meg a ravaszt, és hogy milyen irányba 
célozzon. Gerilla küzdelem kezdődött szinte az orosz orvtámadás első 
pillanatától kezdve, amint a fehérbe öltözött síjárőrök fel-alá száguldoztak az 
ösvények mellett és zaklatták az ellenség oszlopait. Ezeknek az északi 
embereknek a legtöbbje saját gyártmányú, kötésű síléccel rendelkezett A semmiből 
bukkantak elő a síelők, a gyors tüzelésű Suomi géppisztolyokkal golyózáport 
zúdítottak az orosz tömegre, aztán újra eltűntek a vadonba. 19 

Petsamónál, az arktikus Finnországnál a szovjet 104. és az 52. 
lövészhadosztályok a parti tüzérség védelme alatt kezdték meg a város ostromát 
Az volt a céljuk, hogy Rovaniemin keresztül Lappföldre jutnak el, és nem 
számítottak jelentős ellenállásra. Negyvenkét orosz katona esett minden egyes 
finn védőre. 

Savukovski térségében a szovjet 88. és 122. lövészhadosztályok két ékben 
nyomultak a kis lappföldi faluba Sallába, gyors győzelem reményében és 
bizakodva, hogy csatlakozhatnak a Petsamóból Rovaniemi felé előretörő 
egységekhez . 

90 kilométerre délre Sallától, Kuusamónál, Finnország "Svájcában", ahol hatalmas 
vízesések és festői tavak vannak, a finnek néhány utóvédet hagytak, hogy 
fedezzék a Rovaniemi felé vezető utat, de mivel nem történt itt nagyobb támadás, 
ezek az egységek délre húzódtak, hogy csatlakozzanak Suomusalmi védőihez. 
Suomusalmi Finnország derekánál van, a legrövidebb távolság erre vezetett 
Ouluig, és ez az a térség ahol Murman-vasúttól elágazott a Vörös Hadsereg 
utánpótló vonala. Az orosz gyalogság mögött teherautók tömegei döcögtek, dugig 
megrakva útépítő felszereléssel, na és propaganda anyagokkal. Röplapok és 
plakátok, több millió példányban. 

Amilyen gyorsan csak lehetséges, a finnek evakuálták a határmenti lakosságot, 
néhány ezren Svédországba menekültek, vagy az ország belsejének vélt 
biztonságába. Mások nem voltak ilyen szerencsések. Kuhmónál, 80 kilométerre 
Suomusalmitól, az oroszok amint bevonultak a néma faluba, minden házba 
kézigránátokat dobtak be, majd felgyújtották azokat. A polgári lakosság közül 
senki sem menekült meg. Ez ,természetesen" nem volt háborús bűn, mint Oradour 
vagy Lidice... 

Jegyezzük azért meg, hogy ebben a térségben a szovjet 54. hadosztály 
tevékenykedett, amelyet Guszevszkij II. osztályú hadosztályparancsnok vezetett. 


Másutt az orosz 139. hadosztály dübörgött előre minden rendelkezésre álló úton 
Tolvojari felé, ahol egy kis falucska volt ősi templommal. Beljajev II. osztályú 
hadosztályparancsnok 20 ezer katonát vezetett, 147 löveggel és 45 harckocsival a 
mintegy 4200 finn városlakó ellen. A polgárőrség parancsnokát bajtársai éppen 
születésnapja alkalmából köszöntötték, amikor megdördültek az orosz ágyúk ,- 
Molotov elvtárs díszlövésekkel üdvözöl" -mondta a hadnagy, aztán kirohanva az 
épületből tüzelőállást foglaltak Ez a csekély erő két nap és két éjszaka 
tartotta magát, és csak amikor bekerítés fenyegette őket, adták fel a helységet. 
Az oroszok a falut felgyújtották, a gyerekeket és öregeket kivégezték, a 
férfiakat és nőket elhurcolták. 20 

Lieksánál 6400 orosz 40 löveggel és 12 harckocsival támadta meg az előretolt 
finn XII. zászlóaljat, amelynek ereje 600 ember és 4 löveg volt. Akármennyire is 
izolálva voltak ezek az északi emberek és nem tudták, hogy mi a helyzet a 
Karéliai-földszoroson, saját állásaikat a végsőkig igyekeztek tartani. Ha azt a 
túlerőben lévő orosz mégis elfoglalta, nem hátrafelé vonultak vissza, hanem 
jobbra és balra tértek ki, hogy visszatérve oldalba és hátba támadják az 
ellenséget. 

A kezdeti orosz sikerek bizakodással töltötték el a Kreml politikusait, és a 
nemzetközi közvélemény is úgy vélte: a finneknek vége. Ezt követően azonban 105 
napon keresztül a finnek elképesztették az egész világot. 


6. 


Helsinki lángokban 


November 30-a Helsinki lakói számára normálisan kezdődött. Egy további nap volt 
a hónapok óta folyó idegháborúban, és sokan már eltompultak a civilek közül. 
Mindenki tudta, hogy a Szovjetunió megszakította a diplomáciai kapcsolatokat, és 
hogy bármikor bármi előfordulhat, de mégis élni kell, és a munkát is el kell 
végezni. 

Csípős volt az idő és a levegő is tiszta, hetek óta először. Az utcák tele 
voltak járókelőkkel, bevásárlókkal és munkába igyekvőkkel. 

Aztán minden előzetes figyelmeztetés nélkül 9 óra 25-kor felüvöltöttek a 
szirénák, és a meglepődő gyalogosok látták, amint orosz repülőgépek finn nyelvű 
röpcédulák ezreit szórják le. Nem volt pánik, csak hitetlenkedés, hogy ilyesmi 
megtörténhet velük. Összeszedték a röplapokat, amelyeken az alábbi 
figyelmeztetés volt: 

rA Szovjetunió békében akar élni Finnországgal, de ezt a kapitalista 
kizsákmányoló vezetők, mint Cajander és Mannerheim, megakadályozzák. Azonnal 
váltsátok le őket, mert különben az elkövetkezendő katasztrófáért ti is 
felelősek lesztek. Ami ezután következik, csak az első figyelmeztetés!" 21 

Nos, ez az első figyelmeztetés hamarabb bekövetkezett mintsem a finnek 
gondolták. 

Még aznap 14 óra 30 perckor újabb vörös csillagos repülőgépek jelentek meg a 
főváros fölött, három hullámban érkeztek, de ezúttal röplapok helyett bombákat 
dobtak le az elképedt lakosságra. 

Az épületek kártyavárként omlottak össze, több helyen tűz ütött ki, amely 
rohamosan terjedt az egész városban. A délutáni támadás az utcán érte az 
embereket, akik vagy ott, vagy az összedűlő házak alatt lelték halálukat. 
Rövidesen megérkeztek a tűzoltók, akik kétségbeesett erőfeszítéseket tettek a 
lángok megfékezésére és az emberek kimentésére a romok alól. 

Mintegy 50 bomba esett Helsinki egyik büszkeségére, az újonnan épült nagy 
technikai főiskolára, amely teljesen elpusztult. Az épület minden tantermében 
éppen oktatás folyt. Néhány 5-6 emeletes, emberekkel zsúfolt áruház is 
megrongálódott, és kigyulladt. Az utcákat törmelék és üvegcserepek borították, 
égtek az autók és a villamosok, mindenhol a füst kesernyés szaga vegyült az 
égett hús bűzével. 

A vasútállomáson, ahol hazautazni készültek a vidékről bejáró dolgozók, százával 
feküdtek a halottak és a sebesültek. 

Finnország kis légiereje azonnal felszállt, és megtette, amit tehetett ezen a 


hírhedett napon. Az Imola légibázison, közel a létfontosságú Imatrai erőműhöz, 
Viipuritól északra a 24. vadászrepülő sguadron 8 darab Fokker D vadászrepülőgépe 
volt készültségi szolgálatban, 1 tiszttel, 2 altiszttel és 5 pilótával. 

A pilóták éppen ebédeltek, amikor a repülőtér parancsnoka, Rikko Lorenz ezredes 
berontott az étkezdébe, és halott sápadtan kiabálta: Helsinkit bombázzák az 
oroszok! 

A pilóták azonnal félbehagyták az ebédet, és rohantak gépeikhez, amik mellett 
már ott álltak a mechanikusok. 

Öt perc múlva a 8 Fokker már a levegőben volt, és Helsinki felé süvített. 
Huszonöt perc alatt a főváros fölött voltak, de elkéstek. Az orosz bombázók már 
elhagyták a légteret A sguadron parancsnoka, Eino Luukkanen százados látta az 
égő várost. Gépével magasabbra emelkedett és felfedezett a távolban két apró 
pontot. Szovjet bombázók voltak, amelyek eltűntek egy távoli felhőben. 

A sguadron villámgyorsan utánuk eredt, de az oroszok egérutat nyertek, és a 
csalódott vadászok, miután egy óra hosszat köröztek a város felett, visszatértek 
támaszpontjukra. 

A vörös flotta is akcióba lépett ezen a napon, és az oroszok elfoglaltak két nem 
védelmezett kis szigetet a Finn öböl déli partjainál. 

Másnap hajnalban már szürkült. A láthatártól az öböl vizén át a part felé úsztak 
a sápadt fény első sávjai. Hanko magas tornyain, a városháza hegyes tornyának 
tetejét díszítő király aranyköpenyén, a székesegyház keresztjein a pirkadat 
rózsás visszfénye izzott, de a kikötő dokkjain és a csatorna felett még csak 
homályosan bontakoztak ki a sűrű ködből az új kikötő épületei, a raktárak 
tömbje, és a kikötődaruk hosszú csőre. Csend volt. A hullámok szinte teljesen 
elültek. A vízen alvó sirályok még nem ébredtek fel. 

A part előtt hömpölygő köd lassan lejjebb ereszkedett, kibontakozott a várost 
védő régi Russaro erőd kerek tornya, és a várfal szögletes rései. Éppen 
feltámadt a hajnali szél - és a közelgő pirkadat csendjét hirtelen megtörte egy 
lövés kettős dördülése: visszaverődött a házfalakról, a mozdulatlan erődről és 
tompa morajként gördült tovább a tenger felé. Szinte ugyanebben a pillanatban 
magas lángoszlop csapott fel az erőd falaiból. 

Az erőd védőállás egész legénysége a helyén volt. Már egy órája, azóta, hogy az 
őrszem jelezte a hajóraj közeledését. Három hajó úszott lassan be az őrszem 
látcsövébe, és a felriasztott parancsnok - egykor maga is tengerésztiszt - 
azonnal megállapította, hogy egy Kirov-osztályú orosz cirkáló az, két romboló 
kíséretében. 

Nem tévedett, valóban a ,Kirov" volt az, és fedélzetén A. I. Kozlov, a Krasznaja 
Zvezda haditudósítója feljegyezte: ,Csatahajónk már csak 100-200 méterre van a 
veszélyes finn erődtől. Minden mozdulatlan. A fedélzeten a feszültség a 
tetőpontra hág, amikor élesen felvijjognak a riasztócsengők. Sortűz! 

A hajó egész teste megremeg, aztán odaát sárga, sötét, barnásfekete felhők 
úsznak az égen... Amikor a nehézgránátok föld és tűz szökőkútjait lövellik a 
magasba, olyan ez a látvány, mintha villámló, mennydörgő pokol izzana fel... 
Egymást érik a Russaróra zuhanó lövedékek. Odaát füstfelhők gomolyognak, itt is, 
ott is magas, narancssárga lángok csapnak fel, vas, acél, fa és föld kavarog a 
levegőben, felrepül, és ismét visszahull a földre. 

Aztán hirtelen csend lett. Az órámra nézek: az egész csak 6 percig tartott. 

- Gondoljátok, hogy él ott még valaki? - kérdezi a fedélzetmester a lövegek 
kezelőszemélyzetétől. 

A vörös matrózok rázzák a fejüket, letörlik homlokukról a verejtéket. 

- Nem, fedélzetmester elvtárs, biztosan senki!"22 

De tévedtek, mert a pillanatnyilag beállt csendben megszólalnak az öreg erőd 
lövegei, és az egyik kísérő rombolóból lángok csapnak fel. Az orosz formáció 
azonnal visszavonul, miközben búcsúzóul még egy sorozatot lő ki az erődre, amely 
újra válaszolt. 

Eközben további bombák hullottak a finn városokra, és Helsinki mellett most már 
Viipuri, Kotka és Turku is lángokban állt A finn légvédelmi ütegek keményen 
védekeztek, néhány bombázót sikerült is leszedniük, de százak jöttek helyettük. 
A Vörös Hadsereg amint betört a Karéliai-földszorosba, éppen úgy, mint a Ladoga- 
tótól északra Petsamóba, a finn elnök, Kyösti Kallio bejelentette a 
hadiállapotot. Ez volt talán az eddigi legsötétebb napja a fiatal 
köztársaságnak. 

Amint géppuskák pásztázták a finn helységeket, és bombák robbantak a finn 
városokban, a finn kormány áttette székhelyét Helsinkiből, de közben Cajander 


kormányfő lemondott, felelősséget érzett, hogy a finn-szovjet viszony idáig 
fajult. Helyette Risto Ryti, a Finn Nemzeti Bank igazgatója alakított kormányt, 
aki nyomban bejelentette békés szándékát. Ettől függetlenül hangsúlyozta, hogy 
Finnország függetlensége nem lehet alku tárgya. 

A ,békeszerető" szovjet vezetés nem is válaszolt Ryti megkeresésére. Sztálin és 
bűntársai most már nem egyes támaszpontokat, hanem egész Finnországot akarták. 
Az álarc lehullt. 


f. 


Mannerheim 


A Karéliai-földszoroson, ahol a szovjet 7. hadsereg kilenc hadosztálya özönlött 
át a határon, tömeges zűrzavar volt mindkét oldalon. A szovjet tüzérség 
délkeletről nyitotta meg a tüzet, és robbantak a gránátok a lángoló égbolton. A 
finn menekülők ezrei lovakkal, tehenekkel, kocsikkal, szánkókkal, gyerekekkel és 
öregekkel eltömték az utakat, amelyeken a finn hadsereg a front felé igyekezett. 
A keskeny, kanyargós vidéki utak nem alkalmasak a kétirányú forgalomra, így a 
mozgást időnként le kellett állítani, hogy az ellenirány is meg tudjon mozdulni. 
Reménytelen torlódás volt, a járművek elakadtak az árkokban vagy másképpen 
lettek mozgásképtelenek. Időközben sűrű hóesés köszöntött be, amely megállított 
minden forgalmat. Jó néhány napba került, amíg az oroszok a tüzérségüket 
legalább állásba tudták vontatni, hogy határozottan és eredményesen tüzet 
nyithassanak. 

A hóesés a finn menekülőket védelmezte, mert földhöz szegezte a szovjet 
repülőket, és csak amikor kiderült az égbolt, akkor bombázták az utakon 
összetorlódott tömeget. Szovjet páncélosok próbáltak áthatolni a mocsarakon, a 
jég azonban még nem szilárdult meg teljesen, így a harckocsik egyszerűen 
eltűntek a beszakadt jég alatt. 

A finn csapatok beérkezéséig egyelőre csak az aknamezők tartóztatták fel az 
oroszokat, amelyek sűrűn robbantak az agresszor lába alatt. Ki is váltotta ez az 
oroszok mélységes felháborodását ,Micsoda jellemtelenség - írta Nyikoláj Virta a 
Pravdában, harcolni nem tudnak, majd a lábukat törik hogy elszaladjanak előlünk, 
de mennyire értenek ilyen alávalóságokhoz. Mesterei a hitvány munkának. Amikor 
kifáradt embereink inni akarnának, akkor azt találják hogy a falusi kutak tele 
vannak földdel. Ellenségeink perfid módon, gyáván harcolnak, és tele vannak 
alávaló és piszkos cselekkel. Alig tette az első vörös harcos a lábát finn 
talajra, amikor már robbanás történt. Mindenütt csak aknák vannak. Amint 
haladunk előre Viipuri felé, Epinen falunál amelyből épp most vertük ki a finn 
fasisztákat, látjuk, hogy ég a falu. Ezek a hitvány bandák még saját népük 
vagyonát sem kímélik. Minden úton veszély fenyegeti hős felszabadító 
csapatainkat. Arról talán elfelejtkezett egy percre a derék újságíró, hogy a hős 
szovjet csapatok tulajdonképpen mit keresnek Finnországban, a finn nép ugyanis 
nem kérte, hogy szabadítsák fel 

A határhoz közel, a finn oldalon, ahol a legsűrűbb volt az elaknásított terület, 
látták a finn katonák azt az eszeveszett orosz tömegrohamot, amely ráfutott az 
aknamezőre, Ez a tömeg jól tudta, ha visszafordul, akkor hátulról az NKVD 
lekaszálja, így nem volt más választás, mint az előrerohanás, bízva abban, hogy 
majd csak átjutnak az aknamezőn. 

A szovjet rádió és a TASSZ hírügynökség már az első nap jelentős győzelmekről 
számolt be, kiemelve, hogy a finnek mindenhol visszavonulóban vannak, és a finn 
nép felszabadítása egy-két napon belül megtörténik 

A Pravda exkluzív interjút közölt a ,Finn Demokratikus Köztársaság" fejével, 
Ottó Kuusinen elvtárssal, aki megerősítette, hogy a , szocialista forradalom 
máris győzött Finnországban, ami azt jelenti, hogy Suomi népe egy 

emberként fog csatlakozni a szocialista népek nagy családjához" 

Megérkeztek aztán a szenzációra éhes nyugati sajtóhiénák is - zömük 
természetesen baloldali és kommunista szimpatizáns, de Mannerheim marsall nem 
engedte ki őket a frontra, mondván: ,ez igazi háború és nem hollywoodi cirkusz" 
így aztán meg kellett elégedniük töredék rémhírekkel, amit szépen feltupíroztak 


és kiszíneztek. 

Az orosz újsághírek azonban még őket is felülmúlták. Egyik szovjet újságíró 
arról panaszkodott, hogy a finn mesterlövészek sícsapatai bandita taktikát 
alkalmaznak, váratlanul rajtaütve az orosz oszlopokon. ,Az ellenség nem 
merészkedik nyílt csatába, elrejtőzik, gondosan álcázza magát, majd orvul 
előbukkan, tüzet nyit hősiesen előnyomuló csapatainkra, aztán gyorsan elszalad" 
A finn főparancsnok, Carl Gustaf von Mannerheim tábornagy a mikeli elemi 
iskolában, 100 kilométerre északra Viipuritól berendezett főhadiszállásán 
röviden ismertette az újságírókkal, hogy mi a véleménye a szovjet támadásról. 
Számára az nem volt meglepetés, mert már a védelmi tanács elnökeként évente 
figyelmeztette kormányát az oroszok fokozódó fenyegetésére, és nem bízott a 
Népszövetségben, hogy az majd felszólításokkal és egyéb szankciók kilátásba 
helyezésével meg tudjon állítani egy orosz inváziót. Állandó kérelmeket 
terjesztett elő, hogy megjavíthassa az ország védelmét, de közömbösségbe 
ütközött. Többször megkérdezték, miért kellene pénzt fordítanunk a hadseregre, 
amikor nem lesz háború? Így aztán a kudarcok miatt 1937-ben úgy döntött, hogy 
lemond főparancsnoki tisztéről és visszavonul a magánéletbe. ,Munkám hálátlan 
volt, és erőfeszítésemhez, amelyet Finnország biztonsága érdekében tettem, nem 
kaptam meg a támogatást sem az elnök, sem a kormányzat részéről" - mondotta. 
Csak Kalliónak, az új elnöknek az unszolására sikerült rávenni őt, hogy 
maradjon. 

1939 nyarán Cajander miniszterelnök már hajlamos volt elfogadni Mannerheim 
lemondását, és új elnököt keresett a védelmi tanács élére. 1939 őszének fontos 
diplomáciai tárgyalásai során, a nemzeti koalíciós párt vezetői magánemberként 
kritizálták Mannerheimet, túl öregnek tartották, aki állandóan az orosz támadás 
rémképét festi fel. Csak a téli háború előtt néhány nappal egyezett bele Kallio 
elnök Mannerheim lemondásába, de a háború kitört, mielőtt a lemondást 
perfektuálni lehetett volna, és a tábornagy 72 éves korában elvállalta a 
hálátlan feladatot, a háborús Finnország védelmének irányítását a Szovjetunió 
ellen. 

Mannerheim egyike volt a két finnek - Paavo Nurmi a másik - akiről a ,művelt" 
nyugat egyáltalán hallott. 

A tábornagy rendkívül komplikált jellem volt, nem igazán finn, és sohasem volt 
nacionalista. Svédül beszélő családban született, csak akkor tanult meg finnül, 
amikor már 50 éves elmúlt De beszélte Európa kultúr-nyelveit, és 1918-ban, 
amikor ő vezette a fehér-gárdát a finn függetlenségért folytatott harcban, 
tolmácsra volt szüksége, hogy saját csapataival beszélni tudjon. Mégis 
Mannerheim a finnek szemében nagy katonai hős. Magas, elegáns, rendkívüli 
képességű, és karrierje szinte legendává vált, a finn egységet képviselte, a 
zászlót és mindent, ami erő volt és jó volt Finnországban. 

Az iskolás gyermekek recitálni tudták hogyan szolgált a cári hadseregben, amikor 
a finnek az oroszokkal még szívélyes viszonyban voltak, viszont kevesen tudták, 
hogy kadet korában kizárták a tiszti iskolából fegyelmi 

okok miatt. De az ismert volt, hogy mint fiatal tiszt Mandzsúriában és Koreában 
részt vett az orosz japán háborúban, 1904-ben és 1905-ben. Az is ismert volt, 
hogy magánemberként éveken keresztül utazgatott ismeretlen területeken Ázsiában, 
Szamarkand, Dusanbe, a Góbi sivatag és a Selyem-út térségében. 

Hat évet szolgált az akkor orosz uralom alatt lévő lengyel földön, és az I. 
világháborúban a cári gárdának volt a tisztje. Felesége, Anasztázia Arapova jól 
ismert és gazdag orosz családnak volt a leánya, akinek apja a cár közvetlen 
környezetében szolgáló tábornok volt. Mélyen és hűségesen szerette a régi 
Oroszországot, de a bolsevikokat mélyen megvetette. Ezért amikor a forradalom 
után visszakerült hazájába, elvállalta, hogy a fehéreket vezesse a vörösök ellen 
a polgárháborúban. Ez nem az oroszok, hanem a cári családot aljasul lemészároló 
kommunisták gyűlöletét jelentette nála. 

Elég különös, de Mannerheim sohasem szolgált a finn hadseregben, mert a fehér- 
gárda nem volt reguláris alakulat. Csodálatosan ragyogó és kemény vezető volt, 
aki nem volt híve a demokráciának, és semmiféle liberalizmusnak. Nem volt tagja 
soha egyetlen pártnak sem. Ebben a makacs individualizmusban inkább finn volt, 
mint ,Európa lovagja", ahogyan őt gyakran nevezték. Mannerheim arisztokratikus 
magatartása mindig tiszteletet parancsolt, és megbecsülést. 

Főhadiszállásán most éppen józanul tekintette át országa helyzetét. Előtte 
nyilvánvaló volt, hogy az oroszok már régóta tervezték bizonyos finn területek 
megszerzését. Amikor 1935-ben Zsdanov, Leningrád hírhedt komisszárja autóval 


végigutazott a szovjet-finn határon, elrendelte Finnország kulcspontjai felé 
futó hadiutak építését. A szovjet ügynökök már 20 éve keményen dolgoztak a 
finnek között, és a kommunista párt tagjai erős és állandó agitációt folytattak 
a Szovjetunióval való feltétlen barátság érdekében. 

A legfontosabb terület, amire most Mannerheimnek koncentrálnia kellett, az 
Suomusalmi és Salla volt, valamint az a vasútvonal, amely biztosította a 
szovjetek gyors előretörését Ouluig. A másik fontos terület a Karéliai- 
földszoroson volt, ahol a finn közlekedési vonalak párhuzamosan futottak 
Leningrád és Finnland állomás irányába. Noha egész Finnország veszélyeztetve 
volt, Mannerheim ennek a két szektornak tulajdonított kiemelt jelentőséget, és 
ennek megfelelően helyezte el csapatait. 

Miközben védelmi tervein dolgozott és tartalékait a kritikus helyekre 
irányította, tudta, hogy ez nem olyan háború lesz, amelyet katonai kézikönyvek 
alapján meg lehet vívni. 

Mannerheim tisztjei az ország értelmiségéből származtak, és jól képzett katonák 
voltak. Vezérkari főnöke, Osch altábornagy 47 éves volt, Franciaországban 
végezte el a katonai akadémiát és kimagasló teljesítményt nyújtott mint 
ezredparancsnok a függetlenségi háborúban. 

Az Északi-Hadseregcsoport felelős volt a Petsamótól Kuhnóig húzódó szakaszért, 
és élén Vilio Tuompo vezérőrnagy állott. Tuompo a híres német vadászzászlóaljban 
szolgált, százados volt a függetlenségi háborúban, később Berlinben megírta a 
finn katonai kézikönyvet, és elvégezte a svéd katonai akadémiát. Magas, karcsú 
és keményen dolgozó tiszt volt, szakértője a védelemnek. 

Az úgynevezett Lappland-csoport vezetésére Mannerheim, Vallenius vezérőrnagyot 
nevezte ki, egy Svédországban kiképzett katonai szakértőt, aki már 1918-ban is 
harcolt a Lappföldön, és jól ismerte ezt a terepet. 

Ez a feladat olyan embert követelt, aki csodákat tud tenni kicsiny, rosszul 
felszerelt egységekkel az északi vadonban. Noha Vallenius a 104. és az 52. orosz 
hadosztályokkal szemben csak 4 darab tradicionális díszelgő ágyút tudott 
felvonultatni, amelyek 1887-ből származtak, és az ezekből kilőtt gránátoknak 
csak a fele robbant fel, Mannerheim mégis remélte, hogy az oroszt itt ügyes 
gerillataktikával meg lehet állítani. 

A finn IV. hadtestnek parancsnoka a Lieksa és Sortavala közötti 300 kilométeres 
szakaszon Hágglund vezérőrnagy volt, aki kimagasló teljesítményt nyújtott a 
polgárháborúban, és aki teljesen ismerte a Ladoga-tótól északra fekvő területet. 
Hágglund zömök, sötéthajú finn volt, emberei szerették, és mint az 
elkövetkezendő események bebizonyították, kinevezése ragyogó választás volt. 
Hágglund alárendeltségébe tartozott az úgynevezett ,T"-csoport, amelyet Talvela 
ezredes vezetett, aki 31 éve ellenére már említésre méltó katonai karrierre 
tekintett vissza. Húszéves korában csatlakozott Németországban a legendás 
vadászzászlóaljhoz, és egy évvel később már zászlóaljparancsnok volt a 
polgárháborúban. 

Az egyik legfontosabb védelmi pont Suomusalmi volt, ahová Mannerheim a 47 éves 
Siilasvuo ezredest állította. Itt ismét egy vadászzászlóaljbeli tiszttel 
találkozunk, aki szintén zászlóaljparancsnok volt a függetlenségi háborúban. 
Ravasz, rámenős ember volt, ha valaki meg tudta állítani az oroszokat 
Suomusalminál, akkor ő volt az. 

A Karél-félszigeten Viipuri védelmét Mannerheim korábbi vezérkari főnökére, 
Östermann vezérőrnagyra bízta. 

Ha valaki, akkor Mannerheim jól ismerte az oroszokat. Szinte olvasni tudott 
gondolataikban és feltételezte stratégiájukat, taktikájukat. Tökéletesen ismerte 
azokat a kézikönyveket amelyekből tanultak. Mérlegelte mindkét hadsereg háborús 
tapasztalatait és tisztán látta nemcsak saját erőinek, de az oroszoknak is 
fogyatékosságait. 

A zömében tartalékosokból kiképzett finn hadsereg nem szerzett különösen nagy 
harci tapasztalatokat a függetlenségi háborúban, ahol a csatákat főleg egyforma 
erők vívták. A tisztek ugyan színes egyéniségek voltak, de kiképzésük német, 
svéd és orosz harcászati szabályzatok hatását viselte magán. Ez a harcászat 
azonban a nagy hadseregekre és nehéz fegyverzetre támaszkodott, amelyek közül a 
finnek nem rendelkeztek egyikkel sem. 

A finnekkel ellentétben az orosz hadseregnek sok százéves haditapasztalat volt a 
háta mögött, még az 1904-1905-ös katasztrofális japán háború is kellő tudást 
adott nekik, amelyet az első világháborúban fel tudtak használni. 
Szerencsétlenségükre a Vörös Hadseregben ezt a tapasztalatot nem lehetett 


hasznosítani, mivel a forradalom után gyakorlatilag ezrével likvidálták a cári 
tiszteket. Az elméleti és a gyakorlati vezetés is hiányzott, mert a bolsevikok 
mindent elvetettek, ami , régimódi", a cárt és a hadsereg egész örökségét. Még a 
rendfokozatokat sem vették át, ezért voltak náluk a beosztásnak megfelelően, I. 
és II. osztályú hadsereg-, hadtest- és hadosztályparancsnokok. 

A megszerzett jelentések megerősítették Mannerheimet abban, hogy a szovjet 
hadsereg felsőbb vezetésétől, egészen a legfiatalabb tisztekig a képzettség 
rendkívül alacsony színvonalon áll. Mannerheim számára a szovjet tisztikar 
mindig tudatlan parasztokból állt, akárhány csillag is díszítette 
egyenruhájukat. Eredményeiket csak sokszoros túlerővel, fanatizmussal és vak 
engedelmességgel érték el, amelyet az NKVD hátukba szegezett géppuskái 
támogattak. 

A finn hadsereg igen tarka képet mutatott. A legtöbb ember civil ruhát viselt, 
legfeljebb a sapka, vagy jelvény és a derékszíj , tette őket katonává." A 
meneteléseik slamposak voltak, mozdulataik rosszul végrehajtottak. Egyáltalán 
nem érdekelte őket az előléptetés vagy a rang. A tartalékosok a tiszteket 
tegezték, és keresztnevükön szólították, hiszen a civilben barátok, vagy jó 
ismerősök voltak, a tisztelgés is inkább csak a barátságnak volt a jele. De 
szinte mindannyian - még a városlakók is - kiválóan tudtak síelni és lőni. 
Mannerheim úgy gondolta, hogy ez a hadsereg meg tudja védeni az országot, 
tekintet nélkül a kiképzés és a felszerelés hiányosságaira. 

Amint mérlegelte a két szemben álló erőt, felismerte, egyetlen reménye abban 
van, hogy a finn egyéniség érvényesülni tud a sajátos hidegben és 
terepszakaszon. Nem kell külön utasítani őket, hogy hogyan tevékenykedjenek. 
Tudta, hogy a finnek támadni fognak a sötétben, a hóviharban és a ködben. 
Mannerheim úgy csoportosította tartalékait, hogy gyorsan ellentámadásokat 
indíthasson, és ez a tartalék elég mozgékony is legyen. Többé-kevésbé bizakodva 
tekintett az orosz támadás elé, amelynek bekövetkeztében egyes egyedül csak ő 
volt biztos. 


8. 
Légiháború 


Az orosz terve az volt, hogy a finn ellenállást egyrészt szárazföldi csapatokkal 
töri le, másrészt a polgári lakosságot bombázásokkal demoralizálja, 

Mannerheim és tábornokai felismerték az orosznak a Wehrmacht lengyelországi 
rblitzkrieg"-et utánozni akaró törekvését, semmi sem volt számukra meglepetés, 
kivéve a terrorbombázásokat. 

Ha a hazai front ki tud tartani ebben a gyilkos bombazáporban, talán Finnország 
külföldi barátai segítséget küldenek. Talán az ártatlan gyermekek, asszonyok és 
öregek kíméletlen és barbár elpusztítása felkelti a nemzetközi közvélemény 
figyelmét és felháborodását. 

Az elvakult és ostoba nyugati világ a kommunizmust eddig olybá tekintette, mint 
a kis emberek oldalán álló eszmét, a gyári munkások és a fölművelők érdekeit 
képviselő elméletet és gyakorlatot. Most azonban a bombák pontosan ezeket az 
embereket pusztítottak városokban és falvakban egyaránt. 

A kis faházak, amelyek fűrészporral voltak szigetelve a hideg ellen, a 
gyújtóbombáktól villámgyorsan lángra lobbantak és az oltás egyszerűen 
reménytelen volt. 

Ha ezeknek a szerencsétleneknek esetleg volt is valami illúziójuk a 
kommunizmussal kapcsolatban, az most füstté vált házuknak és szerény 
vagyonkájuknak elégésével együtt. 

Mannerheimnek igaza volt, amikor a bombázások ilyenfajta hatását is figyelembe 
vette. Ez a barbarizmus világszerte nagy felháborodást váltott ki; segélyjelek 
érkeztek nyugatról, a Szovjetunió kizárásra került a Népszövetségből, és még a 
keményvonalas szocialistákat is megingatták sok országban, akik őszintén hittek 
abban, hogy a Szovjetunió tényleg a munkások és a parasztok állama. 

Egyidejűleg a vörös légierő ilyetén felhasználása megrendítette az orosz 
frontkatonák erkölcsi erejét is, akik azon tanakodtak, hol lehetnek Sztálin 


elvtárs ,sólymai", miért nem támogatják őket a levegőből, amikor támadásra 
indulnak? Miért nem látják el őket utánpótlással és kenyérrel? A szovjet 
katonáknak és a civil tömegeknek egy szót sem szóltak a polgári lakosság 
kíméletlen bombázásáról, még a januári Pravda is azt hazudta, hogy polgári 
célpontokat nem ért támadás. A Pravda méltó társa - már ami az , igazságot" 
illeti - az A Nagy Honvédő Háború című munka finn háborúról szóló fejezete 
relegánsan" átsiklik ezen a tényen, vagyis egy szót sem ír róla. 

Mivel a szovjet emberek mesterségesen el voltak zárva a külvilágtól, honnan 
tudhatták volna, hogy a Pravdán kívül is van igazság... 

Így aztán a terrorbombázások nap mint nap tartottak, és a finnek meggyűlölték a 
meteorológiai jelentéseket, amelyek tiszta eget és jó időt jósoltak, mert azt 
jelentette, hogy rövidesen felvisít a szirénák ocsmány hangja, és az óvóhelyekre 
kell sietni, ahol a falakat megreszketteti a fenti bombák robbanása, mindig 
halált és pusztulást jelentve. 

Nem volt menekülés a terrorbombázás elől. Kivéve a gyermekeknek, akiket egy idő 
után összecsomagoltak, táblát tettek nyakukba és elküldték őket Svédországba. 
Ezek közül a gyermekek közül sok nem is tért vissza, mivel már nem volt családja 
és nem volt otthona. 

A Viipuri-Helsinki vonat, amely nőket és gyermekeket szállított Svédországba, 
kedvenc célpontja volt a , sztálini sólymoknak". Mikor megjelentek a vörös 
terrorbombázók, a vonat megállt és az emberek kétségbeesetten rohantak a 
környező erdőkbe, vagy kerestek menedéket a sziklák között. Helsinkitől, 
Tamperétől egészen Ouluig a vonatokat rutinszerűen támadták. Ennek katonai oka 
nem volt, csupán a finn morál megtörését célozta. 25 A baloldali Picasso erről 
nem pingált Guernicát... 

Az Imola légibázison, a háború második napján, Eino Luukkanen, a finn légierő 
századosa reggel 5 órakor felvette bélelt hajózó dzsekijét és kísérőjével, egy 
fiatal pilótával kiment az elsötétített repülőtérre, ahol a Fokkerek fehér 
álcatakaró alatt várakoztak. A mechanikusok lehúzták két repülőgépről a 
vászontakarót, és a pilóták bemásztak a gépekbe. Megvizsgálták a géppuska 
hevedereket, a lábpedállal mozgatható csűrőlapokat, és miután mindent rendben 
találtak, a mechanikusok megpörgették a légcsavarokat. A Fokkerek álmosan 
köhögtek egyet, de aztán a Mercury motorok mély basszusban kezdtek duruzsolni. A 
sötétség már mocskos szürkévé változott, aztán sárgás rózsaszín lett keleten. A 
két repülőgép lassan megindult, aztán egyre gyorsult, majd elszakadt a földtől, 
és megkezdte az elrendelt őrjáratozást. 

Még nem voltak 10 perce sem a levegőben, amikor Luukkanen észrevett két 
bombázót, amint északnyugatnak tartottak, mintegy 2000 méter magasságban. 
Kísérőjének jelt adott, benyomta a gázt és bőgő motorral igyekeztek magasságot 
nyerni, hogy az ellenség hátába kerülhessenek. 

Az oroszok is észrevették azonban őket, és élesen délkeletnek fordulva 
igyekeztek egérutat nyerni. A kiválasztott orosz monstrum elkezdett nőni 
Luukkanen célkeresztjében; 400, 300, 200 és 100 méter, amikor a százados 
megnyomta a géppuska gombját. Látta amint a nyomjelzők a bombázó felé 
száguldanak. Egyidejűleg aranyszínű fény villant fel az ellenséges gép hasa 
alól, ez volt a bombázó faroklövészének válasza. Most aztán a bombázó 
beborította a célkereszt egész nézőkéjét, és Luukkanennek el kellett fordulnia 
jobbra, hogy bele ne ütközzék a lassú ellenséges gépbe. A Fokker recsegett- 
ropogott, de azért engedelmeskedett, és így kikerült az ellenség látószögéből, 
jóllehet faroklövésze folytatta a tüzelést. Aztán Luukkanen látta, hogy a 
bombázóból ,objektumok" hullanak ki, az oroszok vaktában ledobták bombáikat, 
hogy gyorsabban el tudjanak menekülni. Mivel már csak 1000 méteren voltak, a 
bombák robbanása megrázta a kis Fokkert, de Luukkanen újra célkeresztbe fogta az 
ellenséges repülőgépet, és látta hogyan nyeli a lövedékeket. Végre szürke 
füstfelhő tört ki a bombázó egyik motorjából, szinte megtorpant a levegőben, 
aztán orra lefelé billent, majd nagy robbanással beleütközött a földbe. A TU SB- 
2-es, szárnyain és törzsén a hatalmas vörös csillaggal, ez volt Luukkanen első 
légi győzelme, csakúgy, mint társáé, aki boldogan csinált egy orsót a levegőben. 
Alig szálltak le és itták meg forró kakaójukat, amikor felvijjogott a repülőtér 
szirénája. Légiriadó! Alacsony magasságban 10 darab TU SB-2-es húzott el a 
reptér fölött és oldotta ki bombáit. Ám a finnek szerencséjére rosszul céloztak, 
sem a repülőgépekben, sem az épületekben nem tettek kárt. Négy fokker azonnal 
startolt, utolérte az oroszokat, és négy bombázót lelőtt saját veszteség nélkül. 
A nagyszámú, de sebtében kiképzett és bevetett orosz pilóták minőségben nem 


értek fel a kis létszámú, de profi finn hajózó személyzettel. 

Noha az oroszoknak több és jobb repülőgépe volt, kezdettől fogva jelentős 
veszteségeket szenvedtek. A szovjet bombázó századok hamar megtanulták tisztelni 
még egy magányos finn vadásznak a megjelenését is, mert tudták, hogy pilótája a 
túlerő ellen is támadni fog, és halálos pontossággal tüzel. Egész orosz repülő 
századok tűntek el egy-egy bevetés során Finnország egéről, és azok, akik vártak 
a visszatérésükre a Tallin melletti észt repülőtámaszponton, csak találgatni 
tudták, mi történhetett. 

A szovjetek tömegesen vetették be a Tupoljev SB-2 (bis) bombázókat, amelyeket 
Csehszlovákia gyártott, és a hajózók ,Kalinkának" becézték. A teljesen fémből 
készült kétmotoros repülőgép a spanyol polgárháborúban jól megállta a helyét, 
sok várost tett a földdel egyenlővé. Személyzete három fő volt, és 1000 kg 
bombaterhet cipelt. Védőfegyverzete egy-egy 7,62 mm-es géppisztoly az orrban, 
illetve a hátsó toronyban. 

Később a szovjetek bevetettek Iljusin DB-3-as bombázókat is. 

A kísérő vadászok a ,Ratának" nevezett Polikarpov 1-16-ost repülték, amely már 
Spanyolországban is megállta a helyét, és 1938-ban a mandzsu határon harcolt a 
japánokkal. 

Az együléses vadász 440 km/óra sebességgel bírt, jó manőverező képessége volt, 
fegyverzete pedig 2 db 7,62 mm-es gépkarabély a géptörzsben, és 2 db 20 mm-es 
gépágyú a szárnyakba építve. A szárnyaira függesztve 2 db, egyenként 140 kilós 
bombát is tudott cipelni. 

A finneknek kevés gépük volt, hogy szembe tudjanak szállni ezzel az 
erődemonstrációval, hála annak a sok süket fülnek, amely nem fogadta meg 
Mannerheim javaslatait. 

Mannerheim 1938-ban figyelmeztette a kormányzatot, hogy Finnországnak csak 200 
kiképzett pilótája van, és legalább 640-ra van szükség, és ezek kiképzését 
azonnal meg kell kezdeni. Haladéktalanul modern repülőgépeket kell külföldről 
vásárolni. Azonban szokás szerint javaslatait félretolták, mivel a költségvetés 
problémái döntötték el a kérdést. 

A finn légierő kezdetben csak a Hollandiában épített Fokker D-21-esekkel volt 
felszerelve. Ezt az egyfedelű, merev futóműves típust 844 LE-es Bristol Mercury 
csillagmotor hajtotta. A gép maximális sebessége elérte a 460 km/órát, és 1000 m 
magasságra 1 perc 45 másodperc alatt ért fel. Fegyverzete, négy db 7,7 mm-es 
Browning géppuska, tökéletesen megfelelt az orosz bombázók elleni harcra. 
Ezekből a Fokkerekből 31 darab volt, amiket Lundguist tábornok, a légierő 
parancsnoka a Karéliai-földszoroson, Imolánál állomásoztatott. A finneknek volt 
még 5 db Brewster B-239 együléses elfogó vadászuk. Noha ez az amerikai 
gyártmányú repülőgép szerencsétlen karriert futott be más államok hadseregeiben, 
a finn légierőben eredményesen tevékenykedett. A finneknek egyetlen ,modern" 
bombázó típusa volt, a Bristol Blenheim, amelyből 18 darabot rendeltek még 1937- 
ben Angliából, és megkapták a licencet is, hogy további 12 darabot legyártsanak. 
A pilóta humor ,Bádog Henriknek" nevezte ezeket a gépeket, és érzékenységük a 
tűz iránt sok hajózó legénység halálát okozta. 26 

A légiháborúban a finneknek fordított szerep jutott, mint a földön, ahol is az 
oroszok fagyoskodtak, míg a finnek kényelmes, meleg fedezékben és téli 
ruházatukban legalább az időjárás ellen védve voltak. Az orosz hajózó személyzet 
kényelmes észtországi bázisokról indult, és fűtött szállásokra tért vissza. A 
finn szerelők kinn a mezőn, általában éjszaka végezték munkájukat, 
fáklyafénynél. Ezeknek a repülőgépeknek a karbantartása, hogy repülni tudjanak 
mégoly hidegben is, rendkívüli ügyességet és odaadást kívánt meg a 
mechanikusoktól. A szerelők a gépeken gyakran két-három órát dolgoztak a reggeli 
indulás előtt, borzalmas hidegben, forró levegő fúvókkal, hogy a hő a 
motorblokkot elérje és a gépek az indításkor a szükséges expanziót tudják 
elérni. A mínusz 30-40 fokos hidegben az olaj úgy megfagy, mint a víz, a finn 
műszakiak így kiszivattyúzták a gépekből az olajat, meleg helyen tárolták és 
csak indulás előtt tankolták fel a tartályokat. A futókat állandóan 
cserélgették, volt úgy, hogy sítalpakra, hogy a gépek a jégre is le tudjanak 
szállni szükség esetén. Az induló vagy visszatérő finn pilótáknak nem volt 
állandó meleg szállásuk, sőt, még bázisuk sem, mert az alkalmi repülőtereket 
állandóan ide-oda telepítették, ahogy a hadihelyzet megkívánta. Szakadatlanul a 
gépek közelében voltak, ritkán kaptak meleg ételt és a teát termoszból itták. 
Noha a finn légierő kicsiny volt, a légi háborúk történetébe felejthetetlen 
epizódokat írt be. 


Huhannanti hadnagy miután légi harcban lelőtt három szovjet bombázót, az ő 
repülőgépe is megrongálódott, ezért aztán belerepült a negyedik bombázóba és 
magával vitte a halálba. Sarvanto hadnagy 17, Pijetsio törzsőrmester 9, Virta 
őrmester 6, és Nieminnen hadnagy szintén 6 légi győzelmet aratott. Enkot 
százados berepülőpilóta Tampere fölött 7 légi győzelmet mondhatott magáénak. A 
téli háború legeredményesebb vadászrepülője Jorma Sarvanto hadnagy lett. 
Sarvanto minden győzelmét bombázók - TU SB-2-esek és Iljusin DB-3-asok - ellen 
aratta. 1940. január 6-án ez utóbbi típusból héttel csapott össze. Adjuk át neki 
a szót: 

Vajon észrevettek? Közelebb húzódom hozzájuk, és kiválasztom a háromgépes ék 
baloldali kísérőgépét. 360 m... 270 m... fegyverek kibiztosítva. 

A fenébe! Észrevettek. A géppuskalövedékek eltalálják Fokkeremet, amely 
összevissza bukdácsol a bombázók mögött keletkező légörvényben. Inkább csak 
érzem, mint tudom, hogy a golyók feltépték a szárny borítását. 45 m, 18 m és 
elengedek egy rövid sorozatot a célkeresztben lévő DB 3-as felé. Lövedékeim 
végigszántják a bombázó törzsét: az megremeg, majd elszakad a köteléktől. Ezt 
elkaptam." 17 

Nem törődve a védekező bombázók lövedékeivel, Sarvanto áthúzott a kötelék gépei 
között, és a motorokra célozva sikerült lelőnie még öt bombázót. Hat győzelem 
nem egészen öt perc alatt! 

A téli háborúnak nem születtek orosz ászai: három olyan pilóta volt, akik 
egyenként négy győzelmet arattak Közülük Alexandr Szemjonov és Anatolij Szokolov 
később tovább növelték légi győzelmeik számát. 28 

A téli háború végső mérlegeként Lundguist tábornok megtudta, hogy egyedül a 
Fokkerek 120 orosz bombázót lőttek le, 12 saját gép elvesztése és 8 hősi halott 
mellett. Mindösszesen a finn vadászvédelem lelőtt 240 orosz repülőgépet, és az 
összes orosz veszteség, ideértve a légvédelmi tüzérség állal leszedett gépeket 
is, 684, míg a finnek összes vesztesége 64 repülőgép volt. 

A vörös légierő növekvő veszteségei arra indították Sztálint, hogy további 600 
legújabb típusú repülőgépet helyeztessen át a finn frontra. 29 


9. 


A befagyott , blitzkrieg" 


Hugó Viktor Östermann tábornok, a finn Karéliai-hadsereg parancsnoka lerázta a 
havat csizmájáról, és felakasztotta szőrmesapkáját a fogasra. Arca dühös volt, 
amint leroskadt a székébe a meleg kályha mellett, és kézbe vette a bögre forró 
teát, amit segédtisztje adott neki. 

A felderítés az orosz páncélosok támadásáról sokkal rosszabbnak mutatta a 
helyzetet, mint ahogy elképzelte, ő maga már látott harckocsikat - természetesen 
más országok hadseregeiben de kevés ember látott olyan tömegű tankot dübörögni 
magával szemben, és minden irányba vadul lövöldözni. Még a jól kiképzett 
hivatásos katonák is, akik készen voltak, hogy hiányos fegyverzetükkel 
szembeszálljanak az ellenséggel, érezték azt a különös borzongást a 
hátgerincükön, amint tízesével látták ezeket a monstrumokat feléjük kúszni. 
Pszichológiailag szörnyűséges fekete felhőjét jelentették egy ismeretlen 
ellenségnek, amelynek akciói nem emberi tevékenység volt, hanem egy félelmetes 
áthatolhatatlan acélkoporsóé. A tankok át tudtak gázolni a sáron és a havon, 
elsöpörték a drótakadályokat, a géppuskalövedékek lepattantak róluk, és tüzelve 
kergették ki a finn előőrsöket hitvány árkaiból. 

A finnek a reménytelen helyzetben rövidesen elnevezték őket ,haláldoboz"-nak. Az 
orosz gyalogság részére a páncélosok hatalmat és védelmet jelentettek, 
Oroszország ,anyácska" egy darabját, amely elkíséri őket a csatába. Védelmet 
jelentett és erkölcsi alátámasztást azon embereknek, akik rövidesen kezdték 
megtapasztalni a finnországi téli háború következményeit. 

Amíg a harckocsik ott voltak az akcióban, magukra vonták az ellenség figyelmét, 
a lövedékeket, amelyek egyébként a gyalogságot tizedelték volna. A vörös katona 
meg volt arról győződve, hogy páncélosaik győzelemre vezetik őket. 

Östermann észlelve csapatai gyors visszavonulását, úgy gondolta, az oroszoknak 


igazuk van, amikor így vélekednek. Kezdetben szinte reménytelen volt a , tank 
veszedelem" leküzdése, és ezért a finnek csak saját kormányuk naivitását 
tehették felelőssé, és azt a tényt, hogy senki nem gondolt arra, hogy háborúra 
is sor kerülhet. Komoly viták voltak a költségvetésben, hogy vajon a nevelésre, 
az egészségügyre vagy a védelmi fegyverzetre fordítsák a pénzt? A katonák már 
1936-ban javasolták, hogy vásároljanak páncélelhárító lövegeket, de ez 27 millió 
finn márkába került volna, ezért leszavazták a rendelést, amely a finn hadsereg 
minden zászlóalját legalább 6 páncéltörő ágyúval látta volna el. Csak 1939-ben, 
amikor a finn-szovjet tárgyalások már összeomlóban voltak, és mindkét oldalon 
megkezdődött a fegyverpörgetés, akkor mérték fel a finnek páncélelhárításuk 
helyzetét. Így az úgynevezett ,Elefánt-ágyút" fogadták el a hadsereg részére, de 
ez már túl késő volt ahhoz, hogy egyáltalán bevetésre kerüljön. Amikor a háború 
megkezdődött, a finnek zászlóaljanként 2 darab 37 mm-es páncéltörő ágyúval 
rendelkeztek, ami összesen 100 darabot jelentett az egész hadsereg számára. 

Ami némi reményt jelentett, Östermann, ez a tapasztalt katona észrevette, hogy 
az oroszok bizonytalanok a páncélosok felhasználásában, legalábbis semmiféle 
tervszerűség nem volt támadásaikban. Néha a tankok párosával érkeztek, aztán 3- 
tól 10-ig terjedő csoportok jelentek meg, és támadó alakzataikban sem volt semmi 
rendszer. Vagy az utakon libasorban haladtak, aztán kicsit letértek jobbra és 
balra, majd tüzeléshez megálltak és újra visszatértek az útra. 

Mielőtt a hó kezdte volna tevékenységüket akadályozni, 40 kilométeres 
sebességgel haladtak, de később, amikor a hó megnőtt, akkor lelassultak 20 
km/óra sebességre. Ritkán törekedtek arra, hogy behatoljanak a védelmi vonalba, 
hanem inkább előtte mozogtak fel-alá, és megállva, elfordított toronnyal 
tüzeltek. Amikor az orosz gyalogság megingott, és nemigen mutatta támadó kedvét, 
a harckocsik körülöttük keringtek, és ,védőszárnyaik" alá vették őket. Amint a 
kezdeti sokk eltűnt, a finn határőrcsapatok kezdték megmutatni harckészségüket. 
Felismerték, hogy az oroszok félnek a sötétben, így a finnek éjszakai járőröket 
küldtek ki az erdőkbe, hogy megtámadják az ellenség táborhelyeit. 

Östermann csapatai tábori lövegekkel közvetlen irányzással lőttek a közelgő 
harckocsikra, árkokat ástak, elaknásították az utakat, barikádokat emeltek, hogy 
az orosz páncélosokat, a csatamező királyait megállítsák, De mindez nem volt 
elég. A finneknek valami mást kellett kitalálniuk. Először az utász 
zászlóaljaknak jutott eszébe az úgynevezett , Molotov-koktél"; egy egyszerű 
üvegpalackot nyers kerozinnal és gazolinnal töltöttek meg, a palack nyakába 
benzinnel átitatott rongyot helyeztek és meggyújtották mielőtt a harckocsira 
dobták volna. Szörnyű sorsa volt annak a páncélos legénységnek, akiknek tankja 
szellőzőnyílására, vagy a nyitva lévő toronyba hullott egy ilyen palack. A 
lángok pillanatok alatt elárasztották az egész harckocsit, és ha a legénység nem 
akart elevenen megsülni, ki kellett hogy ugráljon belőle. Ilyenkor azonban finn 
golyózápor végzett velük. 

Mannerheim főhadiszállása elrendelte, hogy a finn likőrgyár kezdje meg ezen 
sajátos koktélok gyártását, és rövidesen 70 ezer darab volt a csapatok kezében. 
Ezeket aztán a finn síjárőrök használták fel, oldalról és hátulról megközelítve 
a harckocsikat. Östermann rövidesen jelenthette, hogy az orosz páncélosok már 
nem nyomulnak rendületlenül előre, mozgásuk lelassult, óvatossá vált. Ez nem is 
csoda, hiszen öt nap alatt 80 harckocsit vesztettek. 

Az oroszok eleinte nem sokat törődtek a hideggel. Teli gyomorral indultak a 
csatába és bíztak vadonatúj fegyvereikben, amelyek egyenesen a gyárakból 
érkeztek Ruházatuk könnyű volt, csakúgy, mint a lábukra tekert könnyű kapca. De 
aztán a hőmérséklet drámai gyorsasággal megváltozott, a hőmérő higanyszála 
zuhanni kezdett; -10, -20, -30, sőt, a -40 fokot is elérte egy héten belül. 
Ezzel beköszöntött a téli háború. Ebben a hidegben először a lábak, aztán a 
kezek, majd az élelem fagyott meg. Végül az új puskák is felmondták a 
szolgálatot. Ha a katonák hozzányúltak a fém részekhez, a tenyerük odaragadt - a 
Vörös Hadseregben ekkor még nem volt rendszeresítve a kesztyű -, és ha elvette a 
kezét, a bőre leszakadt. A puskák hüvelykivonói eltörtek, és nem lehetett lőni 
velük. A harckocsi- és gépkocsivezetők rájöttek, ha csak egy negyed óráig is nem 
járatják a motort, akkor azt többé nem lehet beindítani. A csapatoknak több és 
kalóriadúsabb élelemre lett volna szükségük, mint a kőkemény kenyér és az 
édesítés nélküli tea. A sebesülteket sem tudták igazán ellátni, a borzalmas 
hidegben a vérplazma megfagyott, a sebek hihetetlen gyorsasággal elfeketedtek, a 
fagyott kezek és lábak pedig egyszerűen letörtek. 

A finn medikusok is csak úgy tudták megoldani ezeket a kérdéseket, hogy például 


szájukban vitték a morfiumampullákat, hogy így tartsák melegen, amint sebesült 
bajtársaik segítségére siettek. 

Az orosz oldalon ilyesmire nem volt lehetőség, mert nagyon szegényes volt, 
mondhatni primitív az orvosi ellátás. A legtöbb sebesült katona halálra fagyott 
abban a groteszk pózban, ahogy a találat érte őket. 

A finnek is ebben a hidegben éltek, és őket is igénybe vette, különösen az 
éjszaka, amikor sítalpakon nagy köröket tettek meg, ahelyett, hogy a tábortüzek 
mellett melegedtek volna. A finneket azonban segítette, hogy hozzá voltak szokva 
a kemény hideghez, és ennek megfelelően rétegesen öltözködtek, vastag 
alsóneművel, kötött zoknival, pulóverekkel, birkabőr bekeccsel és vízhatlan 
fehér overallal, köpennyel. 

Az orosz hadifoglyok esetében döbbenten állapították meg, hogy a nyomorult 
embereknek még alsóneműjük sem volt és köpenyt is csak később kaptak. 

Ugyanakkor a finneket ellátták az asszonyok és lányok meleg kötött holmik 
tömegével, ér- és lábmelegítőkkel, fülvédőkkel. Egyik finn katona levélben így 
köszönte meg ezt a gondoskodást: ,- Személyesen most nem tudom megköszönni ezt a 
gondoskodó szeretetet, és azt sem tudom, hogyan néz ki ön. De ön bizonyára 
felismer majd a nekem kötött ruháról, a helsinki győzelmi parádén..." 30 

A finnek rájöttek arra is, ha fegyvereiket gyakran kenik gázolaj és puskaolaj 
keverékkel, akkor az nem fagy be. A géppuskák hűtőszerkezetéhez alkohol és 
glicerin keveréket használtak, amely megakadályozta a befagyást. 

Az oroszoknak az egyetlen meleget a tábortűz adta, de ez egyben könnyű célponttá 
is tette őket. 

Mire az oroszok elérték a finn fő védelmi vonalat, azon álmuk, hogy gyorsan 
eljutnak Viipuriba és Helsinkibe, alapjaiban rendült meg. A komisszárok 
ígéreteivel ellentétben sehol sem találkoztak boldog emberekkel, akik meleg 
kaláccsal és forralt borral köszönik meg a felszabadítást, csak leégett falvak, 
sötét, félelmetes erdők és a finnek gyilkos tüze várt rájuk. Ezek a finnek pedig 
ott voltak mindenhol, hol sítalpakon siklottak el villámgyors látomásként, hol a 
fák mögött lapultak és nyitottak halálpontos tüzet. Még a kiképzett és veterán 
vörös katonák számára is ez a folyamatos és kegyetlen harc, a dermesztő hideg, a 
gyönge élelmiszer ellátással, melegedés nélkül, lassan-lassan a létfenntartás 
puszta szintjére csökkent. A katonai fegyelemről és a harcról mit sem tudó 
proletár tömegek kétségbeesetten zokogtak, sokan megőrültek, még többen 
öncsonkítást követtek el vagy öngyilkosok lettek, és ezrével szökdöstek el. Ezek 
aztán valahol egyszerűen megfagytak. A finnek legalább 10-20 ezer ilyen orosz 
halottal találkoztak 

A finnek kezdeti visszavonulási fázisa december 15-re véget ért, és a 
Mannerheim-vonalhoz érkező Vörös Hadsereget mindenhol megállították. A Vörös 
Hadsereg most ott állt a Mannerheim-vonal előtt, és sem Mereckov, sem vezérkara 
nem tudta, mit kezdjen vele. A nyugati újságírók annyira felfújták, hogy végül 
az oroszok is kezdték elhinni hogy bevehetetlen. A szovjet parancsnokok mindjárt 
magyarázatokat is fűztek ehhez a legendához, hogy miért nem sikerült azt 
áttörni, ahogy tervezték - menetből. 

Valójában ez a ,bevehetetlen" vonal nem volt más, mint egy tábori akadályokból 
álló erődítmény rendszer. A fő magvát 66 darab betonból készült géppuskafészek 
adta, drótakadály és fatörzsek voltak előtte. A vonal a Karéliai-földszoroson 
húzódott, de a védelmi berendezések nem voltak összefüggőek. 

A Nyugat-Karéliai-földszoroson, amely a Huokszi-folyótól a Finn-öbölig terjedt, 
a finn II. hadtest által volt megszállva, és a 11., az 5. és 4. hadosztályok 
védték. Ez volt a hosszú védelmi vonal, amely cikk-cakkban húzódott a megfagyott 
mezőkön és erdőkön 70 kilométeren keresztül. A 6. hadosztály Mannerheim 
tartaléka volt, amelyet csak az ő engedélyével lehetett bevetni. 

A Kelet-Karéliai-földszorost a III. hadtest, a 10. és a 8. hadosztály tartotta. 
A központban a finneknek 14 zászlóaljuk állott, átlagosan három kilométer 
zászlóaljanként. Szét voltak szórva az erdők szegélyén cikk-cakk vonalban, ahol 
a géppuska fészkeknek legjobb volt a kilövése. Mintegy 250 méterre voltak 
előttük az antitank akadályok. 

A kezdeti jelentős veszteségek az elé a dilemma elé állították Mereckovot, hogy 
megpróbálja-e egy arctámadással áttörni azt a vonalat, amelyről szinte semmit 
sem tudott. Mindig úgy látszott, hogy van ott egy finn ágyú, ahol nem 
számítottak rá, és az ellenség előtűnt a semmiből olyan területekről, amelyekről 
azt jelentették, hogy ki van ürítve. Mereckov jelentős felderítő erőket küldött 
előre, de azok még a Mannerheim-vonal előtt elakadtak az erős ellenséges tűzben 


és aknamezőn. 

Eközben december 12-én az ,Oktyabrszkaja Revolucia a Balti-flotta zászlóshajója, 
amelynek 12 darab 305 mm-es ágyúja volt, 5 romboló kíséretében megjelent 
Koivisto szigete előtt, és azt tűz alá vette. Másnap csatlakozott 

hozzájuk a ,Marat" nehézcirkáló is. A finn parti tüzérség felvette a harcot, és 
előbb a ,Marat" - valószínűleg találatot kapott majd a többi hajó is 
visszavonult. A tengeri akció nem ért el semmi eredményt. 

Végül Moszkva egyre türelmetlenebb sürgetésére Mereckov mégis úgy döntött, hogy 
megkísérli az arctámadást. Három lövészhadtest - 34., 50. és a 19. - 
összevonásával Summánál csapást mért a finn védelmi rendszerre, és elfoglalta az 
egyik előretolt állást. Elkeseredett küzdelem volt, Mereckov bevetette nehéz 
tüzérségét is, és a vörös gyalogságot 100 harckocsi támogatta. Ezt a harcászati 
sikert kiaknázandó Mereckov úgy döntött, hogy az így keletkezett résen fogja 
kierőszakolni a hadműveleti áttörést, de előbb le kellett, hogy csapjon a 
Tajpala szektorra, hogy idevonja a finn tartalékokat a beékelődés helyéről. Ha a 
finnek majd Tajpala védelmére átcsoportosították erőiket, akkor nyitja meg az 
offenzívát Viipuri ellen. Figyelemre méltó manőver volt ez egy szovjet 
parancsnok részéről, úgy látszik Mereckov tanult valamit Spanyolországban. 
Tajpalánál a Mannerheim-vonal keleti végén a védelem alig állt másból, mint 
szögesdrótokkal biztosított , rókalyukakból" Lényegében itt volt december 6. és 
17. között a legelső jelentős védelmi harca a téli háborúnak. Mint ahogy azt a 
finnek várták, az oroszok a jégen és a nyílt mezőkön tömegével támadtak, 
makacsul erőltetve ezt a primitív ,taktikát", nem törődve az idővel, a tereppel 
és a gyilkos tűzzel. 

Az itt támadó szovjet 142. lövészhadosztálynak olyan brutális veszteségei 
voltak, hogy vissza kellett vonni, és a 10. harckocsi dandárt bevetni. Ez utóbbi 
december 15-én támadott, de ezt is visszaverték és 50 páncélosából 18-at 
veszített a csatamezőn. 

A következő nap 8 órás tüzérségi előkészítés és 4 órás bombázás után az oroszok 
két ponton beékelődtek a finn védelmi vonalba, de éjszakára visszavetették őket, 
s az állásokat rendületlenül tartották. A következő nap a finnek lepték meg az 
oroszokat, váratlanul nehéz tüzérségi tűzzel, amely a roham előtt csapott le 
rájuk, és pánikszerűen ürítették ki a támadás előtt megszállt lövészárkokat. 
December 17-én az oroszok újra támadtak, de nem tudták áttörni a finn védelmet. 
Miközben ez a heves csata dúlt Tajpalánál, Mannerheim figyelmét nem kerülte el 
az orosz csapatok jelentős erőkoncentrációja Viipuri előtt. Itt megnövekedett a 
légi tevékenység, és a finn védelem gyengéit kitapogatni akaró orosz páncélosok 
súlyos veszteségeket szenvedtek. A két hetes periódus alatt, egyedül Viipuri 
előtt a finnek 108 orosz harckocsit pusztítottak el. 

A finn védelem makacsságából Mereckov arra a következtetésre jutott, hogy 
Mannerheim Tajpalához csoportosította minden tartalékát, ezért elrendelte a 
viipuri kapu elleni főtámadást. Tévedéséért súlyos árat fizetett. 

December 17-én reggel intenzív tüzérségi pergőtűz nyílt meg Summánál és 10 
órakor megindult az orosz főtámadás. Mereckov ebbe a főcsapásba hat gyalog 
hadosztályt, hét páncélos dandárt és 200 repülőt vetett be. A heves harcban az 
oroszoknak 25 páncélos árán sikerült egy keskeny behatolást elérniük, de estére 
ismét a finnek kezén volt az egész arcvonal. 

Az események világosan bizonyították, hogy mennyire hiányzott a kreatív vezetés 
a Vörös Hadsereg részéről, a parancsnokok a szabályzatban lefektetett módon 
küldték harcba csapataikat, és ettől akkor sem tértek el, amikor a helyzet ezt 
megkövetelte volna. 

A vörös csapatok fő taktikája az volt, hogy a gyalogos tömegekkel szétzúzza az 
ellenséget, követve azt az alaptételt, hogy ,csak nem tudnak mindenkit megölni!" 
Katonai vezetésünknek ezt a stratégiáját a saját bőrömön éreztem" - írta később 
egy amerikai száműzetésben élő orosz veterán. Aztán így folytatta: ,Egy 
sikertelen támadás után Popov zászlóaljparancsnok minden beosztott parancsnokát 
összehívatta, és a következő parancsot adta: A támadást megismételjük! Nem lehet 
a hóban feküdni és meleg ágyakról álmodozni. Az ellenséges állást el kell 
foglalni! A századparancsnokok hátul mennek, és lőnek mindenkire, aki 
elmaradozik vagy elfut! 

Nem kell nagy taktikusnak lenni ahhoz, hogy tudja az ember: kudarc vár arra az 
újabb támadásra, amelynek során a katonáknak elesett vagy megsebesült bajtársaik 
testén kell átgázolniuk. 

Századomnak a támadásban résztvevő több mint száz emberéből csak harmincnyolcan 


tértek vissza. Valamennyien feltettük magunknak a kérdést: mi jön most? Akkor a 
zászlóalj politikai biztosa, aki Popov megsebesülése után átvette a vezetést, 
magához rendelte az összes beosztott parancsnokot. Tábori hangszórót tartott a 
kezében: Elvtársak, a támadásunk sikertelen volt. A hadosztályparancsnok 
személyesen azt a parancsot adta nekem, hogy hét percen belül ismét támadjunk. 
Mindegyikőtök az életével felel ennek a támadásnak a sikeréért. Néhány perc 
múlva két géppuskás raj erősítést kapunk. 

A többire már csak ködösen emlékszem. Egy sebesült, akin keresztülgázoltunk, 
megfogta a lábamat; elrúgtam magamtól. Amikor észrevettem, hogy embereimtől 
elszakadtam, és nagyon elöl vagyok, belevetettem magam a hóba és vártam, amíg 
utolér a hullám. Nem féltem. Tompa apátiával és a sorsunk iránti közönnyel 
törtünk előre. A finnek ezúttal hagyták, hogy száz méterre megközelítsük 
állásaikat: annál pusztítóbb volt a tűz, amelyet ránk zúdítottak" 31 

Az orosz páncélosok is minden terv nélkül támadtak, nem volt harci formációjuk 
és rádió híján egymással semmi összeköttetésük. Egymás után ütköztek bele a 
tankcsapdákba, elakadtak, egymásra torlódtak, úgy, hogy tüzelni sem tudtak, sok 
közülük belerohant az álcázott árkokba és felrobbantak az aknákon. 

December 19-én azonban Summánál mintegy 50 páncélos áttörést hajtott végre, 
amikor benzines palackkal a finnek rájuk törtek és 38-at megsemmisítettek. A 
maradék visszahátrált. Az ágyuk dörgése és a géppuskák ropogása mellett a 
hangszórók éppen olyan sűrűn szóltak az orosz oldalon. Komisszárok olvasták be a 
jellemző sablon szöveget: , Vörös katonák! Segítünk a finn szocialista 
kormánynak, segítünk a finn dolgozóknak, hogy kivívhassák szabadságukat. Ne 
feledjétek, hogy Sztálin elvtárs szeme rajtatok van. Előre!" 32 

Ennél sokkal nagyobb hatásuk volt azoknak a finn röplapoknak, amit repülőkről 
szórtak az orosz vonalak mögé. Ezen csak annyi állt, hogy a finneknek jogában 
áll hazájukat megvédeni ,Rajtatok áll a választás: hazamentek Oroszország 
anyácska meleg ölébe vagy a fehér halált választjátok a finn erdőkben." A drákói 
rendszabályok ellenére az orosz csapatoknál továbbra is magas számú volt a 
dezertálás. 

Minden siker ellenére a finnek is kezdtek kimerülni. Az állások megerősítése és 
egyáltalán bármilyen mozgás csak éjszaka volt végrehajtható, míg nappal az orosz 
támadásokat kellett visszaverni. A finn katonák már roskadoztak a fáradságtól. 
Fogytán volt az emberanyag és a lőszer is. Mannerheim és tábornokai már 
felkészültek a legrosszabbra. 

Ekkor azonban december 20-án váratlanul leállt minden szovjet támadó 
tevékenység. Mereckov rezignáltán jelentette Moszkvának, a rendelkezésére álló 
erőkkel nem tudja áttörni a Mannerheim-vonalat. 


10. 


aBjelij szmercs" - a fehér halál 


A Ladoga-tótól északra, ahol nem volt semmilyen kiépített védelmi rendszer, a 
finnek még inkább elemükben voltak. Század vagy legfeljebb zászlóalj szinten 
tevékenykedtek, hatékony gyors mozdulatokkal körbejárták az ellenséget és 
gyakorlatilag a támadókat védelmi harcra kényszerítették. 

Az a tény, hogy a tél az északi szélességi fokon már jobban előre haladott volt, 
nagy előnyt jelentett a finnek számára. Az előnyomuló orosz oszlopokat, még 
azelőtt kellett megverniük, mielőtt azok kiérve a határkörzetekből 
szétbontakozhattak volna, és a jobb utakon elérik a finn lakott területeket. 

Itt északon volt, hogy a Vörös Hadsereg találkozott a végzetével. 
Észak-Finnországnak megvan a maga különleges szépsége. A vidéknek a komolysága 
és a kemény tél évmilliókra vezethető vissza, még a jégkorszaki erózióra, amikor 
is az éles csúcsokat lecsiszolták, és helyettük durva felületű síkság jött 
létre. A jégkorszak beköszöntével 10 ezer évvel ezelőtt a vidéket vastag 
jégréteg bontotta, amely alatt az alacsony dombok és völgyek kialakultak. Amint 
a jég elolvadt, a terület a víz színe fölé emelkedett és tavak ezrei jöttek 
létre. Ez a vidék erdőknek, vizeknek, szikláknak lett a területe, innen 
származik az a titokzatos történelem előtti időtlensége, amelyet még a mindenbe 


beavatkozó emberi kéz sem tudott megváltoztatni. Fenyőerdők és nyírfák mintegy 
3/4 részét borítják ennek a területnek. Zöld aranynak hívják ezeket az erdőket 
gazdasági hasznuk miatt, amelyet az ország számára jelentenek. A finn terület 
általában sík, alig van benne domborzat, legmagasabb pontja a Lappföld, ahol a 
rénszarvas kóborol és pásztorok terelgetik nyájaikat. 

Az északi finn ember megszerezte a természettől a keménységet, a türelmet és a 
makacs bátorságot. 

Most, mikor az oroszok nekiindultak, hogy elfoglalják ezt az országot, a finnek 
úgy döntöttek, inkább meghalnak, de nem veszítik el ezt a vidéket, amelyhez 
mindenben hasonultak. Az északi finnek már kisgyermek koruk óta sílécen nőttek 
föl. Szeretik ezt a kietlen vidéket a maga szerény növény és vadvilágával, és 
általában itt élték le egész életüket. Kiválóan tájékozódtak az erdőkben, 
amelyeket barátjuknak tekintettek. 

Így aztán a finn harci taktika erre a tényezőre lett felépítve. Húsz orosz 
hadosztály támadott északon a maga szokásos zárt módjával, őket nem lelkesítette 
ez a csodálatos, fagyott kristályhoz hasonló táj. Sokan közülük már napok óta 
meneteltek a Murmanszki vasútvonaltól, és sokat veszítettek erejükből a fagy és 
a nehéz terep következtében. Az orosz csapatoknak ritkán volt tető a fejük 
fölött, és az estéket száraz fa keresésével töltötték, hogy tábortüzeket 
rakhassanak. Leroskadtak a tűz mellett, egyik oldala a testüknek megsült, a 
másik megfagyott. 

Hadműveletileg ezeknek a hadosztályoknak az volt a céljuk, hogy különböző 
irányokba mélyen behatoljanak Finnországba, majd egyesítve erőiket délnek 
forduljanak, és hátba támadják a Mannerheim-vonalat. 

Ez a terv elképzelhető volt, amíg át nem léptek a határon, és nem találkoztak 
olyan problémákkal, amelyekkel nem foglalkoztak a harcászati kézikönyvek Három- 
hét méter magasra feltornyosuló hófuvatok arra kényszerítették őket, hogy ezeket 
keserves munkával eltávolítsák a továbbjutás érdekében. Még rosszabb volt a 
mocsaras terület a hómezőkön, amely még nem volt teljesen be fagyva. Mivel hó 
borította őket, nem voltak észlelhetők, csak amikor a katonák rájuk lépve 
derékig, vagy nyakig süppedtek a hideg jégkásás vízbe. A nehéz járművek pedig 
rájuk hajtva örökre elmerültek. 

Lassú, nehézkes és dicstelen előnyomulás volt ez, amelynek következtében nemcsak 
a katonák, de a tisztek hangulata is negatívra fordult. Az orosz oszlopok így 
aztán, ragaszkodva a meglévő egy-egy úthoz, hosszan elnyúlva meneteltek Az élen 
a felderítők haladtak, aztán egy gyalogezred vonszolta magát megerősítve könnyű 
tüzérséggel, őket követte a páncélos zászlóalj mintegy 50 harckocsival, aztán a 
két ezredből álló főerő, majd a tábori tüzérség zöme. A hadtápalakulatok zárták 
a gyakran 15-20 kilométerre is elnyúló ,kígyót." Mivel az utaktól nem mertek 
eltávolodni, a csapatok nem tudtak szétbontakozni, arról nem is beszélve, hogy 
milyen nehézséget jelentett az amúgy is soványka élelem előre juttatása. 

A határok átlépése után az oroszok először csak könnyű fegyverzetű finn 
határőrcsapatokkal találkoztak, amelyek rövid tűzpárbaj után kitértek a harc 
elől, és csak váratlan rajtaütésekkel zaklatták a benyomuló hadoszlopokat. 

A látszólag gyenge ellenállás után az oroszoknak ujjonganiuk kellett volna, de 
ők nem ujjongtak. Körülöttük minden csendes volt, a fehér hallgatag erdőkben, és 
rövidesen megtapasztalták, hogy az erdők nem voltak elhagyatottak, mert azokban 
várakozott rájuk a ,Bjelij szmercs", a fehér halál 

Itt kell megemlítenünk Simo Háyhá finn mesterlövészt, aki 100 nap alatt Mosin- 
Nagant karabélyával 705 vörös katonát semmisített meg, ami a mesterlövészek 
között rekord. Az oroszok csak rettegve ,Belij szmercs" - Fehér halálként 
említették. 

Így aztán az oroszok közül senki nem mert letérni a kitaposott útról, mert 
tudták, hogy akkor örökre eltűnnek. Ezek a sílécet nem ismerő, városi proletárok 
teljesen járatlanok voltak az erdei életben, tájékozódási ismeret nélkül még a 
tisztek sem tudták, tulajdonképpen hol is vannak ebben az átkozott országban. 

Ez a kísérteties csend azonban nem tartott sokáig. Rövidesen az utak, amelyekhez 
biztonsági okokból az oroszok ragaszkodtak, megfagyott sírboltok lettek, amint a 
finn járőrök kis csoportokban, de egyre gyakrabban és főleg éjszaka, 
meglepetésszerűen halálos csapásokat mértek erre az elcsigázott, reményét 
vesztett tömegre. Valahonnan előbukkantak síléceken, fehér csuklyában és 
köpenyekben. A finnek pontosan tudták, hogy a páncélosok, a tüzérség, és még a 
légierő is tehetetlen ezekben a nagykiterjedésű, sűrű erdőkben. Még azon 
hadosztályok is, amelyek olyan szerencsések voltak, hogy finn lakhelyekre 


bukkantak, azok is gyakran katasztrófába meneteltek, amikor ezeket az egykor 
lakott, de mostanra kiürített helyeket fel akarták használni támaszpontként. 

Egy finn síjárőr, Taivo Martinen leírja, hogy mi történt egy ilyen megszállt 
tanyában. ,Biztosak voltunk benne, hogy a magányos házban az orosz parancsnokság 
fészkelte be magát. A hajnal előtti sötétségben hangtalanul közelítettük meg az 
orosz vonalat. A tábortüzek már csak parázslottak, körülöttük a katonák 
összebújva aludtak. A tanyát körülvevő páncélosok személyzete nem volt látható, 
minden bizonnyal az acélszörny ölében gubbasztott. 

A tanya előtt álló őr egyhelyben topogott, hogy meg ne fagyjon. Nem észlelte, 
amikor egyik emberünk mögé osont és puukkóval elvágta a torkát. Az épület 
ablakán keresztül gyertyafény világított, és belülről horkolás hallatszott 
Pillanatok alatt felgyújtottuk a házat, majd az ablakokon keresztül 
kézigránátokat hajigáltunk be. A robbanásra álmosan felugró katonákat 
géppisztollyal lekaszáltuk, és amilyen hangtalanul érkeztünk, máris 
tovasiklottunk. 

Mivel a Mannerheim-vonal elleni orosz támadás összeomlott, Mereckov úgy 
gondolta, hogy fokozni kell a nyomást a Ladoga-tótól északra. Terve szerint a 
139. lövészhadosztály, Bondarev II. osztályú hadosztályparancsnok vezetésével, 
Tolvojariig nyomul előre, majd délre fordulva csatlakozik Kondrasev II. osztályú 
hadosztályparancsnok 18. lövészhadosztályához, amely közben elfoglalja Lojmolát. 
Ezt követően a két hadosztály megindul délnek, és Östermann hadseregének hátába 
támad. 

A megindult mozgást a finn felderítés észlelte, és Mannerheim arra kényszerült, 
hogy bevesse ellenük tartalékát, a Talvela-csoportot. Ezt a sorsdöntő csatát 
Paavo Talvela ezredes irányította, aki a hadiakadémián megírta az elméleti 
csaták teoretikus kézikönyvét. Ez a magas, pengevékony férfi erős akaratú 
realista volt, szinte makacs, személyes véleményt nyilvánító. 

A Talvela-csoport 9 ezer embert és 20 ágyút számlált. Ezzel kellett a parancs 
szerint nemcsak megállítani, hanem döntően megverni a 45 ezer embert, 235 
löveget és 90 harckocsit számláló két orosz hadosztályt. Talvela tudta, erre 
csak akkor van némi reménye, ha a két orosz hadosztályt megelőzi, mielőtt azok 
egyesülnének. 

Szerencséje volt, ennél a hadműveletnél is megmutatkozott az orosz felsőbb 
vezetés teljes képzetlensége. 

A 139. hadosztály már előnyomult, amikor még a 18-as csak készülődött, és messze 
elmaradt a terv szerinti csatlakozási ponttól. Mint később kiderült, a két orosz 
hadosztály között semmi összeköttetés nem volt. Talvela kikülönített egy ezred 
erejű részleget Paajari alezredes vezetésével, hogy kösse le a 139. hadosztályt, 
amíg ő megtámadja a 18-asokat. 

Paajari azonnal megindult, és Tolvojarinál rajtaütött az oroszokon. A teljes 
képhez tartozik, hogy a 139. hadosztály kiképzetlen beloruszokból állott, akik 
nem teljesítettek katonai szolgálatot, csak most, a finn háborúra vonultatták be 
őket. 

A finnek ezt a bizarr csatát ,kolbászháborúnak" nevezték, mert az oroszok 
előnyomulás közben Tolvojari külvárosában elfoglaltak egy finn tábori konyhát, 
amelyben éppen nagy kondérokban forró kolbászleves bugyborékolt a tűz felett. Az 
oroszok farkaséhesek voltak, és ennek következtében a fegyelem teljesen 
felbomlott, fegyvereiket elhajigálva rohamozták meg a kondérokat. Ekkor érte 
őket a finn támadás. Sokan kolbásszal a szájukban vesztették életüket Akik 
életben maradtak, azok vad rohanással futottak az úton visszafelé, magukkal 
sodorva a mögöttük gyaloglókat. Több mint 8 kilométerrel odébb sikerült ezt a 
vad pánikot megállítani, amikor az utóvédtől NKVD csapatok vették őket körbe. ,- 
Elvtársak - kiáltott rájuk a hadosztályparancsnok - hogyan hagyhattátok cserben 
a Pártot." Az emberek visszaüvöltöttek: ,- Az alakulat fele már megdöglött..." 
Bondarev parancsnok ekkor belátta, hogy ezt az alakulatot már nem igen lehet 
harcba vinni. 

Eközben Talvela ezredes csoportja december 12-én felvette a harcérintkezést a 
mégis csak megmozdult 18. hadosztállyal. Elkeseredett volt a küzdelem, mindkét 
oldalon sok halottal. Az elesettek között volt az orosz 609. gyalogezred 
parancsnoka is. A harc ide-oda hullámzott, amikor északról a korpisaimi 
jégmezőkön át beérkezett Paajari alezredes harccsoportja, és oldalba támadta az 
oroszokat. Az orosz ellenállás gyengült, egyre többen hagyták ott a csatát, és 
szétszóródva igyekeztek elmenekülni. A hadifoglyok apatikusak voltak, elmondták, 
hogy már három napja egy falatot sem ettek. Talvela ezredes csapatai tovább 


nyomultak előre, és végül elfoglalták a menekülő 18-asok állásait. December 17- 
én a finnek elérték a Ladoga-tó peremét, ahol a Leningrádi Tiszti Iskola 
növendékei voltak védelemben. Talvela tudta, hogy csapatai kimerültek, ezért a 
további támadást nem erőltette. Jóllehet az ellenséget nem sikerült 
megsemmisítenie, azt a veszélyt, hogy Östermann hadseregét, vagyis a Mannerheim- 
vonalat az orosz hátba támadja, sikerült meghiúsítani. 

A két ütközetben az oroszok 4000 embert veszítettek, és a finnek 59 harckocsit, 
valamint 31 ágyút zsákmányoltak. Ennél azonban sokkal fontosabb volt, hogy 
Mereckov ezen a szakaszon is leállította a támadásokat. 

A finnek számára valamennyi fronton nagy szükség volt a győzelemre, mint 
erkölcsi tényezőre; ez felemelte a szívüket ebben az egyenlőtlen küzdelemben, és 
úgy érezték, hogy áldozatos harcuk nem hiábavaló. 


11. 


A végzet útjai 


Suomusalmi nagyra nőtt falucska volt csupán, finn pionírok, lapp 
rénszarvaspásztorok és halászok lakták. Házait fenyőtörzsekből ácsolták össze, a 
falut magas védőkerítés övezte: a központ a temető volt, a Tori, meg a szürkére 
mázolt szép fatemplom, amelyet az olasz mester, Bassi épített, svéd eredetű, ám 
XV. Lajos Franciaországából és Katalin Oroszországából származó elemeiből 
összeállt neoklasszikus stílusban - ez a stílus érződik a kelet-botteni vidék 
északi részén és Lappföldön, a finn pionírok ósdi házainak fehér lakkos bútorain 
is. Az ablak között, az ajtók felett ősi puukkókból álló fegyverzetek függtek a 
falon, a puukkók pengéjét díszesen kivésték, a csontnyelet rövid és puha 
rénszarvasbőr borította. Suomusalminak négyezer lakosa volt vagy valamivel több, 
amikor az oroszok megérkeztek. Nem volt sem könnyű-, sem nehézipar, az úthálózat 
pedig nagyon szegényes. 

A hóborította fenyőkön napfény csillogott, a faluba vezető egyetlen út 
beleolvadt a fehér égbe, amelyet a földdel egy vonalban felhasít a látóhatár 
rózsaszín sebhelye. Talán este 10 óra van, talán reggel hat. Itt mindegy. A 
sápadt napkorong imbolyog a tetők felett, de a házak színe olyan, mint a 
csiszolt üvegé, a folyó szomorúan fénylik a fák között. 

December 7-én a helységet kiürítették, és felégettek a finn gárdisták és 
visszahúzódtak a Ninkalsenka folyócska mögé. Itt nem lesz meleg búvóhely, sem 
élelem Szelentsov II. osztályú hadosztályparancsnok 163. hadosztálya részére, 
amely északról közeledett és semmi sem lesz a 44-esek számára sem, akik a ratei 
úton közeledtek délről. 

Szelentsovnak az volt a terve, hogy szétzúzza a finn csoportosítást 
Suomusalminál; a 44. hadosztállyal egyesülve átvágják Finnország ,darázsderekát" 
és Oulunál kijutnak a Botteni-öbölig. 

A 163-as nem akarta magát Suomusalmit elfoglalni, mert két keskeny tó határolta, 
s így a helység könnyen halálos csapdává alakulhat A finnek ezt jól tudták, 
ezért is ürítették ki Suomusalmit, és számításuk bevált. Az oroszok nem tudtak 
ellenállni a kísértésnek, hogy közel egy hete nem látott emberi településbe ne 
nyomuljanak be, remélve, hogy ott meleget, élelmet és nőket találnak 

A két orosz hadosztály rendkívül jelentős erőt képviselt, egyesített 
emberanyaguk 48 ezer főből állt, 335 löveggel, több mint 100 harckocsival és 50 
páncélautóval rendelkeztek 

A finn 9. hadosztály ereje 17 ezer embert és 11 ágyút számlált. A 163-sok 
zömében mongolok voltak gyengén kiképezve, a 44-es azonban egy elit ukrán 
hadosztály volt, a Kijevi Katonai Körzethez tartozott. Vinogradov I. osztályú 
hadosztályparancsnok vezette őket, parádés divízió volt, amely még rezes bandát 
is hozott magával és díszegyenruhát, hogy majd ebben vonuljon be Ouluba a 
győzelmi parádén. 

Az a tiszt, akit Mannerheim marsall a Suomusalmi-arcvonalra küldött, Hjalmar 
Fridolf Siilasvuo ezredes volt, alapos, ravasz katona, aki a hadtudományokban 
kitűnő szakértőnek számított. Egész magatartása rendhagyó volt, vakmerő és 
makacs. Közvetlen feladata volt, hogy megérkezésekor megvizsgálja a helyzetet és 


kialakítsa stratégiáját. Főhadiszállását nem túl messze Suomusalmitól, egy 
erdészlakban rendezte be. Egy őt meglátogató olasz tiszt így írja le: 

rA takaros kis faházikóban vidám tűz pattogott, a kályhát jegenyefenyő ágai 
táplálták és a langyos levegőben kellemes gyantaillat terjengett. Az egyik 
sarokban szorosan a falnál, tábori ágy állt. A padlót sarki farkasbőrök 
borították; a tábori ágyon pompás fehér medvebőr volt a takaró. A falra hatalmas 
térkép volt felszúrva két puukkóval, rajta pirossal az orosz, kékkel a finn 
csapatok helyzete. A falakon még néhány ősi ryya lógott, a lapp pásztorok szövik 
kezdetleges szövőszékeiken ezeket a gobelineket, amelyekbe fákat, 
rénszarvasokat, íjakat és nyilakat szőttek bele, fehér, rózsaszín és zöld 
színekkel. Az ablaknál állt az íróasztalnak használt kecskelábú asztal, az 
asztalon bőrkeretben fénykép: egy kedves asszony két gyermekkel. Dacára a 
kellemes helynek, a parancsnok gondterheltnek látszott." 34 

Ezen, ha helyzetét tekintjük, nem is lehet csodálkozni. Először is meg kellett 
állásait erősíteni, és mivel nem volt tüzérsége, aknavetőkkel kellett, hogy 
beérje. Tudta, hogy az oroszok rendületlenül nyomulnak előre, és ha a 163. és a 
44. hadosztály egyesül, akkor vége lesz a védelemnek. Ezért egyenként kell 
ezekkel elbánni. Nagy gondot okozott neki védtelen északi szárnya, így a 
hóborította erdőkben határőrcsapatokat rejtett el. 

Miközben Siilasvuo ezredes a 163-asokkal nézett farkasszemet, állandóan 
figyelemmel kellett kísérnie a ratei úton vontatottan haladó 44. hadosztályt is. 
Ezt az utat azonnal el kellett vágni, mégpedig ott, ahol bekanyarodik két tó 
közé, mintegy 10 kilométerre Rate községtől. Tudta, hogy az erdők segítik és 
befagyott tavak is. Ha az utat elzárják, arra kényszerítik az oroszt, hogy 
rálépjen a tavak jégtükrére. Ott pedig nincs fedezék, és egy magányos géppuskás 
is tömegmészárlást tud okozni. 

Siilasvuo terve bevált, sikerült az utat aknákkal, farönkökkel elzárni. Ez előtt 
a 44. hadosztály feltorlódott, és megállt. 

Ugyanakkor Suomusalminál a 163-sok benyomultak a helységbe, de nagy csalódásukra 
az teljesen ki volt ürítve, a várt meleget csupán a finnek által felgyújtott 
házak adták. De egyébként sem volt idő a megmelegedésre, mert folyamatos finn 
aknavetőtűz verte a faluba betorlódott csapatokat, akik előre a finn golyózápor 
miatt nem tudtak menni, hátrafelé az előnyomuló bajtársaik miatt, két oldalon 
pedig a csupasz tavak jege a biztos halált jelentette. Így igyekeztek a füstölgő 
romok között valamiféle védelmet keresni, és a földhöz lapulva várni, hogy majd 
csak megérkeznek a 44-esek. 

A finnek azonban nem vártak erre. Miközben a helységbe szorult oroszokat 
állandóan lőtték, jelentős számú sícsapat megkerülte a hadosztály oszlopát, és 
harapófogóba zárták. Miután most már elölről és hátulról is zúdultak az oroszra 
a lövedékek, kitört a pánik és a katonák vad iramban a legkülönbözőbb 
csoportokra szakadva rohantak ki a jégmezőre és próbáltak kelet felé kitérni. 
Fegyvereiket eldobálva, egyre több és több orosz bukdácsolt a jégmezőkön el- 
elesve. A finn géppuskák borzalmas aratást végeztek közöttük. 

Egy óra sem telt el és a 163. lövészhadosztály megszűnt harcoló egység lenni, 
szörnyűséges vereséget szenvedett megalázó módon, mintegy 9 ezer halottat hagyva 
Suomusalmiban és környékén, a maradék pedig szétszórva bolyongott a megfagyott 
erdőkben, minden remény nélkül. 

Az a kis mag, amely a harckocsik köré csoportosulva, körkörös védelemre 
rendezkedett be, vadul és összevissza lövöldözve várta a 44. hadosztályt, hogy 
megmentse őket. 

De az ukrán elvtársaknak is megvolt a maga bajuk. Amíg a suomisalmi csata 
tartott, a 44-esek egyhelyben topogtak. Amint a 163. hadosztály tragédiája 
befejeződött, a finn főerő délnek síelt a tavak hóborította jegén, és megkezdte 
feldarabolni a 44. hadosztály forgalmi dugóját a ratei úton. 

A suomisalmi győzelem után a finneknek most már rendíthetetlen hitük volt saját 
erejükben és fellelkesülve mentek az új csatába. 

A 44. hadosztály hosszan elnyúlva vánszorgott előre. Mire nagy nehézségek árán 
megtisztították az utat, a finnek a leszálló estében két oldalról váratlanul 
megtámadták őket. Az orosz gyalogság újra megállt, és a katonák az út két 
oldalán elkezdték beásni magukat a hóba. Ez időt adott a finneknek, hogy újabb 
erőket vonjanak a térségbe. 

1940. január 1-jén a finnek bekerítették az egész hadosztályt, és mindenhonnan 
lőtték őket. Az oroszok között hatalmas volt a zűrzavar, nem voltak egységes 
parancsok, a tisztek össze-vissza szaladgáltak, és ordítoztak Pisztollyal 


hadonászva próbálták rávenni a katonákat, hogy hagyják ott állásaikat és 
menjenek át ellentámadásba, de az emberek rájuk sem hederítettek. Görcsösen 
szorongatták puskájukat, és igyekeztek minél kisebbre összekuporodni a sebtében 
kiásott hóbuckák között. A páncélosok nagy erőlködéssel kigördültek a jégmezőkre 
és megindultak visszafelé, nyomukban a gyalogság egy része szaladt, védelmet 
keresve közöttük. Ezek javarésze a finn géppuskák tüzében elesett. 

Akik hevenyészett állásaikban maradtak, azok helyzete kezdett nehézzé válni. 
Miután a finnek hátul elszakították és megsemmisítették a hadtápot, az oroszok 
lőszere fogyni kezdett és éheztek, egyre inkább fáztak. Három kis orosz 
felderítőgép jelent meg és élelmiszert dobott le a 44-eseknek, akik három napja 
egy falatot sem ettek; mindegyik repülőgép 2 kenyérrel teli zsákot dobott le, 
összesen hat zsák kenyér több mint 18 ezer ember számára. 

A helyzet annyira akuttá vált, hogy Vinogradov kénytelen volt elrendelni a 
visszavonulást. Az embereknek azonban nem volt már sem kedvük, sem erejük, hogy 
kitörjenek, holtan vagy apatikusan feküdtek primitív lövészteknőikben, félig 
éhenhalva, félig megfagyva. Halott katonák ezrei ,védték" a Rate-ba vezető utat. 
A hadosztály egy része, mintegy 10 ezer ember azonban így is valahogy 
visszavergődött orosz területre. 

Egy fogoly orosz ezredes, a 44. hadosztály egyik ezredparancsnoka elmondta: 
rMurmanszkból indultunk, 11 napig meneteltünk, és felülről állandóan szidtak 
bennünket, hogy lassan haladunk. Ez alatt az idő alatt is rádöbbentem már, hogy 
ez nem díszmenet lesz a Vörös téren. Fagysérülés következtében elvesztettük már 
a hadosztály 10 százalékát, és amikor finn területre léptünk, tábortüzet sem 
gyújthattunk, mert ez magára vonta a finnek lövedékeit. Ez a végtelen vadon, 
hideg és sötétség felőrölte még a tisztek idegeit is. Az összeköttetés 
mindenkivel megszakadt és éhezni kezdtünk. A finneket nem láttuk sehol, csak a 
golyóik tizedelték embereinket. Az első finn akit személyesen láttam, az a két 
katona volt, aki foglyul ejtett, miután az ezredem felbomlott. Ezt az utat 
megmutatnám Sztálinnak, Vorosilovnak és Molotovnak, nekik kellene, hogy 
eltemessék katonáink ezreit." 35 

Egy másik orosz, Mihail Solovjev, a Vörös Hadsereg egyik vezető komisszárja mint 
a rettegett L. Z. Mehlisz különleges kiküldöttje járta a frontot, szinte 
mindenhol megfordult, és amit látott az mélyen megrendítette. Későbbi 
jelentésében leírta, hogy a Vörös Hadsereg saját hibájából olyan vereséget 
szenvedett, amely eddig példa nélküli a történelemben. A katonáknak nem volt 
téli ruházatuk, fagymentes fegyverzetük és mivel nem tudtak síelni, az utakhoz 
voltak kötve. 

Viipuri közelében Solovjev egy csapatszállító vonatot talált, amelyből a katonák 
a vagonokat felgyújtották, hogy meg ne fagyjanak. Bátorságból nem volt hiány, de 
hiányzott a határozott vezetés és kezdeményezés. Senki sem gondolt arra, hogy 
szétszóródjanak az erdős terepen, sűrű tömegekben mozogtak a birka szellemnek 
megfelelően, könnyű célpontként a 1le-lecsapó finneknek. 

A finnek fatalizmusa megdöbbentette és félelemmel töltötte el Solovjevet. A 
finnek állandóan támadtak, egy perc nyugalmat sem hagyva az egyre inkább 
kimerülő oroszoknak. A szovjet vezetés azt ígérte a katonáknak, hogy egy 
négynapos hadjáratról van szó, aztán megehetik a finn tejfölt és cicázhatnak a 
szép finn lányokkal, asszonyokkal. 

Solovjev azonban látta a valóságot. ,Azt hittük - vallotta be -, hogy a finnek 
csak egynapi háborúra képesek, de egyik nap követte a másikat." Egész idő alatt 
a frontot járva Solovjev csalódottsága csak növekedett. A hideg elképzelhetetlen 
volt, és sokan nem is bírták ezt ki. Egyik egységben, a 45. hegyi 
lovashadosztálynál, amelyet a turkesztáni izzó sivatagból helyeztek át, sorban 
fagytak halálra az emberek. A fegyverek jéghideg fémrészéhez odaragadtak a 
kezek, a tábori konyháknál a levest a szó szoros értelmében baltával kellett 
kivágni. Éjszakánként az orosz tüzérség gyakran céltalanul tüzet nyitott; 
Solovjev tudta, hogy miért. Az ágyuk tüzelés közben felmelegedtek és a tüzérek 
az ágyúk csövén melengették a kezüket. 

Sokkal jobban rettegtek azonban a finn mesterlövészektől, mint a hidegtől; 
különleges fehér csuklyába öltözött szellemfigurák mint a lidércfény surrantak 
az erdőkben, mozgékonyak voltak, rugalmasak, mindig oldalról vagy hátulról 
támadtak. Akárhogy is figyeltek az emberek, a fehér halál mindenütt ott volt az 
erdők láthatatlan csendjében. 

Az erdei hadviselésben gyakorlatlan Vörös Hadsereg sündisznóállásokba 
helyezkedett el, tankok védelme mögé ásta be magát, de ez nem volt védelem a 


mesterlövészek ellen. Aki kimászott akár csak egy percre is, hogy szükségét 
végezze, az már a halál fia volt. 

Solovjev számára a 11. permi ezrednek a magatartása, amely az Ural-vidéki 
kolhozparasztokból lett verbuválva, mutatta legjobban, hogy valami nagy baj van 
a finn hadjárat során. Az emberek idősek voltak már a hadsereg standardjához 
képest, 30-as éveikben lévő tartalékosok, hazulról jöttek, a családjuktól 
váratlanul elszakítva, és azon a napon, amikor Solovjev meglátogatta őket, a 
morál a mélyponton volt. Hárman merészkedtek be az erdőbe, hogy tűzifát hozzanak 
ki. Kettővel azonnal végeztek a finn mesterlövészek, a harmadik üvöltve rohant 
ki az árkokhoz, amelyben az ezred lapult. Ennek az egy embernek az eszeveszett 
menekülése magával ragadta az egész alakulatot. Vadul, egymást letaposva, 
fegyvereiket eldobálva menekültek, kidülledt szemmel ordítozva, hogy az utolsó 
emberig megölnek bennünket. 

Solovjev visszatérve jelentette tapasztalatait Mehlisznek. Sztálin kedvence 
sötéten mosolygott: ,Úgy látszik akit a finnek eddig meghagytak, nekünk kell 
kivégezni" - mondotta. 

És valóban. A 44. hadosztály katasztrófáját követően Mehlisz felsorakoztatta a 
gyűrűből valahogy kivergődött maradékot, és a szemük láttára lövette agyon a 
hadosztályparancsnokot, Vinogradovot, a komisszárt és a törzs-főnököt A 
tiszteket mind büntetőtáborba küldte, majd a hadosztály maradékát még 
megtizedeltette és feloszlatta. 

A Suomusalmi-Ratai kettős csatában a Vörös Hadsereg vesztesége 25 000 halottra, 
1300 fogolyra és több mint 50 páncélosra rúgott. A finnek vesztesége 900 halott 
és 1770 sebesült volt. Miközben Siilasvuot tábornokká léptette elő Mannerheim, 
Gyeborin így panaszkodott már említett könyvében: ,A háború a Szovjetunió 
részére nehéz körülmények között folyt." 36 Hát igen. 1940 januárjára már az 
egész világ előtt nyilvánvalóvá vált a gyors sikerre számító Vörös Hadsereg 
teljes kudarca; Finnország lerohanása nem sikerült. 

Petsamótól egészen a Karéliai-földszorosig az egész terület a háború utóhatásait 
mutatta. Hosszú kilométereken keresztül a hó fekete-sárga kráterekkel volt 
vegyítve, gránátok letarolta fák, kiégett páncélosok, üres vodkás üvegek, a 
Pravdának széttépett darabjai, árokba csúszott gépkocsik, vigyorgó lófejek 
szélesre nyitott pofával, fagyott szemekkel és tábori telefon vezetékek 
szanaszét. 

A hó lassan szállingózott, és beborította az orosz halottakat. 


12. 


Tyimosenko offenzívája 


Ködös szürke délután volt. 

Az időjárás novemberre emlékeztetett, pedig már január végét mutatta a naptár. 
De Moszkvában sokáig tart a tél, és az oroszok tudták, hogy a java még hátra 
van. Ebben a hónapban még téli nap sem sütött ki, és az amúgy is szürke, 
jellegtelen várost reménytelen szomorúság ülte meg. A szél azonban feltámadt, és 
fütyülve, sziszegve száguldozott a komor házsorok között, végighegedült az utcai 
lámpasorokon és megmozgatta a nagy lomha jégtáblákat a Moszkva-folyó zajló 
vizén. 

Az emberek, akik 14 órai műszak után most özönlöttek ki a gyárakból, fázósan 
tűrték fel hitvány konfekciókabátjuk gallérját, hónuk alatt Pravdába csomagolt 
kenyérvekniket szorongatva, mosolytalan, szürke arccal igyekeztek a 
villamosokhoz, vagy a Metróhoz, hogy hazatérjenek fűtetlen lakásaikba. 

A Pravda, a kommunista párt szócsöve öles cikkekben adta hírül, hogy ,a 
dicsőséges Vörös Hadsereg csapást csapás után mér a finn szoldateszka népnyúzó 
zsoldosaira, és a finn dolgozók mindenhol kitörő örömmel fogadják a felszabadító 
csapatokat." A szovjet emberek mégsem voltak boldogok. A jó újsághírek, és a 
rádióadások szinte állandósult győzelmi jelentései ellenére érthetetlennek tűnt, 
hogy a fiúk, apák és fivérek mégsem tértek immár november óta haza, de még csak 
egy tábori levelezőlapot sem küldtek. Mi történik Finnországban? 

n- Mi történik Finnországban?" - tette fel a kérdést ingerülten Sztálin. 


A felvetés nem Moszkva fagyos utcáin, de még csak nem is a Kremlben hangzott el, 
hanem a diktátor Blizsnyaja dácsájában, ahol a szokásos mulatozásra jöttek össze 
az elvtársak. Itt bezzeg volt fűtés, és a frontkatonákkal meg a polgári 
lakossággal ellentétben éhezni sem kellett. Az asztalon Sztálin elvtárs kedvenc 
étele, a sült malac árasztott ínycsiklandozó illatokat, és katonás sorrendben 
sorakoztak a teli vodkás- és pezsgősüvegek. 

n- Mi történik Finnországban?" - ismételte meg a kérdést, most már emelt hangon 
Sztálin. A szobában lévő Vorosilov, Molotov és Hruscsov azonban nem válaszolt, 
elmélyülten tanulmányozták vodkás poharaikat. 

Sztálint nem nyugtatta meg a csend, egyre inkább dühbe lovalta magát. 

- Önt kérdeztem Kliment Jefremovics, mert úgy tudom, ön a Szovjetunió Hadügyi 
Népbiztosa - ordította ördögi dühvel Sztálin Vorosilov képébe -, de majd én 
megmondom, ha maga nem tudja. Tehetetlenség, gyávaság, hozzá nem értés! Az egész 
világ rajtunk röhög! Miért? Válaszoljon..." 

Vorosilov arca bíborvörös színt öltött, aztán egyszerre kirobbant belőle az 
egykori lovas altiszt: ,- Tudni akarja, hogy miért, és ki a felelős? Akkor most 
megmondom magának. Maga a felelős! Azért szenvedtünk vereséget, mert nincsenek 
hozzáértő parancsnokaink. És miért nincsenek? Mert maga agyonlövette őket! 
Legjobb tábornokainkat." Aztán Vorosilov felkapta a tálcát és a sült malaccal 
együtt földhöz vágta. Majd kirohant gépkocsijához és faképnél hagyta az egész 
megdöbbent társaságot. 

Ezt a szemléletes leírást, mint szem- és fültanú, emlékirataiban Hruscsov hagyta 
ránk, tehát vagy igaz, vagy nem, ami viszont biztos: Vorosilovot rövidesen fel 
is mentették hadügyi népbiztosi tisztéből, és örülhetett, hogy az élete 
egyáltalán megmaradt. 

Sztálin most maga vette kézbe a dolgokat. Azonnal új parancsnok után nézett, és 
a finn hadjárat vezetésével Szemjon Konsztantyinovics Tyimosenko I. osztályú 
hadsereg parancsnokot bízta meg. Tyimosenko, aki abban a cári hadseregben 
altisztként szolgált, ahol Mannerheim tábornok volt, nemrégen tért vissza az 
egykori Lengyelországból, ahol a szovjet katonai megszállást irányította. 
Impozáns, majdnem kétméteres figura volt, borotvált fejével, szürke szemével, 
mély hangjával és jellegzetesen durva orosz vonásaival. De modora is durva volt, 
és ezzel leplezte katonai képzetlenségét. Ugyanakkor rámenős, kemény 
parancsnokként volt ismert. 

Amikor átvette új pozícióját és áttekintette a finn front helyzetét, az 
alábbiakat kellett rögzítenie: A szovjet 14. hadsereg fenn északon a 104. 
hadosztályt Petsamón keresztül 120 kilométerre küldte előre Nautinig, de itt 
megállították, és 30 kilométert vissza kellett vonuljon, azóta egyhelyben topog. 
A 88. hadosztály, amely mintegy 180 kilométer mélységben nyomult be finn 
területre, súlyos veszteségek árán kénytelen volt 80 kilométert visszahátrálni 
Saljáig, ahol megállt. Rovaniemi, ami a két hadosztály célja volt, még mindig 
300 kilométer távolságra feküdt tőlük. 

A szovjet 9. hadsereg a Viennan térségében a 122. hadosztályával támadott, de a 
finnek hamar megállították és visszaszorították a Markat-tóig, és azóta 
zaklatják éjjel nappal. 

A Kuosamo-szektorban a legtöbb orosz egység a határ túlsó oldalán maradt, a 
hadsereg fő ereje a 163. és a 44. hadosztályok elpusztultak a Suomusalmi és a 
Rate térségében vívott nagy csatákban. 

A Kuhmo-szektorban az 54. hadosztályt teljesen körbezárták a finnek, meggátolva 
mozgását. Lieksánál az oroszok kénytelenek voltak visszavonulni saját határaik 
mögé, miután előzőleg csak 25 kilométert nyomultak előre. Oulu, a kijelölt 
célpont elérhetetlen messzeségben volt. Ilomaninál a szovjet 8. hadsereg 155. 
hadosztálya támadásban volt, de ezt december 23-ra annyira megtépázták, hogy a 
további támadásról le kellett mondjon, védelembe húzódott és azóta ott 
vesztegelt. 

Tolvojarinál az orosz 139. és 75. hadosztályok részben megsemmisültek, és 
visszadobták őket 30 kilométerre keletre a folyóhoz, ahol beásták magukat és ott 
lapítottak az egész háború során. 

Kollánál a szovjet 56. és 164. hadosztályokat a finnek megállították, és úgy 
látszik, végleg eltűnt az az ambíciójuk, hogy előnyomuljanak. 

Tőlük délre a 15. hadsereghez tartozó 18. és 168. hadosztály, valamint a 34. 
harckocsidandár csak 25 kilométerre jutott át a finn határon, amikor váratlanul 
érte őket a finn IV. hadtest részéről egy ellencsapás, amelynek a végén ezek az 
alakulatok bekerítésbe kerültek. Miután élelmük teljesen elfogyott, megpróbáltak 


kitörni, de ez a kísérlet véresen összeomlott. Ennek során fegyverrel a kézben 
elesett a 18. hadosztály parancsnoka, Kondrasev I. osztályú 
hadosztályparancsnok, valamint a 35. páncélosdandár és a hadosztály 
tüzérparancsnoka. A 7. hadsereg véres fejjel tántorodott vissza a Mannerheim- 
vonalról, és sebeit nyalogatta. 

Tyimosenko felmérte az utánpótlás és a fegyelem helyzetét is, és igyekezett 
mindkettőn javítani. Mindenekelőtt azonban erősítést kért. Az átszervezés során 
sok parancsnokot kivégeztek vagy leváltottak. A ratei csata után agyonlőtték a 
44. hadosztály parancsnokát, Vinogradovot, a 662. ezred parancsnokát, Sarovot, 
Pothoumotov hadosztály komisszárt, és egy zászlóaljparancsnokot, Csajkovszkij 
századost. Ismeretlen a sorsa Selencovnak, a 163. hadosztály parancsnokának. 
Megszigorították a fegyelmet, a szökést és öncsonkítást - amely tömegesen 
fordult elő - azonnali és nyilvános kivégzéssel rendelték el büntetni. 
Mereckov, aki eddig valamennyi orosz erőt irányította, alacsonyabb beosztásba 
(majd a finn háború után börtönbe) került, csak a délnyugati-fronton 
tevékenykedő 7. hadsereg parancsnoka lett. 

Az elkövetkezendő hadműveleteket az újonnan megalakított Északnyugati Front 
keretében összefogott erők hajtották végre. Új csapattestként jelentkezett Stern 
marsall (őt majd 1941 októberében végzik ki) parancsnoksága alatt a 15. 
hadsereg, Grondal parancsnok - egykori cári tüzérezredes!, aki később szintén 
kivégzőosztag előtt végezte - vezetése alatt a 13. hadsereg, és Pavlov 
hadtestparancsnok (őt is agyonlövik majd 1941 nyarán) irányítása alatt a 
főparancsnokság tartalék csoportja. 

Új szovjet csapatok érkeztek Szibériából, akik hozzá voltak szokva a mostoha 

Tyimosenko, belátva, hogy nehéz ellenféllel van dolga, föladta az arcvonal egész 
hosszában kifejtendő támadó tevékenységet, és minden erejét a Mannerheim-vonal 
áttörésére és Viipuri elfoglalására összpontosította. 

A főcsapást Viipuri irányában, a kisegítő csapásokat pedig Keksholm irányában és 
a Viipuri-öblön keresztül kell mérni. Tyimosenko úgy számított, hogy a Viipuri 
irányában mért csapás lehetővé teszi a Karéliai-földszoroson tevékenykedő finn 
csapatok elszigetelését és szétverését. Az erődvonal délnyugatról való 
megkerülése céljából Pavlov hadtestparancsnok vezetésével megalakították a 
főparancsnokság tartalék csoportját (három lövészhadosztály, egy harckocsi 
dandár és egy lovas hadtest, mindez erős tüzérséggel). Ez a csoport azt a 
feladatot kapta, hogy keljen át a Finn-öböl jegén, és kerüljön mélyen az 
ellenség viipuri csoportosításának a hátába. 

A főcsapást a Mannerheim-vonal ellen a 13. és a 7. hadseregek erői mérik, 
összesen 21 lövészhadosztály, 24 tüzérezred, 6 harckocsi dandár, 4 önálló 
harckocsi zászlóalj, 1 lövész géppuskás dandár, 1 lovasezred és 15 repülőezred. 
Nyugodtan mondhatjuk, ilyen csapatösszevonás az eddigi háborúk történetében még 
sohasem fordult elő. 

A finnek ezzel szemben néhány leharcolt zászlóaljat, könnyűtüzérséget tudtak 
csak szembeállítani, vészesen fogyó lőszerkészlettel. Ha az oroszok csak puszta 
tömegükkel támadnak, akkor is nyerniük kellett volna. 

Amíg a főerők elvonultak, az oroszok addig is kisebb, de folyamatos tapogatózó 
támadásokat indítottak a Mannerheim-vonal ellen, hogy a kimerült finneket még 
jobban leharcolják. Február 1. óta súlyos tüzérségi tűz feküdt a finn állásokon. 
Ugyanaznap megindult a szőnyegbombázás is, a szovjet légierő-parancsnokság 
kijelentette, megtöri a finnek makacsságát. 

Hatalmas tüzérségi összpontosítás zúdította tűz- és acélesőjét a Mannerheim- 
vonal ,Summa állására." A 24 órás periódusban a szovjet tüzérség minden csőből 
tüzelve, nem kevesebb, mint 300 ezer gránátot lőtt ki. Ez volt a legmasszívabb 
tüzérségi előkészítés, mióta a németek az világháborúban megnyitották a verduni 
csatát. 

A finn tüzérség minimális löveggel rendelkezett, amelyek kisebb kaliberűek 
lévén, nem tudtak hathatós ellen-tüzet lőni, és kifogyóban voltak a lőszer 
vonatkozásában is. 

A Muoloa-tavaknál az oroszok 20 kilométer szélességben hat hadosztállyal és 500 
repülőgéppel támadtak A vörös gyalogság, amelyet a 76,2 mm-es löveggel ellátott 
új KV-1A nehéz harckocsik támogattak, ezred és zászlóalj nagyságban támadott, 
masszív hullámokban kipróbálva a finn védelmet és néha behatolva a vonalakba. A 
finneknek azonban egy éjszakai ellenlökéssel sikerült kiszorítaniuk őket. Ez az 
aktivitás napokig tartott, amíg az orosz csapatok át nem estek újabb jelentős 


veszteségeken. De a finnek teljesen kimerültek, és ami még ennél is rosszabb 
volt, majdnem teljesen elfogyott a lőszerük, és a korábban zsákmányolt orosz 
fegyverekhez sem volt elegendő muníció. 

Február 6-án hajnalban orosz lövegek ezreinek dörgése adta hírül, hogy megindult 
a döntő támadás a Mannerheim-vonal ellen. Három hadosztály, 150 harckocsival 
indult egy 10 kilométeres szakaszon rohamra, miközben 200 bombázó támogatta 
őket. 

Az orosz sikerek kezdetben jelentéktelenek voltak, a veszteségek viszont annál 
nagyobbak, amint a finn géppuskafészkek valósággal lekaszabolták őket. Ezrével 
feküdtek az orosz halottak a finn állások előtt, miközben új csapatok rohamoztak 
szűnni nem akaró hurrázások közepette, a közben megfagyott hullákon keresztül. 
Az a tény, hogy a Vörös Hadsereg nem számolta a halottait (hiszen mint tudjuk, a 
kommunizmusban a , legfőbb érték az ember"), fölmentette a parancsnokokat és azok 
lelkiismeret és felelősség nélkül, könyörtelenül küldték embereiket a 
mészárszékre. 

Február 7-én az orosz tömegtámadások némi eredményt hoztak, benyomultak Muoloa 
térségbe, majd egyidejűleg támadták Summát. A következő nap ismét újabb 
csapatokat vetettek be a finn 3. hadosztály ellen, és kiszélesítették 
támadásukat a 2. hadosztály által védett szektorra, majd február 9-én a 4. 
hadosztály területére is. 

Február 11-én az oroszok már az egész vonalon támadtak, és megkísérelték, hogy 
kiemeljék a finnek szárny-állásait a Finn-öbölnél és a Ladoga-tónál. Reggel 8 
óra 20-kor a vörös tüzérség ismét zárótüzet lőtt, 100 üteg két órán keresztül 
bombázta a Summa-állásokat, amelynek következtében elpusztultak a 
géppuskafészkek, a műszaki akadályok. Ezt követően indult meg a gyalogság és a 
harckocsik tömege. A finnek kétségbeesetten lőtték őket, de képtelenek voltak a 
romokon átgördülő és mögöttük hurrázó gyalogság megállítására. A súlyosan 
leharcolt finn csapatok nem tudtak ellentámadást vezetni, sokan közülük már 
annyira kimerültek, hogy még az orosz harckocsik dübörgése sem tudta őket ébren 
tartani. És nagyon súlyosak voltak veszteségeik is. A harc egész nap folyt, most 
már a finnek összes embere, még a szakácsok és az írnokok is a frontvonalban 
álltak, a legtöbb zászlóalj már a felére, vagy harmadára apadt az eredeti 
létszámnak. Kiképzetlen regrutákat és népfelkelőket szállítottak a frontra, és 
azonnal be is vetették őket. Ezeket a csapatokat megtizedelték, és az oroszok 
tudták pótolni a veszteségeiket, de a finnek nem. 

Február 14-én az oroszok 4 kilométeres arcvonalszakaszon, 5-6 kilométer 
mélységben áttörték Summánál a védőövet. A 123. hadosztályuk estére elfoglalta a 
tavak körzetet, a 90. hadosztály pedig elfoglalta Markkit. 

Itt a helyzetet már nem lehetelt stabilizálni. Mannerheim maga személyesen 
jelent meg a helyszínen, és úgy döntött, hogy csapatait visszavonja a második 
védelmi övezetbe. Ugyanakkor parancsot adott, hogy minden egység északról 
erőltetett menetben vonuljon a Karél-földszorosra. 

Miután az oroszok elfoglalták a szétlőtt és elhagyott betonbunkereket, az 
egyikre kitűzték a vörös zászlót. Mereckov azonnal jelentette, hogy sikerült 
behatolni a Mannerheim-vonal fővédőövébe, de jellemző, hogy Tyimosenko 
kételkedett ebben. Voronov marsall így emlékezik erre vissza: 

rFebruár 15-ért bombáink és gránátjaink áradata csapott le Summára, én elöl 
voltam a legelső megfigyelő állásban. Miután a tüzérség a kellő mélységet 
elárasztotta tüzével, a gyalogság és a harckocsik egyidejűleg támadtak, és 
kezdtek eredményesen tért nyerni. Ezúttal az ellenség már nem tudott ellenállni, 
szárnya veszélyben volt, és megkezdte a visszavonulást. A támaszpont a szemem 
előtt esett el. Visszatérve a 7. hadsereg harcálláspontjára jelen voltam, amikor 
Mereckov jelentette a sikert Tyimosenkónak. Ám a főparancsnok sehogyan sem 
akarta elhinni, hogy elfoglaltuk Summát. Mikor engem meglátott, Mereckov 
beleszólt a telefonba. - Főparancsnok elvtárs, Voronov éppen most jött, mindent 
látott a saját szemével. - Részletes jelentést adtam a csata lefolyásáról, 
Tyimosenko mégis háromszor rákérdezett, hogy jelentheti-e a sikert Sztálinnak 
Február 16-ra a finnek mindenhol kiürítették a fő védelmi vonalat, de a 
nyomukban lendületből támadó orosz gyors csoportokat megállították. Ezt még az 
"A Nagy Honvédő Háború története" is kénytelen elismerni. ,Csapatainknak nem 
sikerült a visszavonuló ellenség nyomában behatolniuk a második védőöv 
peremvonalába." 

A visszavonulással egyidejűleg szükségszerű velejárója volt a finn parancsnokság 
átalakítása. Február 19-én Erik Heinrichs altábornagy, jól ismert katonai tudós 


lett az egész Karéliai-földszoros parancsnoka, átvette az irányítást Östermann 
tábornoktól, aki fizikai ereje végére ért, ráadásul házát Helsinkiben 
bombatalálat érte, és felesége élet és halál között lebegett. 

Heinrichs helyére, a III. hadtest élére az újonnan előléptetett Talvela 
vezérőrnagy lépett, míg a nyugati föld-szorost védő II. hadtest két részre 
oszlott, az újonnan felállított I. hadtest parancsnokságát Laatikinen 
vezérőrnagy vette át. 

Közben a finnek elfoglalták új védelmi állásaikat, az oroszok már győzelmi 
érzéssel mentek a csatába, úgy érezték, végre-valahára véget ér ez az átkozott 
háború. De a finnek nem így gondolták, ők a végsőkig akartak harcolni, és 
harcoltak is. 

Makhlastinál megsemmisítettek egy egész orosz zászlóaljat, 5 harckocsival. 
Február 20. és 22. között mintegy 1200 orosz esett el, és az 1. finn hadosztály 
elpusztított 18 harckocsit. Az orosz harckocsiveszteség napi átlaga 10-ről. 30- 
ra emelkedett. 

A finnek minden centiméterért megharcoltak visszavonulás közben. Az arcvonal már 
nem volt összefüggő, mindenhol nagy rések tátongtak rajta, amelyeken keresztül 
az orosz páncélosok már gyalogsági támogatás nélkül is átmerészkedtek. De aztán 
nem tudták, mit kezdjenek, mert amint az éjszaka leszállt, a halál kopogtatott a 
páncélosok falán. Az oroszok éjszakára a tankban maradtak, páncélos kört 
alkottak és időnként vaktában tüzet nyitottak. 

Február 18-ig a Viipuri beugrót két finn zászlóalj védelmezte, most ezt átvette 
a Karéliai hadsereg. Erősítések érkeztek Lappföldről, és február 28-án 
létrehozták az úgynevezett , Viipuri-parancsnokság"-ot Vallenius vezérőrnagy 
irányítása alatt. 

Az oroszok február 21. és 28. között átcsoportosították kimerült és kivérzett 
csapataikat. Ezt az A Nagy Honvédő Háború története az alábbiak szerint rögzíti: 
rFebruár 21-én a front parancsnoksága elrendelte az első lépcsőben lévő 
hadosztályok kivonását pihenés és feltöltés céljából, a támadó csapatok 
átcsoportosítását, a tartalékok előrevonását." 40 Diplomatikus ködösítése a 
vereségnek. 

De a kudarcnak voltak más jelei is. A 13. hadsereg parancsnokát, Grondalt, ,mert 
a hadsereg nem tudta elérni a támadás meghatározott ütemét, és ezzel késleltette 
a front általános feladatának végrehajtását" 41 leváltották, helyére Paraszinuv 
hadtestparancsnokot neveztek ki. Arról viszont elfelejtett beszámolni a jeles 
mű, hogy Grondalt ezt követően, mint egykori cári tisztet, ,árulás" miatt 
kivégezték. 

A fent említett átcsoportosítás után - értsd új erők bevetése - az oroszok 
felújították a támadást. A fő cél most már a második védőöv áttörése és Viipuri 
elfoglalása volt. 

A 13. hadsereg erőinek egy részével két helyen átkelt a Vuoksi folyón, és a 
csapást kifejlesztve Keksholm irányában, bekerítéssel fenyegetett két finn 
hadosztályt. E hadsereg más alakulatai kijutottak a Nosuon-selka tóhoz, 
Repolához, és elvágták a Viipuri-Antrea közti vasútvonalat. A 7. hadsereg elérte 
a sajmeni csatornát, átkarolva északkeletről a finnek Viipuri csoportját. A 
Viipuri erőd délkeleti környékét is sikerült elfoglalni. 

A Viborgi-öböl befagyott jegén átkelő szovjet csapatoké kilométer szélességben, 
és 13 kilométer mélységben az öböl nyugati partján hídfőt foglaltak, s elvágták 
a Viipuri-Helsinki országutat. Február 26-án a finnek elkeseredésükben még 
páncélosokat is bevetettek az orosz előnyomulás megállítására. A 4. 
páncélosszázad - 13 darab könnyű Vickers harckocsi - parancsot kapott, hogy 
támogassa a 3. gyalogoszászlóalj ellenlökését Naikiervinél. A támadás 18 óra 30- 
kor indult, de a három zászlóaljból csak egy tudott előremozdulni, a másik kettő 
már az első fázisban elszenvedett súlyos veszteségei miatt visszamaradt. 21 
órára a finn ellenlökés teljesen leállt, az orosz gyalogság és a harckocsik 
tömegén nem lehetett áttörni. Három finn tank bátran egészen az orosz állásokig 
tört előre, ahol kilőtték őket. 

Két nappal később a finnek egy orosz tragédiának voltak a szemtanúi Az oroszok 
komoly tüzérségi előkészítést hajtottak végre és a finnek már felkészültek az 
ezt követő szokásos rohamra, de az nem következett be. Egy finn tiszt, Peitsara 
őrnagy később leírta, hogy mi történt. 

Egész nap hallottuk a kiáltásokat a senki földjéről, bajban lévő emberek 
kétségbeesett jajgatása volt, aztán távcsövön kitekintve néhány négykézláb járó 
oroszt pillantottunk meg. A nyögések, sikoltások aztán elhallgattak. 


Nyilvánvaló, hogy orosz sebesültektől eredt. Parancsot adtam embereimnek, ha 
orosz vöröskeresztes csapatok érkeznek, nem szabad tüzet nyitni. De nem jött 
senki. Amint kivilágosodott, a síjárőrrel kimentem megnézni, mi történt. 
Drótakadályaink előtt a jégmezőn, mintegy 800 főnyi orosz katona feküdt szörnyű 
sebekben, holtan. Rohamra indultak, de saját rövidre sikerült tüzérségi tüzükben 
pusztultak el nyomorultan. Mint a náluk lévő iratokból 

kiderült, a leningrádi altisztképző iskola növendékei voltak. Húsz, legföljebb 
huszonkét éves fiatalemberek, valamennyien új egyenruhában, és senkit sem 
érintett meg még közülük a fagy." 42 

A finn háború értékelése során, az Ogonyok újság közölte bizonyos Minyiuk 
vezérőrnagy véleményét Eszerint: ,A Mannerheim-vonal áttörése a Vörös Hadsereg 
páratlan haditette. Ez a vonal a világ legerősebb erődrendszere volt, és csak a 
katonáink önfeláldozása és a fegyvernemek nagyszerű együttműködése tette 
lehetővé egy ilyen hőstett végrehajtását. Nem valószínű, hogy a leningrádi 
altisztképző iskola növendékei egyetértenének ezzel az értékeléssel. 


13. 


A legnehezebb óra 


A finnek fáradtak voltak. Miután elveszítettek mintegy 30 ezer embert az elmúlt 
hónapban, soraik megvékonyodtak. A tüzérség olyan ritka volt, hogy az ágyúkat 
úgy kellett egyik szektorból a másikba átvontatni. Lőszerhiány miatt a 23. 
hadosztály Viipuri előtt a legnagyobb nyomást kellett elszenvedje, hiszen három 
orosz hadtest, az 50., 19. és 34. támadta, ennek ellenére csak 2-3 lövedéket 
használhatott fel ágyúnként. A gyalogság utasítást kapott, hogy csak akkor 
kérhet tüzérségi támogatást, ha az ellenséges célpont legalább ezred erejű. 
Ilyen körülmények között az orosznak nem volt probléma, hagy a finn védelmi 
vonalban gyenge pontokat találjon, mindenütt gyenge volt a védelem, és az orosz 
vezetésnek csak oda kellett zúdítani az új tömegeket az áttörési pontokra. 44 

A finnek visszavonulóban voltak, és a gyűrű kezdett szorulni Viipuri körül, 
amelyet március 4-én a 70. lövészhadosztály vett ostrom alá M. P. Kirponosz 
parancsnoksága alatt. Mannerheim tábornagy, tekintettel a kétségbeejtő 
helyzetre, a kormánynak mielőbbi fegyverszünetet és békekötést javasolt. 
Rámutatott, hogy a finn hadsereg erőinek végét járja, külföldi segítségre nem 
lehet számítani és minden további véráldozat fölösleges. 

A Mannerheim kezdeményezése alapján összehívott kormány most szörnyűséges döntés 
előtt állt, különösen az eddigi hősies harcot és az áldozatokat figyelembe véve. 
A vélemények megoszlottak. Abban maradtak, hogy a döntés előtt forduljanak a 
nagyhatalmakhoz. Mannerheim régi barátság alapján a németekhez fordult, von 
Blücher, a helsinki német nagykövet azonban csak annyit tudott ígérni, hogy 
Berlin kész helyet biztosítani és közreműködni a finn-orosz béketárgyalásokhoz. 
Ez egyben azt is jelentette, hogy Németország azt az álláspontot képviseli, hogy 
a finnek tegyenek eleget a szovjet követeléseknek. 

Kallio köztársasági elnök az Egyesült Államokhoz fordult, ahol ugyanazt a 
választ kapta: a finnek kössenek békét a Szovjetunióval. Ryti miniszterelnök 
megkeresését Butler, angol külügyminiszter helyettes azzal utasította el, hogy 
rőfelsége kormánya nincs abban a helyzetben, hogy közvetítsen, Finnországnak 
közvetlenül a Szovjetunióval kell tárgyalnia!" 

A kialakult helyzetben nagyon sok függött Svédország és Norvégia 
állásfoglalásától. Tanner külügyminiszter személyesen utazott Stockholmba, ahol 
a svéd kormány hivatalosan is közölte, az ország nem veszélyeztetheti 
semlegességét, és azt tanácsolták, hogy Finnország szüntesse be a 
harctevékenységet, és haladéktalanul küldjön békedelegációt Moszkvába. 

A svéd miniszterelnök, Albin Hansson azt azonban nem mondta el, hogy ezt 
megelőzően fenyegető jegyzéket kapott Moszkvától, amelyben figyelmeztették, hogy 
rSvédországnak vállalnia kell a következményeket, amennyiben Finnországnak 
bármilyen segítséget nyújt." Mindezek után összeült a finn parlament, ahol 
hatalmas vita bontakozott ki. A békepárt hangadója a bölcs Paasikivi volt, míg 
Tanner külügyminiszter azt hangoztatta, hogy amíg fegyver van a kézben, nem 


szabad engedni az orosznak. 

A döntés most Kallio elnökre várt. Az idős férfi felállt, és azt mondta: 
Életemnek ez a legnehezebb órája. Mégis a nemzet iránti felelősségem tudatában 
megbízom Ryti miniszterelnök urat, vegye fel a kapcsolatot a béketárgyalások 
ügyében Moszkvával." 

Az ülésteremben néma csend honolt. Ekkor felállt Tanner külügyminiszter, és a 
Bibliából Zakariás próféta szavait idézte: ,A pásztorra, aki elhagyja nyáját, 
kard fog lesújtani a karjára és a szemére. Karja el fog száradni, és szemeire 
sötétség borul." 46 

öt hónappal később Kallio elnököt szélütés érte, karja megbénult és 1940 
decemberében, már nyugdíjasan, a helsinki vasútállomáson összeesett és szemeire 
sötétség borult, vagyis meghalt... Március 4-én a finn kormány jegyzékben 
fordult a Szovjetunióhoz, hogy delegációt küldene Moszkvába a béketárgyalások 
megkezdésére. Sztálin nem sietett a tárgyalásokkal, amelyek hasonlóak voltak a 
háború előttiekhez. Sötét és hideg szobák a Kremlben, gyakran éjfél utáni 
tárgyalások, a szovjetek részéről arrogáns hangnemben, és még súlyosabb 
követelések a békét kereső finnek méltóságával szemben. 

A szovjet delegációt Molotov, Zsdanov és Vasziljevszki tábornok vezette. A 
finnek már eleve baljós jelnek tekintették Zsdanov jelenlétét, hiszen a 
leningrádi párttitkár volt az, aki állandóan szorgalmazta a finnek elleni 
agressziót. De még örülhettek, hogy legalább Kuusinen nem volt ott. 

Ezzel ismét megkezdődött a területi vita, a Molotov által hozzátett további 
követelésekkel, miközben a Vörös Hadsereg tovább folytatta a hadműveleteket, a 
finnek pedig elkeseredetten védekeztek. 

A harc egyik epizódja ezekben a napokban zajlott le a Viborgi-öböltől nyugatra. 
Március 8-án az időjárás rossz volt, hatalmas hófelhők úsztak alacsonyan az 
égen, és viharos szél hajtotta őket A juustilai alkalmi repülőtéren a finn 
pilóták kártyáztak, hogy agyonüssék az időt. Ekkor váratlanul érkezett rádión a 
parancs Luukkanen századoshoz. Jelentős orosz erők közelednek Uraastól keletre 
Viipuri felé a befagyott jégmezőn. A sguadron feladata ezt megakadályozni. 
Luukkanen és emberei egymásra néztek, semmi tapasztalatuk nem volt a szárazföldi 
csapatok elleni bevetésben. A 8 repülőgép ennek ellenére perceken belül 
startolt, és amikor Vüpuri előtt áttörték a nedves hófelhőket, Luukkanennek 
elállt a lélegzete. Az oroszok ezrével nyüzsögtek, mint valami végtelen 
hangyaboly, és nyomukban az új hatalmas KV páncélosok araszoltak a jégmezőn. A 
sguadron vad zuhanórepülésben csapott le. Az első géppuska sorozatok azokat a 
csapatokat érték, akik már kikecmeregtek a viborgi-öböl befagyott, csillogó 
jégmezőjéből. Pánik tört ki, az oroszok ész nélkül rohantak hátrafelé, újra rá a 
víztükörre, ahol összeütköztek a többi előrenyomulóval. A finn vadászok ekkor 
hajtották végre második rácsapásukat, és a gépek hasa alatt lévő egyetlen 
bombáikat a páncélosok elé dobták. Iszonyú reccsenés hallatszott, a megrepedt 
jég rianásszerüen hasadt meg, és a páncélosok, az orosz katonák ezreivel üvöltve 
merültek el a jeges hullámokban. A harmadik rácsapás újabb géppuska sorozat 
volt, 32 géppuska 8000 lövést adott le a repedt jégmezőn vergődőkre. 

Luukkanen és bajtársai azzal a jóleső érzéssel fordultak vissza, hogy az oroszok 
sohasem fognak partra szállni Viipurinál. 47 

Ott nem is, de délről és keletről a Vörös Hadsereg már felzárkózott a város 
peremére. Nagy és baljóslatú csend volt a városban, de Viipuritól délre a 
véráztatta hó Finnország Verdunje lett. Március 11-én égő házak között 
nyomultak be a városba az oroszok, miközben a komisszárok a Mehlisz által 
kiadott jelszót harsogták: , Elvtársak! Pusztítsátok el a fehér finn kígyókat!" 
Már csak Kolla tartotta magát. Kollánál senki sem gondolt a békére. A 
magányosság és kimerültség olyan félelmetes volt minden egyes finn katona 
számára, akik szanaszét voltak szórva a vadonba, hogy nem tudott törődni a világ 
eseményeivel, csak annyit tudott, hogy Kollát mindenáron tartani kell. 

Az oroszok új nagy offenzívájával szemben a finnek szinte fanatikus védelmet 
fejtettek ki. Ezekben az utolsó napokban az egész arcvonalon 12 orosz hadosztály 
támadott. Ebből Pavlov hadteste a Ladoga-tótól északra Kolla ellen vonult fel, 
hogy a Viipurit védő erők hátába kerüljön. Velük szemben egy dandár erősségű 
finn harccsoport állt, a keménykötésű szőke Anteros Svenson ezredes 
parancsnoksága alatt, aki sohasem veszítette el nyugalmát. Kitűnő emberek 
szolgáltak alatta, mint Karl von Hartmann őrnagy egy elegáns, monoklis világfi, 
aki Franco oldalán harcolt spanyol földön, aztán a finn vodka nagy kedvelője, 
Juutilainen hadnagy, akit ,Marokkó rémének" neveztek a francia idegenlégióban 


szerzett tapasztalatai alapján. A legénység között meg olyan emberek voltak, 
mint Simo Háyhá a már a fentebb említett , hallgatag" mesterlövész, aki mindennap 
kiment, hogy oroszokra vadásszon. 

Kolla védői már 10 napja feltartóztatták Pavlov túlerőben lévő csapatait, de az 
emberek fogytak, és Svenson tüzérségi erősítést kért Hágglund tábornoktól. 
Rövidesen meg is érkezett ez a , segítség" két ágyú formájában. Svenson emberei 
nem tudták, hogy sírjanak vagy nevessenek. Ezek az ágyúk francia gyártmányúak 
voltak, és 1871-ben használták őket utoljára. A lövéseket nem 

elektromos, hanem kézi indítással lehetett leadni, a lövegeknek nem volt 
hátrasiklása, így amikor lőttek, a löveg hátraugrott, a tüzérek meg oldalra. 
Természetesen nem volt célzóberendezése sem, így csak az orosz rohamozó 
tömegekbe lőttek bele közelről. Mindenesetre a két értékes múzeumi darab 
derekasan kivette részét a harcból. 

Az orosz a legnagyobb veszteséget a Kollát uraló magaslatnál szenvedte el, amely 
méltán érdemelte ki a ,Killer-domb" elnevezést, mert egy egész orosz ezred 
vérzett el alatta a 34 finn katona géppuskatüzétől. 

A finnek olyan masszívan kitartottak, hogy von Hartmann ellentámadásra 
készítette fel zászlóalját. 

Baljós csend ülte meg a havas erdőket. 

A magányos finn őrszem tudta, hogy ébren kell maradnia és figyelnie az orosz 
vonalak felé. Éhes volt és fáradt, de tudta, hogy nemsokára ellentámadás indul, 
és akkor le fogják váltani. Távoli szeretteire gondolt és sírt, de elhomályosuló 
szemmel is figyelte az orosz vonalakat. Lassan már öntudatlan állapotba került 
Elaludt. Álmában halott oroszok százai jöttek felé fegyvertelenül, mosolyogva. 
Arra ébredt, hogy valaki erőteljesen rázza. 

- Katona! Katona! - hajolt fölé egy szakállas arc. 

- Mi ez a csend? - kérdezte riadtan az őrszem. 

A szakállas elnevette magát. 

- Béke van! - mondta. 

Az őrszem hitetlenül pislogott. 

- Hol vannak a bajtársaim? Mikor indul az ellentámadás? És hol vannak az 
oroszok? 

- Nem jönnek már és nem lesz ellentámadás. Béke van! 

Az őrszem még mindig azt hitte, álmodik. 48 


14. 


Gyászoló Finnország 


Félárbocra ereszkedtek a zászlók Helsinkiben, és a többi finn városban, az 
emberek könnyes szemekkel járkáltak az utcákon, néhányan azt mondták, hogy a 
legkedvezőbb zaj, amit hallani szeretnének, a légvédelmi szirénák hangja. 
1940. március 13-án Finnország volt a legszomorúbb ország a világon. Gyászolta 
30 000 halottját, és siratta 55 000 sebesültjét Gyászolta területi és anyagi 
veszteségeit, amivel szemben ott állt az erkölcsi győzelem, amellyel bátor 
katonái harcoltak. 

Finnország most ki volt szolgáltatva a Szovjetunió kényének-kedvének. A finn 
külügyminiszter, a bátor Tanner azt mondta: ,A békét helyreállítottuk. De milyen 
békét? Ettől fogva országunk mint megcsonkított nemzet fog élni." 49 

Az emberek, akik hazatértek a csataterekről, sírtak a diktátumok hallatán. 
Fáradtak voltak és kimerültek, de még mindig veretlen hadseregnek érezték 
magukat . 

Amikor március 14-én visszaérkezett a finn delegáció Moszkvából, teljes 
apátiában találta a fővárost. Ilyen feltételek mellett a béke valószínűtlen és 
szörnyűség volt. (Akkor mi mit mondjuk Trianonról?) 

Amikor a békeszerződés feltételeit vitatták, Molotov közölte, hogy: ,Mivel a 
szovjet kormány akarata ellenére vért kellett ontani, és ez nem rajtunk múlt, 
ezért Finnországnak nagyobb területi engedményeket kell tenni, mint amiről a 
korábbi tárgyalások során szó volt." 

Ezen békefeltételek értelmében a Szovjetunió elvette Finnország legnagyobb 


második városát Viipurit (ettől kezdve Viborg), egyetlen arktikus kikötőjét 
Petsamót, Hanko stratégiai térségét, legnagyobb tavát a Ladogát, az egész Karél- 
földszorost, a finn emberek 12 százalékának lakóhelyét. Finnország Viipuri 
mellett elvesztette Uarast, Koivisto kikötőjét. Az oroszok két hetet adtak arra 
a finneknek, hogy ezeket a területeket kiürítsék. 50 

A legnagyobb veszteség Karélia volt a maga nagyszerű faiparával, fűrészmalmaival 
és fafeldolgozó gyáraival. Finnország elveszítette jelentős részét a kémiai-, 
textil- és acéliparának, és mintegy 100 vízierőművet kellett átadnia a győztes 
agresszornak. 

Finnország népéhez intézett beszédében Kallio elnök emlékeztetett mindenkit arra 
a nagy felelősségre, amelyet viselni kell az elesettek hozzátartozóival szemben, 
és azokkal szemben is, akiknek lakóhelye most szovjet megszállás alá került. Az 
átengedett terület lakosságának joga lesz, hogy döntsön, hogy elhagyja-e 
otthonát, vagy a Szovjetuniónak lesz alattvalója. Noha 450 ezren lettek ezáltal 
földönfutóvá, egyetlen egy finn sem kért ebből a megtiszteltetésből. A finn 
kormány minden lehető járművet igénybe vett, hogy mentse a menekülőket, és 
otthont adtak nekik a megcsonkított hazában. 

A Szovjetunióban egy tábornok azt mondta: , Éppen annyi területet nyertünk, 
amennyi éppen elég ahhoz, hogy halottainkat el tudjuk temetni." 

Hruscsov szerint; ,még kedvezőbb feltételek mellett is, csak nagy nehézségekkel 
és szörnyűséges veszteségekkel tudtunk végeredményben győzni. De egy ilyen áron 
kivívott győzelem, valójában erkölcsi vereséget jelent." 

A szovjetek másfélmillió katonát küldtek Finnországba harcolni, ezek közül - 
ismét Hruscsov szerint - egy millióan estek el (A szovjet veszteség máig sem 
tisztázott; ahány adat, annyiféle. F. P.), elvesztettek 1000 repülőgépet, 2300 
harckocsit és páncélozott járművet és nagymennyiségű egyéb hadianyagot, ideérve 
teherautókat és a lovakat. 

Az "A Nagy Honvédő Háború története" című épületes műnek - jóllehet 18 oldalon 
át foglalkozik a szovjet-finn háborúval -, egy szava sincs, amiben meghajtaná az 
elismerés zászlaját az elesett szovjet katonák előtt. A veszteségeket 
rNagyvonalúan" meg sem említi. 

Sztálin és Berija nem kímélte a Vörös Hadsereg katonáit sem, akik hadifogságba 
estek. Május első hónapjaiban befejezték a hadifogolycserét Ennek következtében 
a szovjet kormánybizottság átvett 5468 vöröskatonát. Ezek között 4305 sorkatona, 
748 tiszthelyettes, 234 parancsnok, 61 komisszár, valamint 100 egészségügyi 
szolgálatos volt. Ezeket az embereket eltűntnek tekintették, hozzátartozóik 
semmit sem tudtak meg sorsukról, amely tragikusan alakult. Csak az 1990-es évek 
elején került napfényre, hogy a tiszteket, altiszteket és komisszárokat kivétel 
nélkül agyonlőtték, a legénység pedig a norilszki és vorkutai koncentrációs 
táborba került, és zömük ott is pusztult el. 

Az a kérdés, hogy a Szovjetunió miért írta alá a finn békeszerződést, és miért 
nem olvasztotta be a vörös birodalomba egész Finnországot, még ma is vita 
tárgya. 

A szovjet értékelések szerint: ,Sztálin államférfiúi bölcsességet tanúsított 
(oh...), mert látta, hogy Finnország még nem érett meg arra, hogy a Szovjetunió 
népeinek testvéri közösségébe belépjen" (értsd: meg akarta őrizni 
függetlenségét ) . 

Finn - és más - értékelések szerint: ennek a makacs ellenséges népnek a 
leigázása kínos és hosszan tartó feladata lett volna a Szovjetuniónak, végtelen 
gerilla háborúkkal, amelyek jelentős erőt kötöttek volna le. 

Az igazi ok azonban a háttérben maradt. Nem vitás, hogy Sztálin titkos 
szövetségesei, elsősorban az Egyesült Államok és Nagy-Britannia vezető 
államférfiai mérsékletre intették, felhívva figyelmét a hatalmas veszteségekre, 
és arra, hogy a Szovjetunióra más, sokkal fontosabb és nagyobb nyereséggel 
kecsegtető feladatok várnak, mintsem elvérezni a kietlen finn hómezőkért. 

Ma már, néhány kriptokommunista agitátor magyarázkodása ellenére is, pontosan 
tudják a gondolkodni képes emberek, hogy mi volt az a tervezett, , sokkal 
fontosabb és nagyobb nyereséggel kecsegtető" feladat. 

A finnek gyanakvása és gyűlölete azonban nem csökkent országuk megcsonkítói 
iránt, és amikor Németország preventív csapást mért a Szovjetunióra, a finnek 
felsorakoztak a Wehrmacht mellett, hogy visszaszerezzék elrabolt területeiket. 


15. 


Nemzetközi , segítség" 


A Szovjetunió leplezetlen aljas agressziója Finnország ellen megrázta a világ 
közvéleményét. Azt még csak lenyelték volna valahogy, hogy a náci Németország 
szövetségeseként lerohanta a haldokló Lengyelországot, majd ezt követően 
bekebelezte a Balti-államokat, de Finnország esete volt az a csepp, amelytől 
kicsordult az a bizonyos pohár. 

1939. december 14-én a Népszövetség Tanner finn külügyminiszter előterjesztése 
alapján a Szovjetuniót agresszornak minősítette, és kizárta tagjai sorából. 
Jellemző a szovjet delegáció vezetőjének érvelése: ,A Szovjetunió nem áll hadban 
Finnországgal, hiszen a Demokratikus Finn Köztársasággal (értsd: Kuusinen 
bábkormánya) érvényes barátsági szerződése van, és csupán segítséget nyújt ennek 
a kormánynak, hogy törvényes jogait gyakorolhassa." Ekkor még a Népszövetség nem 
vette be ezt a maszlagot, mint 1956-ban Magyarország, és 1968-ban Csehszlovákia 
esetében az ENSZ. 

A finn városok terrorbombázása, és a szovjet barbarizmus más megnyilvánulásai, 
na meg a finnek hősi helytállása kiváltotta a világközvélemény lelkes 
együttérzését, és az agresszor megbélyegzését. Mindez azonban nem ért fel 
egyetlen szovjet gyalogezred erejével sem, és ezért Finnország az egyre 
tragikusabbá váló helyzetben segélykérelemmel fordult a legközelebb fekvő 
szomszédjához, Svédországhoz. 

A finnek eme lépése eléggé nyilvánvaló dokumentáció volt arra nézve, hogy most 
már nem szimpátia-nyilatkozatokra, kenetteljességtől csöpögő, álszent francia, 
angol és amerikai prédikációkra van szükség, hanem hadianyagra és katonákra. 

A svéd kormány a nemzetközi jog szakaszaira való hivatkozással a segítségadást 
megtagadta. Norvégia és Dánia kinyilvánította hogy nem hajlandó részt venni 
semmiféle szovjetellenes szankcióban. A Skandináv-országok még a szavazástól is 
tartózkodtak, amikor az agresszor kizárása a Népszövetségből napirendre került. 
A svéd hatóság ellenállása miatt nem lehetett megvalósítani Sikorsky lengyel 
tábornok javaslatát sem, hogy a Franciaországba és Angliába menekült mintegy 20 
000 lengyel katonát engedjék át, hogy harcolhassanak a finnek mellett. 

Pedig Angliában és Franciaországban a nép a finnek mellett foglalt állást. A 
brit lapok szerint a Buckingham palotában egy nagyméretű Finnország térkép 
került a király irodájába. 

Franciaországban az egyszerű nép imádkozott Mannerheim marsallért, nők 
érmelegítőket, meleg zoknikat és mellényeket kötöttek a finn katonáknak, gála 
szeretetelőadásokat tartottak a Párizsi operában, és a bevételt a finnek 
megsegítésére fordították. 

Ideológiailag a franciák érzelmeit számos motívum határozta meg. Az orosz 
támadást úgy tekintették, mint a legvisszataszítóbb agressziót a totalitárius 
hatalmak részéről, hiszen Franciaország ez évben, mint a , szabadság elkötelezett 
bajnoka" (?) lépett be a háborúba. 

Legalábbis ezt a nézetet hitették el a francia néppel a háborút kívánó 
politikusai. 

Az ellenséges hangulatot növelte a polgárság és a jobboldal rettegése és 
gyűlölete, amint visszagondoltak a francia Népfront uralmának gyalázatos 
időszakára. De az egyszerű emberek szemében is, a finn nép ellenállása, 
valamiféle keresztes háborút jelentett a pogány-ateista bolsevizmus ellen. 

A nemzetgyűlés, amelyből nem régen távolították el a kommunista képviselőket, a 
beavatkozás pártján volt. Barduc szenátor a független radikális francia 
polgárságnak a szellemét testesítette meg, amikor azt írta december 23-án: ,Az 
orosz orvtámadás Finnország ellen a fő esemény napjainkban. Be kell avatkoznunk, 
Finnország segítségére kell sietnünk, Angliával és a Skandináv országokkal 
egyetemben." 

Amint a finnek folytatták a nyilvánvalóan béna szovjet hadigépezetnek a 
megtépázását, az intervenciónak komoly kívánsága terjedt el a nép között 

A francia kormányzat azonban, összejátszva a britekkel, egy percig sem gondolta 
komolyan, hogy titkos szövetségesük ellen hatékonyan fellépjenek Egy kis nép 
szabadsága nyilvánvalóan mit sem nyomott a latban, a nagy politika 


boszorkánykonyhájában. 

A 20. század egyik legmohóbb imperialista hódítója, Churchill azonban felismerte 
a lehetőséget, amit a finn-orosz háború kínált Azt javasolta kormányának, 
állítsanak fel egy angol-francia közös expedíciós hadtestet, amely a finnek 
megsegítése ürügyén megszállná a semleges Norvégiát, és kényszeríthetné 
Svédországot, hogy szüntesse be a vasércszállítmányokat Németország számára. A 
tervben az is benne volt, hogy titokban tájékoztatni 

kell Sztálint, hogy az akció nem a szovjetek ellen irányul, így a svéd 
érclelőhelyek felé törő expedíciós hadtestet ne támadják. 

Gamelin marsall francia főparancsnok utólag azt állította, hogy fenntartásai 
voltak a skandináv kalanddal szemben, de úgy érezte, nincs jogában szembeszállni 
a kormányzat döntésével, és rendkívül könnyű szívvel vette vállára ezt az 
álszent manővert, és ezt le is írja emlékirataiban: , Természetesen nem 
küldhettünk oda csapatokat, hogy a finnekkel együtt harcoljanak, mert ez esetleg 
ellenünk fordította volna a Szovjetuniót, és ezt mindenképpen el akartuk 
kerülni. De a svéd érctelepek elvágása Németországtól, megérte volna a 
kockázatot!" 

Voltak persze naiv franciák is, akik komolyan hittek a finnek megsegítésének 
szükségességében, ilyen volt Maxim Weygand tábornok, egy hithű katolikus, aki 
levelében buzdította főparancsnokát, Gamelint: , Szükségesnek tartom, hogy 
megtörjük a szovjet gerincét Finnországban és másutt is." 

Gamelin válaszában figyelmeztette: ,Kedves tábornok, felhívom figyelmét, hogy a 
Francia Köztársaság jelenleg a náci Németországgal van hadiállapotban, és nem 
Szovjet-Oroszországgal. . 

1940. március 13-án azonban véget ért a finn-orosz háború. Ekkor lehullott a 
lepel a nagy humanista nyugati hatalmakról, már szó sem volt a finnek 
megsegítéséről, amikor április 8-án mégis megindult az a bizonyos angol-francia 
expedíciós hadtest, hogy agressziót kövessen el a semleges Norvégia ellen. 

Igen ám, de a másik nagy hamiskártyás, Hitler, ha csak órákkal is, de megelőzte 
őket. 

A francia kormánynak ez a látszólagos passzivitása a francia népben óriási 
erkölcsi válságot idézett elő, és hozzájárult Daladier kormányának bukásához. A 
norvég kaland fiaskója következtében követte őt a bukásban a Chamberlein vezette 
kabinet is. 

A kudarc következtében ide-oda röpködtek a tárgyalási labdák London és Párizs 
között. Míg azonban ezek a meddő viták folytak, a Rajna túloldalán már 
csoportosultak azok a német erők, amelyek egy csapásra véget vetnek ennek a 
konspirációs játéknak 

És az Egyesült Államok, a szabadság és a demokrácia nagy bajnoka? 

A finneknek Roosevelt elnök nem volt barátja. Így január 22-én gorombán 
megüzente a finn nagykövetnek, hogy szó sem lehet arról, hogy az Egyesült 
Államok kölcsönt folyósítson részükre, amelyből fegyvert lehet vásárolni. 
Roosevelt nem akarta megbántani jövendő szövetségesét, és hogy ennek ára egy kis 
nép léte vagy nemléte volt, ez egy cseppet sem érdekelte a pénzvilágnak ezt a 
cinikus bábját. 

Ennek ellenére a kongresszus mégis megszavazott 20 millió dollár kölcsönt, de az 
elnöki vétó következtében ez nem volt felhasználható fegyver és hadianyag 
vásárlásra. 

A korábbi amerikai elnök, Herbert Hoover - Roosevelt ellenében - keményen síkra 
szállt a finnek érdekében. Az oroszok támadását, és a civilek bombázását a 20. 
század egyik szégyenének nevezte, és javasolta a diplomáciai kapcsolatok 
azonnali megszakítását a Szovjetunióval. A demokrata többségű kongresszus ezt 
elutasította. 

Hoover azonban eltérően a drámai szónoklatokkal, cselekedett is. Létrehozott egy 
alapítványt: ,Segítsük Finnországot" névvel. Az Amerikai Vörös Kereszt 25 ezer 
dollárt ajánlott fel segítségként, és további 10 ezer dollár értékű 
gyógyszerszállítmányt küldtek Finnországnak. Az amerikai polgárok milliói 
adakoztak - miközben elnökük, a filantrópnak reklámozott Roosevelt sunyin 
hallgatott. Ruhák és cipők ezreit küldték, és ezrével jelentkeztek férfiak és 
nők (!), hogy a finnek oldalán harcoljanak. 

Hoover Kaliforniában tartott milliós nagygyűlésen adott hangot felháborodásának, 
hogy az Egyesült Államok nem hívta vissza nagykövetét Moszkvából. ,Miért van ez 
a nagy szívélyességünk Oroszországgal szemben? Roosevelt úr elismerte a véres és 
gyilkos kommunista diktatúrát, befogadta őket a nemzetek nagy és tisztességes 


családjába. Mi már régen visszahívtuk követünket a náciktól, vajon miben 
különböznek tőlük a bolsevikok? Ellenük miért nem lépünk fel?" 52 

A választ a New York-i titkos szabadkőműves páholyok mélyén kellett volna 
keresni... 

Arra a követelésre, hogy küldjenek fegyverzetet a finneknek, Cordell Hull akkori 
külügyminiszter kijelentette: ,Ha az Egyesült Államok bármilyen hadianyagot 
küldene egy harcban álló nemzetnek, ez a nemzetközi jogba ütközne " 

(Csak megjegyzésként, a még , semleges" Egyesült Államok 1941 őszén a 
Szovjetuniónak 385 ezer teherautót, 51 ezer jeepet, 14 800 repülőgépet, 7000 
harckocsit és 4 millió tonna egyéb hadifelszerelést küldött. Ezzel aztán meg 
lehetett nyerni a moszkvai csatát. F. R) 

Az amerikai kongresszus által megszavazott segélyt egyébként Finnország csak 
mezőgazdasági termékek vásárlására használhatta fel. Egyik republikánus szenátor 
keserűen jegyezte meg: , Finnországnak lőszerre van szüksége, mi pedig seprűk 
ezreit küldjük nekik. Ezekkel nem lehet kiseperni az agresszort!" 

Még az általában baloldali lapok is bírálták az elnököt és a kongresszust 
Dorothy Thompson ezt írta a New York Herald Tribünben: ,Az amerikai kormány 
magatartása a legnagyobb vértelen győzelem volt, amit Sztálin eddig el tudott 
érni." 

Eközben Stokowski maga vezényelte koncertjeit, amit a finnek javára rendezett, 
és amerikai teenagerek aprópénzt gyűjtöttek a finn ügy számára az utcasarkokon. 
És Németország? 

Az orosz agresszió Hitlert a legmegalázóbb helyzetbe hozta. Kizavarva a 
Baltikumból, a Sztálinnal kötött paktum következtében ki kellett ürítse a 
városokat, és el kellett távolítsa azokat a német családokat, amelyek már 
évszázadok óta ott éltek. 

Most pedig hivatalosan együtt kellett működnie a Szovjetunió kiprovokált 
támadásával egy kis állam ellen, amelynek szoros történelmi kapcsolatai voltak 
Németországgal, és amely 1918-ban kivívott függetlenségét a német hadsereg 
segítségének köszönhette. 

Keserű pirulát kellett Hitlernek lenyelnie, de megtette. Szigorú intézkedéseket 
adott a német diplomáciai misszióknak külföldön és a német sajtónak, rádiónak, 
hogy támogassák a szovjet lépéseket és kerüljenek el mindenféle 
szimpátianyilatkozatot a finnekkel kapcsolatban. 

De ennél többet is tett. Megtiltotta, hogy a finnek számára bármilyen segélyt 
átszállítsanak Németországon keresztül, tengeralattjárói ott járőröztek a Finn- 
öböl bejáratánál, és amikor egy orosz búvárnaszád több torpedótalálattal sem 
tudott elsüllyeszteni egy élelmiszert és gyógyszert szállító teherhajót, 
udvariasan felajánlotta U-hajói segítségét. 

Erről írta Hruscsov: ,a nácik leplezetlen vigyorral figyelték amint a finnek 
elvertek bennünket." 

1940 január elején két egymástól minden vonatkozásban távol álló ember adott 
hangot azon véleményének, hogy Hitler rossz szövetségest választott magának. 
Doornban, Németalföldön, ahol 22 éves számkivetésében volt már II. Vilmos 
egykori német császár, a finn frontvonalakról érkező jelentéseket tanulmányozta 
és leírta véleményét öreg barátjának Amerikába. Az egykori amerikai követnek a 
fia, Bigelow - gondolta a császár -, van olyan helyzetben, hogy eljuttatja 
véleményét Roosevelt elnöknek. 

rA finneknek nagyszerű helytállása megrengette a bolsevizmus nimbuszát - írta a 
Kaiser -, azzal az eredménnyel, hogy a békevágy nyert teret mindenütt. A 
háborúnak véget kell vetni és meg kell segíteni a finneket." 

Január 3-án Mussolini, aki eddig felkészületlenségre való hivatkozással kimaradt 
a háborúból, bátorságot gyűjtött, hogy azonos figyelmeztetést küldjön diktátor 
társának A Palazzo Venéziának pompás reneszánsz épületéből hosszú levelet 
intézett Hitlerhez; sem előtte, sem utána nem volt ilyen őszinte a Führerrel 
szemben, és nem adott neki ilyen éles és kellemetlen tanácsokat. 

Levelében többek között kifejtette, hogy Németország az oroszoknak tett 
engedményekkel feláldozta nemcsak elveit, de saját biztonságát is. Egy meglévő 
és oroszgyűlölő Lengyelország vajon nem nagyobb biztosítékot jelentene 
Németország hátának védelmében, mint egy nagyon is kétes papírszerződés? - 
kérdezte tőle szokatlan éleslátással a Duce. 

Kötelességem Önnek felhívni a figyelmét, Führer, hogy minden Oroszországnak 
tett további kedvezmény katasztrofálisan fog visszaütni." 53 

Hitlerben azonban - mint majd annyiszor - a politikus kerekedett felül a 


stratégán. Jóllehet látnia kellett, hogy a Szovjetunió behatolása a Balti- 
államokba és Finnországba semmi mást nem szolgál, mint egy Németország ellenes 
háborút, elnézte ezt, hogy szűklátókörűen továbbra is biztosítsa az orosz 
gazdasági szállítmányokat. A stratégiát tehát feláldozta a taktika oltárán. 
Mussolini egyébként hazarendelte nagykövetét Moszkvából, és számos olasz 
nagyvárosban hatalmas tüntetés zajlott az oroszok ellen és a finnek mellett. 
Rómában a pápát mélyen megrendítette az orosz orvtámadás, és még a Benelux- 
államokban is a közvélemény hevesen antiszovjetre fordult. 

A segítség aztán a finnek részére innen-onnan szivárogni kezdett, gyakran az 
érintett ország kormányának jóváhagyása nélkül, vagy éppen ellenére. 

így 8000 svéd önkéntes jelentkezett az oroszok elleni küzdelemre, egy svéd 
repülő sguadron, és januárban egy kórházat is létrehoztak. Aztán olasz pilóták 
érkeztek Fiat repülőgépekkel, néhány dél-afrikai és japán önkéntes is megjelent. 
De francia és brit önkéntesek is útba indultak, ezek közül többen már 50 év 
felett voltak, egynek falába és háromnak csak félszeme volt. 

A francia és az angol kormány is szemfényvesztésből küld némi fegyverzetet, 
elavult tábori ágyúkat, és néhány csak felderítésre használható Gloster 
Gladiator repülőgépet. 

Kevesen tudják, hogy Magyarország is felsorakozott a finnek mellé. A Magyar 
Vöröskereszt ,Magyar anyák a finn gyermekekért" jelszavakkal indított akcióval 
félmillió pengő értékű adományt gyűjtött össze. A magyar kormány 1 millió pengőt 
meghaladó értékben küldött hadianyagot Finnországba (elsősorban légvédelmi 
gépágyúkat és kézigránátokat) . 

Ezen kívül a belügyminiszteri engedély alapján megkezdődött az önkéntesek 
toborzása. A hárshegyi cserkésztáborban alakult meg 1940. január 10-én a magyar 
önkéntes zászlóalj. A legénység létszáma 344 főt tett ki, ehhez jött 24 tiszt, 
52 altiszt, 2 orvos, valamint két tábori lelkész. A zászlóaljparancsnoki 
teendőkkel Kémeri Nagy Imre főhadnagyot bízták meg. 

Január 11-én a zászlóalj útba indult. Mivel a németek nem engedték át, 
Jugoszlávián, Olaszországon és Franciaországon keresztüljutott Angliába, majd 
hajóra szállt Norvégia irányába. A magyarok a MERCUR és a MIRA nevű hajókon 
utaztak. A konvojt német tengeralattjáró-támadás érte, de szerencsére a 
magyarokat szállító hajókat nem érte torpedótalálat. Norvégián és Svédországon 
keresztül a magyarok február 11 -én érték el a finn Tornio határvárost. 

Az egy hónapos út után a lapuai kiképzőtáborban a magyarok síkiképzésben 
részesültek, majd megkapták fegyvereiket és egyenruhájukat. Vállapjukon arany 
medve, és a ,Sisu" (Bátorság, virtus) felirat szerepelt. Bevetésre azonban már 
nem kerültek, miután a háború véget ért. Április 16-án a zászlóaljat Lappeerenta 
városába helyezték határbiztosításra. Ez a Karjala-földszoros 
legveszélyeztetettebb pontján volt, a magyarok az új határ mentén portyáztak A 
finn vezérkar úgy szándékozott megelőzni a határvillongásokat, hogy az új 
határokat nem finn határőrök vigyázták hanem nemzetközi önkéntesek 

Egy hónapi szolgálat után - amit a Honvéd Vezérkar frontszolgálatnak ismert el - 
a magyar zászlóaljat kivonták. Május 19-re tagjait Turkuba vonták össze, ahol 
20-án ünnepélyesen elbúcsúztak A tisztek megkapták a Finn Fehér Rózsa Rend 
lovagkeresztjét, a legénység pedig a finn Oroszlán Rend III. fokozatát. 
Mannerheim marsall személyesen tűzte fel Kémeri Nagy Imrének a századosi 
csillagokat (Kémeri százados majd 1942-ben hal hősi halált a keleti fronton). 

A finn ARCTURUS hajó a magyarokat Stettinbe hozta, onnan vasúton szállították 
őket Ostmarkon át (miután a szlovákok megtagadták a szerelvény áthaladását, még 
ettől a maroknyi magyar katonától is rettegve), és Hegyeshalomnál léptek magyar 
területre. A zászlóaljat ünnepélyes keretek között fogadta gróf Teleki Pál 
miniszterelnök, minden egyes tagjával kezet fogva. 

A háború után ez a nemes küldetés , természetesen" politikai bűnnek számított, 
hiszen a nagy Szovjetunió ellen irányult. Ezért a zászlóalj még életben lévő 
tagjai üldözést szenvedtek. 

Nem a magyar zászlóalj kötelékében, hanem a svéd önkéntes repülők között két 
magyar pilóta is elindult Finnországba. Prityi Mátyás részt vett a légi harcban, 
majd sértetlenül hazatért. Békássy Vilmos a Botteni-öböl felett eltűnt, sorsa a 
mai napig ismeretlen. 54 

A nemzetközi közvélemény a háború után sem csillapodott. Svédországban magasra 
hágott a szégyenérzés. A miniszterelnök, a kis kövér Albin Hansson ugyan 
makacsul magyarázta bizonyítványát, de a svéd közvélemény el volt keseredve, 
hogy ,cserben hagytuk testvéreinket." 


Angliában is a nép mélyen fel volt háborodva, de Chamberlein és Churchill 
Norvégiára és Svédországra mutogattak, mint amely országok nem engedték át az 
expedíciós hadtestet. Franciaországban Daladier miniszterelnöknek távoznia 
kellett kétszínű magatartása miatt. Az Egyesült Államok elnökének aljas 
manővereiről már beszámoltunk. 

Németország majd akkor harcol vállvetve a finnekkel egykori szövetségese ellen, 
amikor már késő. 

A finn vereséggel egy álom is véget ért. Egy olyan században, amelyben a nyers 
erő uralkodott, úgy tűnt, hogy 105 napig talán győzedelmeskedik az igazság. A 
háborúk Istene azonban - ahogy Napóleon igen bölcsen mondotta - mindig az 
erősebb zászlóaljakat támogatja. 


16. 


A történelem mérlegén 


Lengyelország felosztása után Sztálin elhatározta, hogy a Szovjetunió balti- 
szárnyát biztosítja egy esetleges fenyegetés ellenében, amelyet jelenlegi 
Szövetségese, Hitler tudna esetleg kifejteni. 

Ezért aztán a Szovjetunió gyorsan megszerezte az ellenőrzést a balti 
ütközőállamok térségében. 1939. október 10-ig hatalmi fenyegetéssel 
rákényszerítette az egyezményeket Észtországra, Lettországra és Litvániára, 
amelyek így , engedélyt adtak" arra, hogy országaik kulcspozícióit csapataival 
megszállhassa. 

Október 9-én kezdődtek a tárgyalások Finnországgal, és október 14-én a 
Szovjetunió közzétette követeléseit, amelyek három célt szolgáltak. 

- Először is a Leningrádba vezető tengeri utakat kívánta biztosítani, amennyiben 
a Szovjetunió várhatóan olyan helyzetbe kerül, hogy a Finn-tengeröböl mindkét 
partját tüzérséggel le tudja zárni, hogy ellenséges hadi-és szállítóhajóknak 
megakadályozza a behatolását ebbe az öbölbe. Továbbá lehetetlenné tegye minden 
jövőbeli ellenfélnek a Finn-öbölben lévő szigetek megszállását, amelyek 
Leningrádba vezető úttól nyugatra és északnyugatra feküdtek 

Ezen célból követelte a finnektől Hoogland, Seiskari, Lovaskari, Titaskari és 
Loivisto szigeteket, ennek fejében csereobjektumként más területeket ajánlott 
fel, ezen kívül Hanko kikötővárosnak 30 évre való tartós bérletét követelte. 
Ezáltal akartak az oroszok egy tengeri támaszpontot szerezni, és parti 
tüzérséget elhelyezni, mely kapcsolatban lesz majd a szemközti parton lévő 
Poldaski tengerészeti támaszpontjukkal, hogy lezárhassák a Finn öböl bejáratát 
- Másodszor Leningrád szárazföldi megközelítési útjainak védelmére a finn 
határt a Karéliai-földszoroson olyannyira hátra kell helyezni, hogy Leningrád 
kikerüljön a nehéztüzérség hatósugarából. Ez a határoknak az újrarendezése 
hátrányosan érintette volna a finnek által ezen a területen védelem 
szempontjából kiépített, úgynevezett Mannerheim-vonal legfontosabb védelmi 
objektumait. 

- Harmadszor a magas északon a határt újra kell húzni, éspedig Petsamo 
térségében, ahol szovjet vélemény szerint ,a határ természetellenesen és 
alkalmatlanul fut." Ez egyenes vonalban felezte a kis Halász-félszigetet és 
annak nyugati részeit levágta. A határnak itt az újrarendezése nyilvánvalóan azt 
akarta megakadályozni, hogy az ellenség megvesse a lábát ezen a félszigeten, és 
ezáltal biztosítsa magának a Murmanszkba vezető tengeri utat. 

Ezen területekkel szemben csereként ajánlotta fel a Szovjetunió a finneknek 
Repola és Porajorpi térségét; ez a csere Finnország számára 5500 
négyzetkilométert adott volna, 2750 négyzetkilométer leadása ellenében. 

Első ránézésre azt mondhatnánk, hogy ezek a követelések észszerű bázison 
nyugodtak, a Szovjetunió érdekeit tekintve. Ez a csere megakadályozta volna, 
hogy Németország egy támadás esetén ugródeszkaként felhasználja Finnországot. 
A finnek nem értették, hogy miféle ugródeszkaként akarják őket felhasználni, 
hiszen nemrégen volt csak, hogy Németország és a Szovjetunió nagy 
csinnadrattával megnemtámadási szerződést kötött, és a finn politikusok jogosan 
úgy vélték, hogy nekik sokkal inkább az oroszok támadásától kell tartaniuk, 


mintsem a németekétől. Ezért nem kívánták ezeket az értékes területeket átadni a 
Szovjetuniónak, egy még ha nagyobb is, de teljesen értéktelen hómezőért. Ezen 
túlmenően a szovjet követelések sértették nem csak semlegességüket, de nemzeti 
büszkeségüket is. Aztán nagyon jól ismerték az oroszokat, és tudták, hogy ezen 
engedmények után majd egész Finnország gyarmatosítása fog következni 

Így aztán a tárgyalások megmerevedtek, a szovjet sajtó tónusa egyre fenyegetőbbé 
vált. November 28-án a szovjet kormány felmondta az 1932-ben kötött 
megnemtámadási szerződést, és november 30-án megkezdődött az orosz invázió. A 
Szovjetunió silány módon lemásolva Hitlernek a lengyel gleiwitzi adó elleni 
komédiáját, provokációra hivatkozva, hadüzenet nélkül megtámadta Finnországot. A 
Vörös Hadsereg széles arcvonalon benyomult finn területre, a Balti-flotta tűz 
alá vette a finn déli partokat, a vörös légierő pedig bombázta Helsinkit. 

Az oroszok oly biztosak voltak a sikerben, hogy egy a finnek által kiürített kis 
határ menti helységben, Terijokiban már egy úgynevezett ,népi kormányt" 
állítottak fel Ottó Kuusinen, hazaáruló finn kommunista vezetésével. A moszkvai 
rádió pedig felszólította a finn dolgozókat, hogy felszabadítóként fogadják a 
Vörös Hadsereget. 

A finn csapatokat viszont egy igazi hazafi vezette, Carl Gustaf von Mannerheim 
marsall, az egykori cári tábornok, aki mint tapasztalt stratéga tudta, hogy a 
Vörös Hadsereget nem tudja legyőzni, de bízott abban, hogy addig feltartóztatja, 
amíg nemzetközi segítség nem érkezik. 

Az oroszok lenézték ellenfelüket, és nem készültek fel egy komoly, elhúzódó 
háborúra. Nem számoltak a finn ellenállással, a tereppel és az időjárással, 
logisztikai szervezetük pedig csapnivaló volt. Így egy elhúzódó háborúban 
találták magukat, rendkívül hideg télben, ügyesen és elszántan harcoló 
ellenséggel szemben. 

Finnországban az erdőknek és tavaknak zűrzavaros kapcsolata ideális terepet 
biztosított arra, hogy a betolakodó ellenségnek csapdát állítsanak, és kemény 
ellenállást fejtsenek ki vele szemben. 

A téli és erdei háborúra kitűnően felkészített finn csapatok kihasználták az 
1828 óta mért leghidegebb telet. A rendkívüli hideg és a hóviharok meggátolták a 
szovjet harckocsik és a gyalogság együttműködését, míg a vörös légierő a 
csapatok támogatása helyett a finn városok terrorbombázásában jeleskedett. 

Ezen kívül szovjet részről csak egyetlen vasútvonal vezetett Leningrádtól 
Murmanszkig, és egyetlen elágazása volt a finn határ irányába. Ez megmutatkozott 
abban a tényben, hogy az orosz előretörések Finnország derekánál, amely színesen 
előadott hadijelentésekben olyan masszívnak hatottak, valójában csak 3 
hadosztály erejét ölelték fel, míg a Ladoga-tónál a bekerítő hadműveletet 4 
hadosztály hajtotta végre. Sokkal jobb bejáratot biztosított Finnország 
belsejébe a Karéliai-földszoros a Ladoga-tó és a Finn-öböl között. Igaz, hogy 
ezt a Mannerheim-vonal és 6 aktív finn hadosztály reteszelte el, melyeket itt 
vontak össze. Az északabbra végrehajtott orosz támadások azt a célt szolgálták, 
hogy lekössék a finn tartalékokat, amíg a 7. hadsereg hadosztályai áttörnek a 
Mannerheim-vonalon. 

A finnek a hevenyészett, vagy téli felszereléssel rosszul ellátott szovjet 
csapatokat visszavonulásra kényszerítették, és a mély hóban elakadó ellenségnek 
síkommandóikkal jelentős veszteségeket okoztak- Az orosz támadás egyetlen 
utánpótló vonalát, a hírhedt Murmanszk-vasutat ismételten felrobbantották a 
vakmerő finn síjárőrök, messze az oroszok háta mögött. 

Az első csaták kétségtelen finn sikerekkel zárultak, amely meghökkentette az 
egész világot. A szovjet előnyomulás a Leningrádi Katonai Körzetből a Karéliai- 
földszoroson elakadt a Mannerheim-vonal első állásainál. Hasonlóképpen elakadt a 
szovjet előretörés a Ladoga-tó térségében is. 

A front másik részén az oroszok elvágták a kis petsamói kikötőt az Északi Jeges- 
tengernél, és ezáltal lehetetlenné tették az esetleges finnek részére küldendő 
segélyszállítmányok útját. 

Két veszélyes előretörést hajtottak végre Finnország keskeny derekánál, az 
északi Sallán keresztül Kemijervi irányába, és már fele úton voltak a Botteni- 
öböl felé, amikor egy finn hadosztály, amelyet vasúti úton szállítottak délről, 
előbb megállította, majd visszavetette őket. 

A délebbre történő előretörés Suomusalminál 1940 januárjában ellentámadással fel 
lett tartóztatva, a finnek mindkét szárnyon körülvették a betolakodókat, 
elvágták utánpótlási és visszavonulási útvonalukat, megvárták amíg az orosz 
csapatokat az éhség és a hideg kimeríti, aztán megtámadták és szétverték őket. 


Amikor a gyenge az erőssel szemben ilyen nyilvánvaló eredményt ért el, ez a 
világközvélemény szimpátiáját felkeltette Finnország irányába, és szinte 
lelkesedéssé fokozta. A finnek sikereinek messzemenő kihatásai voltak. A már 
Németországgal hadban álló angolok és franciák kihasználva ezt a kedvező 
lehetőséget, expedíciós hadtestet kívántak a térségbe irányítani, a finnek 
megsegítése ürügyén, valóságban azonban a Galiverei svéd ércbányákat akarták 
megkaparintani, amely a németeknek volt fő szállítója. Egyidejűleg Finnországból 
Németország baltikumi szárnyát lehetett fenyegetni, azonban ezeket az 
elképzeléseket Norvégia és Svédország tiltakozása miatt nem lehetett 
végrehajtani mielőtt Finnország összeomlott. Ezzel ezt a kalandor tervet félre 
kellett tenni. 

Ez a nyilvánvaló veszélyeztetése Skandináviának arra indította Hitlert, hogy 
megelőzze őket, és megszállja Dániát és Norvégiát. 

A Vörös Hadsereg nagy offenzívája a Karéliai-földszoroson 1940 februárjában 
indult meg, hatalmas tüzérségi előkészítéssel és légitámogatással. A zord 
időjárás, mely eddig a védelmet segítette, ezúttal a támadóknak kedvezett, a 
befagyott tavakon és lápokon a legnehezebb tüzérség és páncélos egységek is 
átkelhettek. Húsz kilométeres szakaszon 13 hadosztály 260 ezer embere támadott, 
a gyalogság terén 6:1, a tüzérség terén pedig 9:1 fölényt hoztak létre, 
harckocsikban és légierőben pedig 100 százalékos volt az orosz túlerő. A szovjet 
tüzérség az első 24 órában 300 ezer gránátot lőtt ki a finnek védelmi 
rendszerére, ilyen méretű tüzérségi előkészítés Verdun óta nem volt. Az oroszok 
a veszteségekkel mit sem törődve hajszolták előre csapataikat, de ezeket a 
veszteségeket folyamatosan pótolni tudták, míg a finnek lassan erejük végére 
érnek, szakadatlan harcban álló csapataik kimerültek és fellépett a lőszerhiány. 
Az orosz tömegrohamok végül is február 12. és 14. között Summánál beékelődtek a 
Mannerheim-vonalba. Február 19-én Viipuritól délre már elérték a Finn-öböl 
befagyott jegét és kisvártatva megvetették lábukat a nyugati partszakaszon. 
Ilyen módon alig két hét alatt rést vágtak a Mannerheim-vonal egész mélységében, 
utána a támadók a finn erők szárnyát kezdték felgöngyölíteni, mielőtt elindultak 
volna Viipuri irányába. Most már az új főparancsnok, Tyimosenko irányításával 
nagyobb szárnymozdulatokat hajtottak végre a befagyott Finn-öblön keresztül, és 
azok a csapatok, amelyek Hoogland szigetéről indultak ki, egészen Viipuri mögé 
jutottak. 

A leharcolt finn csapatok még néhány hétig Viipuri előtt kemény ellenállást 
fejtettek ki, de a katasztrófa elkerülhetetlen volt, mihelyt elértek az oroszok 
egy áttörést és már az utánpótlási vonalakat fenyegették. 

Ezért aztán Mannerheim marsall felszólította a kormányt a békekötésre, amely 
március 13-án Moszkvában aláírásra került. A szovjetek most már nagyobb 
követelésekkel léptek fel, de az, hogy Sztálin kénytelen volt lemondani egész 
Finnország meghódításáról, kétségtelenül hatalmas finn siker volt. 

De hatalmas siker volt az is, hogy a kilenc hadosztályból álló finn haderő, 
amelynek mindene hiányzott, ami egy hadsereget harckésszé tesz, kemény védelmi 
harcban nem megvetendő vereséget mért a 20. század legkönyörtelenebb hódítójára, 
és ezt a harcot sikerült olyan sokáig elhúznia, amely lehetővé tette az 
elviselhető béke kivívását. 

A sokat emlegetett Mannerheim-vonal nem volt egy áthatolhatatlan Maginot-vonal, 
csupán egy önkéntesek által 1939 nyarán épített közönséges árokrendszer, 
helyenként betontámpontokkal, föld és faerődítmények-kel, valamint egyszerű 
szögesdrót akadályokkal. Ezeknek az áttörése, amelyről a későbbi szovjet 
hadtörténetírás legendákat zengve azt állítja, hogy ez ,példa nélküli tett a 
hadtörténelem során", még a szokásos szovjet hazudozások között is igen előkelő 
helyet foglal el. 

Ezt a vonalat valóban az tartotta, amit a finnek ,sisu"-nak neveztek, azaz 
rámenősségnek, bátorságnak lehetne fordítani. Mannerheim joggal hivatkozott 
arra, hogy minden nap egy thermopülai csatát vívtak. 

Az erdőknek félelmetes félhomályában a ,sisu" sokféle formában megmutatkozott. 
Harcba bocsátkozni az orosz tankokkal, egy benzines palackkal, ehhez ,sisu" 
kellett. Hogy beüljön valaki Finnország 48 vadászgépébe, amikor az oroszok 3000 
repülőt vetettek be szintén ,sisura" volt szükség. És ,sisuról" tettek 
tanúbizonyságot a legendás Lották, azok a lányok és asszonyok, akik nemcsak 
ápolónőként, tűzoltóként vagy szakácsnőként tevékenykedtek a fronton, de figyelő 
feladatokat is elláttak; az orosz repülőgépeket figyelvén órákat töltöttek magas 
épületek, tornyok tetején, hogy aztán a hidegtől megdermedve zuhanjanak a 


halálba lemászás közben. (A Lották az 1808-1809-es svéd-orosz háború idején 
alakultak, amikor egy fiatal finn tiszt a feleségét magával vitte a frontra. 
Lottának hívták, és a csapatok rajongtak érte, mert főzött rájuk, ellátta a 
sebesülteket, megírta a tábori levelezőlapokat. Így aztán a finn vagy svéd 
önkéntes női segédcsapatokat, lényegében nővéreket, Lottának nevezték F. P.) 
"Sisura" volt szükség, amikor a finn nők felgyújtották házaikat, benne egy élet 
munkájával, semhogy a rabló oroszoknak átengedjék azokat. 

A Szovjetunió hatalmas emberi, anyagi és erkölcsi veszteséggel került ki a finn 
kalandból. 

A mindenhatónál tartott, félelmetes Vörös Hadsereg csúnyán leszerepelt; 
stratégiailag, taktikailag, logisztikailag végig alárendelt szerepet játszott. 
Vezetése, a fegyvernemek együttműködése csődöt mondott, hamis feltételezésekre 
épülő tervei a valóságban meghiúsultak. 

A már idézett Solovjev parancsnok a háború befejezése után feltette a kérdést: 
Vajon valóban legyőztük a finneket? Az ő vereségük inkább győzelem, míg a mi 
győzelmünk inkább vereség volt" 


Epilógus 


Sok hó esett le azóta a finnországi téli háború véres csatatereire, a szomorúság 
és a gyász helyett ma már a finnek inkább a jövővel törődnek, mintsem a múlttal. 
A még élő, kevés egykori öreg frontkatona szívében sincs gyűlölet, mint mondják, 
tisztelik az ellenséget, aki bátran és becsületesen harcolt. 

A finn katona megadta az őszinte tiszteletet az orosz ellenfélnek, akit háborús 
bűnös vezetői egy igazságtalan, hódító háborúba hajszoltak, és aki ebben a 
számára értelmetlen és érthetetlen háborúban mégis figyelemre méltó bátorságot 
tanúsított, és végsőkig kitartott a hideg, az éhség és a reménytelenség dacára. 
A másik oldalon is, az orosz katonák, akik azóta megvívták a maguk nagy honvédő 
háborúját, talán megértik, hogy a finnek számára ebben a téli háborúban a Ratei 
út az a volokalamszki országút volt, Suomusalmi pedig Sztálingrád. 

A finnek is elmondhatják magukról, amit mi magyarok; néha fontosabb jól 
harcolni, mint győzni, és a vesztes is büszke lehet a maga bátor küzdelmére. 

Ha a háború és a béke kérdése a frontkatonák által lenne elintézve, minden 
bizonnyal kevesebb háború lenne a világon, ők ismerik a háború iszonyatát, és az 
emberi élet értékét, nem úgy, mint a leninek, sztálinok, rooseveltek és 
hitlerek. 

Ezekkel a gondolatokkal a téli háború finn katonája - és minden katona a világon 
- azt mondhatja korábbi ellenfelének gyere be a házamba, emlékezzünk a múltra, 
itt van valami amit az asztalra tehetek, hogy megosztozzunk rajta. A falra 
akasztottam a késemet, így hát te is kint hagyhatod a fejszédet a bejáratnál. 

A könyv hátsó fedőlapja 


1939/40-ig a világ műveltebb része csak egy finn hőskölteményt ismert, a 
Kalevalát. 

Ezen a téli évfordulón azonban egy újabb finn eposz keletkezett - amely 
mindenben felülmúlta az ősi sagát - a finnek szabadságharca a világtörténelem 
leggátlástalanabb és legkegyetlenebb hódítójával, a bolsevik Szovjet- 
Oroszországgal szemben. 

A második világháború poklában az a ,kis tüzecske" amit a szovjet agresszió 
jelentett a szabad Finnország ellen, jelentéktelen eseménynek tűnhet. De nem 
volt az! 

Egyrészt végleg lerántotta az álarcot a , békeszerető, humanista" dolgozók 
államáról, a velük cinkos nyugati demokráciák aljasságáról, és megmutatta, hogy 
a kis népeknek mit jelent a szabadság. 

Ebben a hősi eposzban - mint cseppben a tenger - megtalálható minden. A 
könyörtelen gonosz, mint Sztálin és bandája, a világtörténelem és népének egyik 
legnagyobb árulója, Ottó Kuusinen elvtárs, és szemben vele a valódi hős, egy 
öreg, konzervatív katona, Gustaf von Mannerheim. 

És látjuk a keserű, végig hősiesen harcoló, önfeláldozó finn katonákat, a 
terrorbombázások áldozataivá vált gyermekeket és asszonyokat, és a fagyott 
kristály meseerdőhöz hasonló tájat, amely a , fehér halált" jelentette az 
agresszorok százezreinek. 

Ez a könyv nem csak egyszerűen a háború leírása, de emlékműve az immár romlásnak 
indult Európa függetlenségéért harcoló nemzetállamainak is. 


